ທ່ານ ທອງລຸນ ຊີ້ແຈງບັນຫາການບໍລິຫານປະເທດ ແລະ ຍອມຮັບວ່າການຄຸ້ມຄອງທີ່ດິນຂອງລັດທີ່ຜ່ານມາມີຄວາມຜິດພາດ ໃນກອງປະຊຸມສະພາ | ອິດສະຫຼະ\nທ່ານ ທອງລຸນ ຊີ້ແຈງບັນຫາການບໍລິຫານປະເທດ ແລະ ຍອມຮັບວ່າການຄຸ້ມຄອງທີ່ດິນຂອງລັດທີ່ຜ່ານມາມີຄວາມຜິດພາດ ໃນກອງປະຊຸມສະພາ\nໃນລະຫວ່າງການດຳເນີນກອງປະຊຸມສະໄໝສາມັນ ເທື່ອທີ4ຂອງສະພາແຫ່ງຊາດ ຊຸດທີ VIII ກໍ່ຄື ໃນຕອນບ່າຍຂອງວັນທີ 23 ຕຸລາ 2017 ທ່ານ ທອງລຸນ ສີສຸລິດ ນາຍົກລັດຖະມົນຕີ ໄດ້ໃຫ້ກຽດຂຶ້ນຕອບ ແລະ ຊີ້ແຈງຂໍ້ຊັກຖາມ ຂອງສະມາຊິກສະພາແຫ່ງຊາດ ກໍ່ຄື ປະຊາຊົນ ທີ່ມີຄວາມສົນໃຈຕໍ່ ການບໍລິຫານວຽກງານຂອງລັດຖະບານ ໃນຫຼາຍບັນຫາສຳຄັນ ດັ່ງລຸ່ມນີ້:\n1. ເພື່ອຮັບປະກັນໃຫ້ແກ່ການບໍລິຫານລັດ ໃນທຸກຂະແໜງການ ແລະ ອົງການປົກຄອງທ້ອງຖິ່ນ ໃຫ້ມີຄຸນນະພາບ ແລະ ມີປະສິດທິຜົນສູງ, ສ້າງເງື່ອນໄຂໃຫ້ແກ່ປະຊາຊົນ ແລະ ຜູ້ປະກອບການເຂົ້າເຖິງການບໍລິຫານລັດ ຢ່າງສະດວກ, ວ່ອງໄວ, ຍຸຕິທຳ ແລະ ຖືກຕ້ອງຕາມກົດໝາຍ. ແລະ ຕໍ່ກັບມາດຕະການແກ້ໄຂກ່ຽວກັບ ປະກົດການຫຍໍ້ທໍ້ຂອງການບໍລິຫານລັດ ໃນກົງຈັກລັດແຕ່ລະຂັ້ນ ທ່ານໄດ້ຊີ້ແຈງວ່າ: ອີງຕາມນະໂຍບາຍຂອງພັກ ໂດຍສະເພາະ ມະຕິ X ຂອງສູນກາງພັກ, ລັດຖະບານກໍ່ໄດ້ສືບຕໍ່ຖືເອົາ ບັນຫາການຄຸ້ມຄອງລັດ ເປັນໜຶ່ງ ໃນ4ບຸກທະລຸ. ດັ່ງນັ້ນ, ລັດຖະບານຊຸດນີ້ ຈຶ່ງຖືສຳຄັນຕໍ່ການປັບປຸງກົງຈັກຂອງລັດ ຕາມເນື້ອໃນຈິດໃຈ ດັ່ງລຸ່ມນີ້:\n- ແບ່ງຄວາມຮັບຜິດຊອບ ແລະ ມອບສິດອຳນາດ ໃຫ້ກົງຈັກແຕ່ສູນກາງ ລົງຮອດທ້ອງຖິ່ນ ເພື່ອໃຫ້ປະຕິບັດໜ້າທີ່ດ້ວຍຄວາມເປັນເຈົ້າ, ແກ້ໄຂບັນຫາຂອງຕົນ ດ້ວຍຄວາມຮັບຜິດຊອບສູງຂຶ້ນ, ບໍ່ໃຫ້ເອື່ອຍອີງ, ບໍ່ຖິ້ມພຸ້ນ-ຖິ້ມພີ້ ລວມທັງ ບັນຊາ, ອຳນວຍຄວບຄຸມວຽກຂອງຕົນ ທີ່ຖືກມອບໝາຍ ດ້ວຍຄວາມເປັນເຈົ້າການຢ່າງແທ້ຈິງ.\n- ມອບສິດໃຫ້ປັບປຸງກົງຈັກຕົນ, ກົນໄກທີ່ຕົນນຳໃຊ້, ພະນັກງານທີ່ຢູ່ ພາຍໃຕ້ການບັງຄັບບັນຊາຂອງຕົນເອົາເອງ ເພາະຜູ້ບັງຄັບບັນຊາ ຫຼື ການນຳຂະແໜງການນັ້ນ, ທ້ອງຖິ່ນນັ້ນເທົ່ານັ້ນ ຈະເປັນຜູ້ທີ່ຮູ້ດີກວ່າຄົນອື່ນ ທັງວຽກ ທັງຄົນ ທີ່ຕົນນຳໃຊ້ຢູ່ນັ້ນ ຈະປະຕິເສດບໍ່ໄດ້.\nລັດຖະບານ ໄດ້ຕິດຕາມກວດກາ, ຊີ້ນຳຢ່າງໃກ້ສິດ ແລະ ໄດ້ອອກນິຕິກຳຫຼາຍສະບັບ, ທັງໄດ້ນຳໃຊ້ບັນດາກົງຈັກຕິດຕາມກວດກາ ການປະຕິບັດໜ້າທີ່ ຂອງຂະແໜງການ ແລະ ທ້ອງຖິ່ນ ຢ່າງເປັນປະຈຳ, ເພື່ອຈຳກັດໄດ້ ຄວາມຮັດກຸມຂອງກົງຈັກ, ການຈໍາກັດ ແລະ ຫຼີກລ້ຽງ ການສວຍໃຊ້ໜ້າທີ່ຕຳແໜ່ງ ຂອງພະນັກງານລັດ ໃນກົງຈັກນັ້ນໆ ເພື່ອສໍ້ລາດບັງຫຼວງ; ປັບປຸງໄດ້ຄວາມຊີນເຄີຍອັນເກົ່າ ຂອງພະນັກງານ ໃຫ້ມີຄວາມຮັບຜິດຊອບຕໍ່ຊາດສູງຂຶ້ນ ເຊິ່ງທັງໝົດນັ້ນ ໃຫ້ມີນ້ຳໃຈຮັບໃຊ້ຊາດ ແລະ ປະຊາຊົນສູງຂຶ້ນ.\nເພື່ອປັບປຸງເຮັດໃຫ້ກົງຈັກ ສືບຕໍ່ປອດໄສ ແລະ ມີປະສິດທິພາບ, ລັດຖະບານ ກໍ່ໄດ້ມີກົນໄກຕິດຕາມກວດກາ ເປັນປະຈຳ ຄື: ເຮັດວຽກຮ່ວມກັບຄະນະຈັດຕັ້ງສູນກາງພັກ, ອົງການກວດກາລັດຖະບານ, ກະຊວງພາຍໃນ, ກະຊວງປ້ອງກັນປະເທດ, ກະຊວງປ້ອງກັນຄວາມສະຫງົບ, ສະພາແຫ່ງຊາດ, ສະພາທ້ອງຖິ່ນ, ອົງການຈັດຕັ້ງມະຫາຊົນ ໂດຍອີງໃສ່ຄະນະພັກແຕ່ລະຂັ້ນ ໃຫ້ມີການສຳຫຼວດກວດກາປະເມີນຜົນ ທັງກົງຈັກ, ທັງພະນັກງານເປັນປະຈຳ. ຖ້າກວດເຫັນຄວາມບົກຜ່ອງ, ຜິດພາດ ຫຼື ການລ່ວງລະເມີດຕ່າງໆ ກໍ່ດຳເນີນການແກ້ໄຂໃຫ້ເປັນຮູບປະທຳຫຼາຍຂຶ້ນ, ມີການສະຫຼຸບຈາກຄະນະຈັດຕັ້ງ, ຄະນະກວດກາ ເປັນແຕ່ລະໄລຍະ.\nການນຳພັກ-ລັດ ໄດ້ເວົ້າເປັນເອກະພາບກັນແລ້ວວ່າ: ຖ້າກວດເຫັນຢູ່ໃສ-ອົງການໃດ, ທ້ອງຖິ່ນໃດ ກໍ່ຕ້ອງມອບໃຫ້ເປັນພາລະ ແລະ ຄວາມຮັບຜິດຊອບຂອງອົງການນັ້ນ, ທ້ອງຖິ່ນນັ້ນ ຊີ້ນຳແກ້ໄຂ. ຖ້າບໍ່ຢາກແກ້, ບໍ່ກ້າແກ້ ຫຼື ບໍ່ມີຄວາມສາມາດແກ້ໄຂ, ຂັ້ນເທິງສູງກວ່ານັ້ນ ຈະເປັນຜູ້ແກ້ ແລະ ກ້າວໄປເຖິງການແກ້ຜູ້ເປັນຫົວໜ້າຢູ່ທີ່ກົມກອງນັ້ນ ຕ້ອງເວົ້າເຖິງຄວາມຮັບຜິດຊອບຕໍ່ພັກ ຕໍ່ກົດໝາຍ ເຊິ່ງພວກເຮົາບໍ່ສາມາດປະປ່ອຍ ໃຫ້ເປັນຊຳເຮື້ອຕໍ່ໄປໄດ້ອີກແລ້ວ.\nສິ່ງສຳຄັນທີ່ສຸດຕໍ່ໄປນີ້, ທຸກໆຄົນໃນສັງຄົມ, ປະຊາຊົນ, ສະມາຊິກພັກ, ສະມາຊິກຂອງທຸກອົງການຈັດຕັ້ງຂອງພັກ, ລັດ ແລະ ອົງການຈັດຕັ້ງຕ່າງໆ ຕ້ອງຮ່ວມກັນເປັນກຳລັງແຮງສັງລວມ, ບໍ່ປ່ອຍໃຫ້ຄົນເຮັດຕາມລຳພັງ, ບໍ່ປ່ອຍໃຫ້ຄົນຜິດລອດຕົວ, ບໍ່ປ່ອຍໃຫ້ກົງຈັກ ສືບຕໍ່ອ່ອນເພຍເປ້ຍລ່ອຍ ກາຍເປັນກົງຈັກຂາດຄວາມໜ້າເຊື່ອຖື ຫຼື ຮ້າຍແຮງກວ່ານັ້ນ ບໍ່ຄວນປ່ອຍໃຫ້ເປັນກົງຈັກ ທີ່ຢາກປະຕິບັດຕາມແນວທາງຂອງພັກ ແລະ ກົດໝາຍຂອງລັດ ກໍ່ໄດ້, ບໍ່ປະຕິບັດ ກໍ່ບໍ່ເປັນຫຍັງ ໄດ້ຕໍ່ໄປອີກແລ້ວ.\n2. ເພື່ອສືບຕໍ່ຊຸກຍູ້ເສດຖະກິດໃຫ້ຂະຫຍາຍຕົວຢ່າງຕໍ່ເນື່ອງ ແລະ ແຂງແຮງ ລວມທັງ ການດຶງດູດ ແລະ ສົ່ງເສີມການລົງທຶນພາຍທັງພາຍໃນ ແລະ ຕ່າງປະເທດ, ທ່ານນາຍົກລັດຖະມົນຕີ ໄດ້ອະທິບາຍ ແລະ ຊີ້ແຈງກ່ຽວກັບທິດທາງ, ກົນໄກ ແລະ ມາດຕະການແກ້ໄຂ ຢ່າງມີຈຸດສຸມ ດັ່ງລຸ່ມນີ້:\nລັດຖະບານເຫັນຄວາມຈຳເປັນ ທາງພາວະວິໄສ ໃນການສ້າງເງື່ອນໄຂໃຫ້ເສດຖະກິດຂອງປະເທດ ມີສະຖຽນລະພາບ ແລະ ຂະຫຍາຍຕົວຢ່າງຕໍ່ເນື່ອງ ຫຼີກລ້ຽງການສະດຸດ, ຢໍ້າເທົ້າ ຫຼື ຖອຍຫຼັງ. ສະນັ້ນ, ລັດຖະບານ ຈະໄດ້ສຸມການລົງທຶນຂອງລັດ ທີ່ມີຢູ່ຈຳກັດນີ້ ໃຫ້ມີປະສິດທິຜົນ ແລະ ປະຢັດ; ຈະເອົາໃຈໃສ່ການພັດທະ ນາໂຄງລ່າງພື້ນຖານທີ່ຈຳເປັນ, ສ້າງເງື່ອນໄຂໃຫ້ແກ່ການຈໍລະຈອນສະດວກຂຶ້ນ, ລະບົບໂລຈີສະຕິກ, ປັບປຸງຕາໜ່າງໄຟຟ້າ, ຊົນລະປະທານຈຳນວນໜຶ່ງ, ສ້າງເງື່ອນໄຂໃຫ້ມີການຜະລິດ, ການຈຳໜ່າຍທີ່ສະດວກຂຶ້ນ, ປັບປຸງສະຖາບັນການສຶກສາ, ການຄົ້ນຄວ້າວິທະຍາສາດ, ລະບົບຂໍ້ມູນຂ່າວສານ, ລະບົບສາທາລະນະສຸກ, ພັດທະນາສີມືແຮງງານ ໃຫ້ນັບມື້ນັບສູງຂຶ້ນເລື້ອຍໆ ແລະ ຈະປະຕິບັດນະໂຍບາຍສະຫວັດດີການສັງຄົມຕ່າງໆ, ດັ່ງທີ່ໄດ້ສະແດງອອກໃນແຜນການ ປະຈຳປີ 2018 ນັ້ນ.\nແຕ່ພ້ອມດຽວກັນນັ້ນ, ລັດຖະບານ ໄດ້ຖືສຳຄັນ ໃນການດຶງດູດການລົງທຶນ ຂອງພາກທຸລະກິດ ທັງພາຍໃນ ແລະ ຕ່າງປະເທດ ເປັນພາກສ່ວນສຳຄັນ ເພື່ອຄໍ້າຈູນເສດຖະກິດແຫ່ງຊາດ ໃຫ້ສືບຕໍ່ມີກຳລັງແຮງຕໍ່ໄປ ຕາມແນວທາງປ່ຽນແປງໃໝ່ ຂອງພັກ ແລະ ລັດຖະບານ. ດັ່ງນັ້ນ, ຖອດຖອນຈາກການເຮັດວຽກໃນປີຜ່ານມາ, ລັດຖະບານຈຶ່ງມີຄວາມຕັດສິນໃຈ ໃນການປ່ຽນແປງຫຼາຍດ້ານໃຫ້ດີຂຶ້ນ ເຊິ່ງເລີ່ມຈາກການປັບປຸງການປັບປຸງກົດໝາຍ ວ່າດ້ວຍການສົ່ງເສີມການລົງທຶນ, ຄຸ້ມຄອງການລົງທຶນ ໃຫ້ມີຄວາມຮັດກຸມຂຶ້ນຕື່ມ, ສ້າງຕັ້ງກົນໄກການຄຸ້ມຄອງການລົງທຶນໃໝ່ຂຶ້ນ ຄື: ຄະນະກຳມະການຄຸ້ມຄອງການລົງທຶນຂັ້ນສູນກາງ ແລະ ຂັ້ນແຂວງ ໂດຍໃຫ້ກະຊວງແຜນການ ແລະ ການລົງທຶນ ເປັນກອງເລຂາ, ມອບໃຫ້ຮອງນາຍົກ ເປັນປະທານ ແລະ ມີພາກສ່ວນກ່ຽວຂ້ອງ ເຂົ້າຮ່ວມຄະນະດັ່ງກ່າວ ເຊິ່ງໄດ້ມີລະບອບປະຊຸມປະຈຳ ເພື່ອແກ້ໄຂບັນຫາອຸດຕັນ ທີ່ເປັນຢູ່ໃນປະຈຸບັນ ໃຫ້ໝົດໄປ ແລະ ເພື່ອຄົ້ນຄວ້າ, ຕົກລົງ, ຮັບຮອງ ແລະ ອະນຸມັດການລົງທຶນໃຫ້ໄວຂຶ້ນ. ຂະໜານຄູ່ກັນໄປ ລັດຖະບານກຳລັງປັບປຸງກົນໄກ ໃນການອະນຸມັດຢູ່ບ່ອນດຽວ ເຊິ່ງຈະກຳນົດເວລາຢ່າງຈະແຈ້ງ ໃນຂັ້ນຕອນອະນຸມັດການລົງທຶນ, ຖ້າຄ້າງຢູ່ໃສ ຈະນຳໄປແກ້ຢູ່ບ່ອນນັ້ນ, ຄາກົນໄກຈະແກ້ກົນໄກ, ຄານຳຄົນຈະແກ້ຄົນ, ລັດຖະບານຈະບໍ່ປະປ່ອຍໃຫ້ສະພາບເປັນຢູ່ຄືປະຈຸບັນ, ບ່ອນໃດ ແລະ ກ່ຽວ ຂ້ອງກັບອົງການຈັດຕັ້ງໃດ ແມ່ນບ່ອນນັ້ນຖືກປະຕິບັດຕາມລະບຽບກົດໝາຍ. ພ້ອມກັນນັ້ນ ກໍ່ໄດ້ປະກາດນະໂຍບາຍ3ເປີດຂອງລັດ ເຊັ່ນ:\nທ່ານນາຍົກລັດຖະມົນຕີ ໄດ້ຊີ້ແຈງຕໍ່ວ່າ: ເປີດທີ 1 ແລະ ທີ3ພໍໄດ້ແລ້ວ, ແຕ່ຍັງຕິດຂັດເປີດທີ2ທີ່ເປັນສິ່ງກີດຂວາງ, ຝືດເຄື່ອງ, ຫຍຸ້ງຍາກ, ທ້າທາຍ ເຊິ່ງລັດຖະບານກຳລັງເຮັດ, ຈະບໍ່ຖອຍ, ຈະສູ້ໃຫ້ເປີດທີ2ນີ້ ໃຫ້ເປັນຈິງ ເພື່ອນຳເອົາລຳດັບການຈັດອັນດັບຕົວຊີ້ວັດ ການເຮັດທຸລະກິດຢູ່ລາວ “ຄວາມງ່າຍ ໃຫ້ດີຂຶ້ນ, ຄວາມຍາກໃຫ້ຫຼຸດລົງ”.\n3. ການຄຸ້ມຄອງວຽກງານທີ່ດິນ ໄດ້ພົບເຫັນບັນຫາຈໍານວນໜຶ່ງ ເປັນຕົ້ນ ການແບ່ງຂັ້ນຄຸ້ມຄອງວຽກງານ ພິຈາລະນາອະນຸມັດເຊົ່າ ແລະ ສໍາປະທານທີ່ດິນຂອງລັດ ລະຫວ່າງສູນກາງ ແລະ ທ້ອງຖິ່ນ ຍັງບໍ່ທັນແຈ້ງ ສົ່ງຜົນກະທົບເຮັດໃຫ້ການຄຸ້ມຄອງທີ່ດິນ ບໍ່ທັນຮັດກຸມ; ການອອກໃບຕາດິນຍັງຊັກຊ້າ; ເກີດສະພາບການຈັບຈອງດິນ ແລະ ການແບ່ງຂາຍດິນທີ່ຍັງບໍ່ມີການພັດທະນາ, ທ່ານໄດ້ຊີ້ແຈງວ່າ: ຕ້ອງຍອມຮັບນໍາກັນວ່າ ການຄຸ້ມຄອງທີ່ດິນ, ນໍາໃຊ້ທີ່ດິນ ເຊິ່ງເປັນຊັບສົມບັດຂອງຊາດ ໃນໄລຍະຜ່ານມາ ມີຫຼາຍອັນສັບສົນ ແລະ ຜິດພາດ. ເຊິ່ງລັດຖະບານ ເຫັນຊ່ອງຫວ່າງຫຼາຍ, ມີຄວາມສັບສົນຫຼາຍ ດີບໍ່ດີຈະກາຍເປັນບັນຫາສັງຄົມ, ການເມືອງ ແລະ ຄວາມໝັ້ນຄົງ ຈຶ່ງຕັດສິນໃຈສະເໜີ:\n– ສ້າງຍຸດທະສາດ ກ່ຽວກັບການຄຸ້ມຄອງນໍາໃຊ້ທີ່ດິນຂຶ້ນ ເພື່ອນໍາມາຜ່ານກອງປະຊຸມ ເພື່ອໃຫ້ຄະນະບໍລິຫານງານສູນກາງພັກ ອອກເປັນມະຕິ ໄດ້ສໍາເລັດແລ້ວ;\n– ການຜັນຂະຫຍາຍມະຕິສະບັບນີ້, ກໍາລັງຢູ່ໃນຂັ້ນຕອນ ສຶກສາຄົ້ນຄວ້າ ເພື່ອຮັບຮອງ ແລະ ປະຕິບັດຕໍ່ໄປ (ລັດຖະບານ ຈະປຶກສາຫາລືກັນ ໃນກອງປະຊຸມລັດຖະບານ ປະຈໍາເດືອນຕຸລານີ້).\n– ບໍ່ໃຫ້ສວຍໃຊ້ຄໍາວ່າ: ຫັນດິນເປັນທຶນ, ຫັນຊັບພະຍາກອນເປັນທຶນ ໄປທາງທີ່ຜິດ ທີ່ເປັນການສວຍໂອກາດ;\n– ເຮັດໃຫ້ທີ່ດິນ ທີ່ເປັນຊັບສົມບັດ ຂອງວົງຄະນາຍາດແຫ່ງຊາດນັ້ນ ໄດ້ຮັບການນໍາໃຊ້ຢ່າງທົ່ວເຖິງ, ສົມເຫດສົມຜົນ, ມີປະສິດທິຜົນສູງ, ນໍາຄຸນຄ່າສູງສຸດມາໃຫ້ປະເທດຊາດ, ໃຫ້ປະຊາຊົນ;\n– ສ້າງກົນໄກທີ່ຮັດກຸມຂຶ້ນມາ ເພື່ອຄຸ້ມຄອງ, ເພື່ອພັດທະນາ, ເພື່ອນໍາໃຊ້, ເພື່ອຄວາມສົມບູນພູນສຸກຂອງຄົນໃນຊາດ;\n– ການຊື້ຂາຍໃດໆ, ການສໍາປະທານໃດໆ, ການຈັບຈອງໃດໆ, ຕະຫຼອດເຖິງການທໍາລາຍຄວາມອຸດົມສົມບູນໃດໆ ຂອງດິນ, ປ່າໄມ້, ແຫ່ງນໍ້າ… ຈະຖືກຈໍາກັດ, ຖືກແກ້ໄຂ, ຖືກເອົາກັບຄືນມາ ຕາມແຕ່ລະກໍລະນີ ໃຫ້ໄດ້ຢ່າງເປັນຮູບປະທໍາ.\n4. ການກໍ່ສ້າງເສັ້ນທາງມູນຄ່າສູງ, ຂາດຄຸນນະພາບ ເຮັດໃຫ້ລັດເສຍຜົນປະໂຫຍດ, ບັນຫາດັ່ງກ່າວເກີດມາຈາກການບໍ່ປະຕິບັດກົດໝາຍ ເປັນຕົ້ນ ການປະມູນ, ການກວດກາລາຄາຫົວໜ່ວຍກໍ່ສ້າງ: ໄລຍະຜ່ານມາ ໄດ້ຈັດເປັນປະເພດອອກດັ່ງນີ້:\nປະເພດທີ 1: ໂຄງການນອກແຜນ (ເອກະຊົນຂໍລົງທຶນກ່ອນ) ບໍ່ມີການສໍາຫຼວດ ທີ່ມີມາດຕະຖານ ຕາມຫຼັກວິຊາການໃດໆເລີຍ, ຜູ້ກໍ່ສ້າງສໍາຫຼວດເອງ, ອອກແບບເອງ, ກໍານົດລາຄາຫົວໜ່ວຍເອົາເອງ.\nປະເພດທີ 2: ຢູ່ໃນແຜນ ແຕ່ພຽງເປັນແຜນວ່າຢາກກໍ່ສ້າງ, ມີຢູ່ໃນແຜນການໄລຍະຕ່າງໆຂອງແຂວງ, ອາດອ້າງວ່າ ຄະນະປະຈໍາຕົກລົງ, ອາດຈະມີຢູ່ໃນກະຊວງ, ອາດມີການສໍາຫຼວດອອກແບບໄວ້ແລ້ວ, ແຕ່ບໍ່ທັນມີທຶນ, ບໍ່ທັນມີໃນແຜນງົບປະມານ. ຜູ້ຮັບເໝົາກໍ່ສ້າງຂໍເຮັດກ່ອນ ຈະໃຫ້ຊໍາລະຕາມຫຼັງກໍ່ໄດ້ ເພາະຜູ້ຮັບເໝົາມີເງິນແລ້ວ ຈະເຮັດຊ່ວຍ. ແຕ່ເມືອງໄດ້ການຕົກລົງ ຊໍ້າພັດເອົາໃບຕົກລົງໄປຢືນທະນາຄານ ມາສ້າງ… (ບໍ່ມີປະມູນ, ພຽງແຕ່ລາຄາເທົ່ານັ້ນ ກໍ່ເຮັດໂລດ, ເອົາລາຄາຂຶ້ນເພື່ອໄວ້ ເພາະລັດຖະບານຕິດໝີ້… ເອົາປະລິມານລົງ, ເອົາຄຸນນະພາບລົງ… ແພງທີ່ສຸດ ແລະ ຄຸນນະພາບຕໍ່າທີ່ສຸດ). ລັດຕິດໜີ້, ທະນາຄານທີ່ໃຫ້ກູ້ ເປັນໜີ້ເສຍ (NPL) …\nປະເພດທີ 3: ມີໃນແຜນ, ມີການອອກແບບ, ມີການກໍານົດຫົວໜ່ວຍລາຄາ, ມີງົບປະມານ ແຕ່ບໍ່ພໍບາດດຽວ ແບ່ງອອກເປັນຫຼາຍປີ. ບາດກໍ່ສ້າງໄປກະຊິບໍ່ໄດ້ເງິນພໍ\n+ ຖ້າລັດຕິດໜີ້ ຊໍາລະບໍ່ໄດ້ຕາມແຜນ, ຜູ້ຮັບເໝົາ ກໍ່ກ້າຈະຂໍສິດພິເສດຕ່າງໆນາໆ ກໍ່ເປັນການສ້າງໜີ້ໃຫ້ລັດຖະບານອີກຕື່ມ.\nດັ່ງນັ້ນ, ນັບແຕ່ເດືອນເມສາ 2016 ມານີ້ ລັດຖະບານໄດ້ຢຸດຕິໝົດ ບັນດາໂຄງການ ໂດຍສະເພາະ ໂຄງການປະເພດທີ 1, ປະເພດທີ 2. ກວດກາຄືນໝົດ ບັນດາໂຄງການປະເພດທີ 3.\n5. ຕໍ່ກັບຈໍານວນໂກຕ້າລັດຖະກອນໃໝ່ ໃນປີ 2017 ຈໍານວນ 3.000 ຄົນ: ລັດຖະບານ ຈະມອບໃຫ້ກະຊວງພາຍໃນ ຈັດແບ່ງລະອຽດ ແລ້ວຈະລາຍງານໃຫ້ສະພາແຫ່ງຊາດຕື່ມ, ແຕ່ຕາມທິດຂອງລັດຖະບານ ແມ່ນຈະໃຫ້ບູລິມະສິດແກ່ຂະແໜງສຶກສາ (ຄູສອນ), ຂະແໜງສາທາ (ແພດ) ແລະ ວິຊາການດ້ານເຕັກນິກ ຂອງຂະແໜງກະສິກໍາ ຢູ່ໃນເຂດຊົນນະບົດ ແລະ ເຂດຫ່າງໄກສອກຫຼີກ.\n6. ຕໍ່ກັບກົງຈັກຂອງຄະນະກໍາມະການພັດທະນາຊົນນະບົດ ແລະ ລຶບລ້າງຄວາມທຸກຍາກຂັ້ນສູນກາງ ແລະ ທ້ອງຖິ່ນ: ຕາມມະຕິຕົກລົງຂອງກອງປະຊຸມສະພາແຫ່ງຊາດ ສະໄໝສາມັນເທື່ອທ 1 ຂອງສະພາແຫ່ງຊາດຊຸດທີ VIII, ຄະນະພັດທະນາຊົນນະບົດ ແລະ ລຶບລ້າງຄວາມທຸກຍາກ ແມ່ນໂຮມເຂົ້າກັບ ກະຊວງກະສິກໍາ ແລະ ປ່າໄມ້. ການປະຕິບັດຕາມມະຕິຕົກລົງດັ່ງກ່າວ, ລັດຖະບານ ກໍໄດ້ອອກດໍາລັດ ວ່າດ້ວຍການຈັດຕັ້ງ ແລະ ເຄື່ອນໄຫວຂອງກະຊວງກະສິກໍາ ແລະ ປ່າໄມ້ ຄືນໃໝ່ (ດໍາລັດສະບັບເລກທີ 99/ນຍ, ລົງວັນທີ 9/3/2017) ຊຶ່ງໃນດໍາລັດດັ່ງກ່າວ ໄດ້ກໍານົດກົງຈັກທີ່ເຮັດວຽກໂດຍກົງ ກັບການພັດທະນາຊົນນະບົດ ແລະ ລຶບລ້າງຄວາມທຸກຍາກ ຄື: ກົມພັດທະນາຊົນນະບົດ ແລະ ສະຫະກອນ; ສະຖາບັນຄົ້ນຄວ້າກະສິກໍາ, ປ່າໄມ້ ແລະ ພັດທະນາຊົນນະບົດ; ກອງທຶນຫຼຸດຜ່ອນຄວາມທຸກຍາກ; ສູນຝຶກອົບຮົມເຕັກນິກກະສິກໍາ ແລະ ພັດທະນາຊົນນະບົດ. ພ້ອມດຽວກັນນັ້ນ, ລັດຖະບານ ໄດ້ອອກດໍາລັດ ວ່າດ້ວຍກອງທຶນພັດທະນາຊົນນະບົດ ເພື່ອເປັນບ່ອນອີງໃນການລະດົມທຶນຮອນ ແລະ ການນໍາໃຊ້ທຶນຮອນເຂົ້າໃນວຽກງານພັດທະນາຊົນນະບົດ. ສ່ວນກົງຈັກຂັ້ນແຂວງ ກໍໄດ້ກໍານົດລະອຽດໃນດໍາລັດດັ່ງກ່າວແລ້ວ.\n7. ຕໍ່ກັບພາກສ່ວນທີ່ສ້າງໂຄງການນອກແຜນ: ລັດຖະບານຈະແກ້ໄຂ, ຈະບໍ່ໃຫ້ມີອີກ, ໂຄງການບໍ່ມີຕົນຕົວ ຈະບໍ່ໃຫ້ເກີດຂຶ້ນອີກ, ລັດຖະບານ ກໍາລັງກວດກາບັນດາໂຄງການເຮັດບໍ່ແລ້ວ ກໍ່ຍັງໄດ້ເງິນ, ໄດ້ເງິນຊໍ້າສອງເທື່ອສາມເທື່ອ ຫຼື ໄດ້ເງິນແລ້ວໜີຈ້ອຍ ແລະ ອື່ນໆ. ລັດຖະບານ ຈະມີມາດຕະການແກ້ໄຂໃຫ້ເໝາະສົມ ແລະ ເດັດຂາດ ຕາມກົດໝາຍ ແລະ ລະບຽບການກໍານົດ. ພ້ອມທັງ ເພີ່ມທະວີວຽກງານຕິດຕາມກວດກາ ການຈັດຕັ້ງປະຕິບັດໂຄງການລົງທຶນຂອງລັດແຕ່ຫົວທີ ໃຫ້ເປັນປົກກະຕິ.\n8. ຕໍ່ກັບຄຳຖາມທີ່ວ່າ ການແກ້ໄຂຜົນການກວດສອບ ແລະ ການຈັດຕັ້ງແຜນງົບປະມານແຫ່ງລັດ ຍັງບໍ່ປະກົດຜົນ ທີ່ເຫັນໄດ້ຢ່າງຊັດເຈນ: ລັດຖະບານຈະນໍາໃຊ້ຫຼັກການ, ລະບຽບການທີ່ມີ ເພື່ອຈັດຕັ້ງປະຕິບັດຢ່າງເຂັ້ມງວດ ໂດຍໃຫ້ອົງການກວດກາລັດຖະບານ ເປັນຜູ້ກວດກາຜົນຂອງການກວດສອບ ໃຫ້ລະອຽດຮອບດ້ານ ແລະ ຈັດຕັ້ງປະຕິບັດຜົນຂອງການກວດການັ້ນ ໃຫ້ເຂັ້ມງວດ ແລະ ມີຜົນສັກສິດ, ດັ່ງທີ່ໄດ້ຕົກລົງເປັນເອກະພາບ ລະຫວ່າງ ສະພາແຫ່ງຊາດ ແລະ ລັດຖະບານ ໃນກອງປະຊຸມຮ່ວມ ຄັ້ງວັນທີ 13/10/2017 ທີ່ຜ່ານມາ.


ວິທີກູ້ຂໍ້ມູນໃນ iCloud Drive ຄືນ - Laoedaily\nວິທີກູ້ຂໍ້ມູນໃນ iCloud Drive ຄືນ\nPosted in ໄອທີ Tagged ກູ້ຂໍ້ມູນໃນ iCloud Drive ຄືນ\nທ່ານໃດທີ່ໃຊ້ iPhone ຫຼື iPad ໃນການບັນທຶກຂໍ້ມູນໃນ icloud drive ແຕ່ຫາຂໍ້ມູນບໍ່ພົບ ຫຼື ຫຼົງໄປລົບຂໍ້ມູນໂດຍບໍ່ໄດ້ຕັ້ງໃຈ ຫຼື ອັບເດດ iOS ແລ້ວຂໍ້ມູນຫາຍ, ຈາກກໍລະນີດັ່ງກ່າວຜູ້ຂຽນໄດ້ສັງລວມເອົາວິທີກູ້ຂໍ້ມູນໃນ iCloud Drive ທີ່ບໍ່ໄດ້ຕັ້ງໃຈລົບ ຫຼື ສູນຫາຍທັງໝົດ ດັ່ງນີ້:\nເລີ່ມຈາກເປີດເວັບບຣາວເຊີໃນ Chrome, Safari, Firefox ຫຼື ອື່ນໆຈາກຄອມພິວເຕີຂອງທ່ານບໍ່ວ່າຈະເປັນ Mac ຫຼື iPad, ຈາກນັ້ນແລ້ວເຂົ້າເວັບໄຊ icloud.com ແລ້ວລົງຊື່ເຂົ້າໃຊ້ iCloud ດ້ວຍ Apple ID ພ້ອມລະຫັດຜ່ານປະກອບໃຫ້ຖືກຕ້ອງ.\nຈາກນັ້ນເຂົ້າໄປທີ່ Accounts Settings ແລະ ເລືອກທີ່ Restore Files ຈະເປີດ pop up icloud ໃໝ່ ແລະ ຈະຄົ້ນຫາຂໍ້ມູນທັງໝົດທີ່ສາມາດກູ້ຄືນໄດ້, ທ່ານສາມາດເລືອກລາຍການທີ່ຕ້ອງການກູ້ຄືນຕາມຄວາມຕ້ອງການຂອງທ່ານ, ຈາກນັ້ນຄລິກທີ່ “ Restore ” ເພື່ອກູ້ຄືນຂໍ້ມູນ.\nຈາກນັ້ນ iCloud ຈະເລີ່ມຂະບວນການກູ້ຄືນຂໍ້ມູນ, ຖ້າຂໍ້ມູນທີ່ຈະກູ້ຄືນມີຈຳນວນຫຼາຍຈະຕ້ອງໃຊ້ເວລາລໍຖ້າໜ້ອຍໜຶ່ງ ຂຶ້ນຢູ່ກັບຈຳນວນຂໍ້ມູນ ແລະ ຂະໜາດຂໍ້ມູນ, ເມື່ອສຳເລັດແລ້ວກໍໃຫ້ຄລິກທີ່ “ Finish ” ຖືວ່າການກູ້ຄືນຂໍ້ມູນໃນ iCloud Drive ສຳເລັດແລ້ວ.\nການກູ້ຄືນຂໍ້ມູນໃນ iCloud Drive ອຸປະກອນຂອງທ່ານຕ້ອງເປີດໃຊ້ງານ iCloud Backup ໄວ້ຖ້າທ່ານປິດ iCloud Backup ຈະບໍ່ສາມາດກູ້ຄືນຂໍ້ມູນໄດ້ ແລະ ການໃຊ້ງານໃນເວັບໄຊ icloud.com ໃຊ້ໄດ້ກັບຄອມພິວເຕີ ແລະ iPad ສ່ວນມືຖືຈະບໍ່ສາມາດໃຊ້ຟີເຈີກູ້ຂໍ້ມູນນີ້ໄດ້ ຍົກເວັ້ນຈະປ່ຽນໜ້າສະແດງຜົນເວັບໃນຮູບແບບ desktop version.\n( ຂໍ້ມູນຈາກ: osxdaily )


Y SERIES MOTORS - ເຄື່ອງປັ່ນ, ເຄື່ອງປັ່ນພະຍາດແມ່ທ້ອງ, ລົດເກຍພະຍາດ, ເຄື່ອງມືພະຍາດແມ່ທ້ອງ, ລົດເກຍດາວເຄາະ, ເຄື່ອງປັບຄວາມໄວ, ເຄື່ອງປ່ຽນແປງ, ເກຍ Helical, ເກຍກະປຸກ, ກະປຸກເກຍກະສິ ກຳ, ເກຍແລະລົດໄຖນາ, ເກຍລົດບັນທຸກ, ເກຍເກຍ\nລົດຈັກ Y SERIES\nຫນ້າທໍາອິດ / Motor / Y YE MOTORS\nY ຊຸດມໍເຕີ ມໍເຕີຊຸດ Y ແມ່ນແຮງດັນໄຟຟ້າທີ່ມີແຮງດັນໄຟຟ້າ 80 ເຟດຕ່ ຳ, ເຊິ່ງແມ່ນຊຸດພື້ນຖານ ສຳ ລັບຈຸດປະສົງທົ່ວໄປ. ມໍເຕີຊຸດນີ້ສາມາດຕອບສະ ໜອງ ໄດ້ຕາມຄວາມຕ້ອງການທົ່ວໄປ ສຳ ລັບເຄື່ອງຈັກຈຸດປະສົງທັງພາຍໃນແລະຕ່າງປະເທດທີ່ມີກອບຕັ້ງແຕ່ 315 ເຖິງ XNUMX. ມໍເຕີມໍເຕີລຸ້ນນີ້ຖືກອອກແບບຕາມມາດຕະຖານແຫ່ງຊາດ. ມໍເຕີຊຸດ Y ມີຂໍ້ດີຂອງການເພີ່ມປະສິດທິພາບສູງ, ປະຫຍັດພະລັງງານ, ປະສິດທິພາບການເຮັດວຽກທີ່ດີເລີດ, ການສັ່ນສະເທືອນຂະ ໜາດ ນ້ອຍ, ສຽງຕ່ ຳ, ຊີວິດການບໍລິການທີ່ຍາວນານ, ຄວາມ ໜ້າ ເຊື່ອຖືສູງແລະການຮັກສາງ່າຍ. ຂະ ໜາດ ການຕັ້ງແລະລະດັບໄຟຟ້າແມ່ນສອດຄ່ອງກັບມາດຕະຖານ IEC ຢ່າງສົມບູນ. ພວກມັນຢູ່ໃນລະດັບຄວາມສນວນ B, IP 44 ອົງສາ ສຳ ລັບການປ້ອງກັນແລະເຮັດໃຫ້ເຢັນຂອງ IC411. ແຮງດັນທີ່ຖືກຈັດອັນດັບແລະຄວາມຖີ່ຂອງການສນວນຂອງ Y ແມ່ນຕາມລໍາດັບ 380v ແລະ 50HZ. ການເຊື່ອມຕໍ່ Y ແມ່ນຖືກຮັບຮອງເອົາ ສຳ ລັບມໍເຕີ້ທີ່ຕໍ່າກວ່າ 3kw (ລວມທັງ 3kw) ແລະການເຊື່ອມຕໍ່ is ແມ່ນຮັບຮອງເອົາ ສຳ ລັບຜູ້ທີ່ຢູ່ຂ້າງເທິງ 4kw (ລວມທັງ 4kw). ມໍເຕີຊຸດ Y ແມ່ນຖືກ ນຳ ໃຊ້ທົ່ວໄປໃນອຸປະກອນເຄື່ອງຈັກໂດຍບໍ່ມີຄວາມຕ້ອງການພິເສດ.\nວັນທີເຕັກນິກ Y SERIES


ສະຫຼຸບມາໃຫ້ແລ້ວ! ເລື່ອງທີ່ເກີດຂຶ້ນ ຢູ່ບ້ານໂພນສີນວນ ເມືອງສີສັດຕະນາກ ນ.ວ - ສຽງລຳໂພງ\nສະຫຼຸບມາໃຫ້ແລ້ວ! ເລື່ອງທີ່ເກີດຂຶ້ນ ຢູ່ບ້ານໂພນສີນວນ ເມືອງສີສັດຕະນາກ ນ.ວ\nsienglamphong 25th November 2021 25th November 2021\nຊີ້ແຈງກ່ຽວກັບການຈັດຕັ້ງປະຕິບັດຄຳພິພາກສາ ຂອງສານປະຊາຊົນສູງສຸດສະບັບເລກທີ່ 07/240 ລົງວັນທີ 18 ທັນວາ 2002 ຕາມຄະດີເລກທີ 20 ລົງວັນທີ 18 ທັນວາ 2002 ຄະດີລະຫວ່າງ ນາງ ວິໄລທອງ (ໂຈດ) ປະຊາຊົນ 36 ຄອບຄົວ (ເປັນຈຳເລີຍ) ກ່ຽວເລື່ອງໃຫ່ຍົກຍ້າຍອອກທີ່ດິນ ແລະ ເຮືອນ ທີ່ດິນ ແລະ ເຮືອນ ບ່ອນຂັດແຍງກັນຕັ້ງຢູ່ ບ້ານໂພນສີນວນ ເມືອງສີສັກຕະນາກ ນ.ວ\nປີ 1987 ທ້າວ ເຕງ ໄດ້ເສຍຊີວິດ ໄດ້ມີການແບ່ງມູນທີ່ດິນ ແລະ ເຮືອນຕົກເປັນກຳມະສິດ ຂອງນາງວິໄລທອງ ລູກສາວ (ໂຈດ) ສືບທອດ ແລະ ໄດ້ໂອນເປັກຳມະສິດຊື່ ນາງ ວິໄລທອງ ຕາມໃບຕາດິນ ສະບັບເລກທີ່ 434 ລົງວັນທີ 19/12/2002\nຈາກນັ້ນກະຊວງອຸດສາຫະກຳ-ປ່າໄມ້ ໄດ້ຂາດແຄນ ທາງດ້ານງົບປະມານ ໃນການຈ່າຍຄ່າເຊົ່າ ໄດ້ມອບໃຫ້ຜູ້ຢູ່ອາໄສຮັບຜິດຊອບຈ່າຍເອງຕາມສັນຍາ ສະບັບເລກທີ່ 04 ລົງວັນນທີ 13/01/1987 ບາງຄອບຄົວກໍຈ່າຍ ບາງຄອບຄົວບໍ່ຈ່າຍ.\nຕໍ່ມາ 1989 ນາງ ວິໄລທອງ (ໂຈດ) ໄດ້ຂຽນຄຳຮ້ອງທວງເອົາທີ່ດິນ ແລະ ເຮືອນຄືນ ເພື່ອຊ້ອມແປງ ເຮັດທຸລະກິດ, ກະຊວງກະສິກຳ ແລະ ປ່າໄມ້ ໄດ້ປະສານກັບພາກສ່ວນກ່ຽວຂ້ອງ ເພື່ອຊອກຫາບ່ອນຢູ່ໃໝ່ໃຫ້ແກ່ພະນັກງງານຂອງຕົນແຕ່ບໍ່ໄດ້ຮັບການແກ້ໄຂ.\nຈາກນັ້ນມາຝ່າຍຈຳເລີຍ ກໍໄດ້ຮຽກຮ້ອງຕໍ່ພະນັກງານປະຕິບັດຄຳຕັດສິນຂອງສານ ຂໍຄ່າຊົດເຊີຍໃນເບື້ອງຕົ້ນຄອບຄົົວລະ 1 ລ້ານ ບາດ ສ່ວນໂຈດກໍໄດ້ສະເໜີກ່ຽວກັບຄອບຄົວດັ່ງກ່າວ ຂໍຈ່າຍໃຫ້ຄອບຄົວລະ2ແສນ ບາດ ກ່ຽວກັບຄ່າຊົດເຊີຍ ທັງຝ່າຍໂຈດ ກໍໄດ້ສະເໜີຕື່ມກ່ຽວກັບຄ່າຊົດເຊີຍການແລກປ່ຽນທີ່ດິນ, ຖ້າຫາກວ່າບໍ່ມີບ່ອນຢູ່ ທັງໂຈດກໍເຫັນດີມອບທີ່ດິນຈຳນວນ 300 ຕາແມັດ ໃຫ້ຝ່າຍຈຳເລຍ. ສ່ວນເງິນ2ແສນ ບາດ ແມ່ນບໍ່ໄດ້, ໂຈດໄດ້ສະເໜີວ່າ: ຖ້າຫາກວ່າໄດ້ຊື້ດິນໃຫ້ແລ້ວ ໃຫ້ເອົາກິນຢູ່ບ້ານນາຊາມ ເມືອງປາກງື່ມ ນ.ວ ເພື່ອຮອງຮັບໃຫ້ພວກຈຳເລີຍ.\nຈາກກນັ້ນຝ່າຍຈໍາເລີຍກໍຍັງບໍ່ພໍໃຈ ໄດ້ຂຽນຄໍາຮ້ອງທຸກຫາອົງການໄອຍະການສານປະຊາຊົນສູງສຸດອອກຄໍາຕົກລົງບໍ່ຮື້ຟື້ນຄະດີສະບັບເລກທີ 027 ລົງວັນທີ 23 ມັງກອນ 2020 ແລະ ສະບັບເລກທີ 19 ລົງວັນທີ 16/02/2021 ບອກວ່າຄໍາພິພາກສາຂອງສານຖືກຕ້ອງ ແລະ ສອດຄ່ອງຕາມກົດໝາຍແລ້ວ ຈາກນັ້ນຜູ້ກ່ຽວຍັງບໍ່ພໍໃຈຕື່ມໄດ້ຂຽນຄໍາຮ້ອງຫາກະຊວງຍຸດຕິທໍາ ກົມຄຸ້ມຄອງປະຕິບັດຄໍາຕັດສິນຂອງກະຊວງຍຸດຕິທໍາໄດ້ອອກແຈ້ງການຕອບຄໍາຮ້ອງຂອງພວກຈໍາເລີຍວ່າບໍ່ສາມາດພິຈາລະນາຕາມການຮ້ອງຂໍໄດ້, ບໍ່ມີເຫດຜົນໂຈະໃນການຈັດຕັ້ງປະຕິບັດດັ່ງກ່າວທີ່ໄດ້ກໍານົດໄວ້ຈຶ່ງໄດ້ໃຫ້ຈັດຕັ້ງປະຕິບັດຄໍາພິພາກສາໃຫ້ສໍາເລັດຕາມແຈ້ງການສະບັບເລກທີ 378 ລົງວັນທີ 27 ສິງຫາ 2017, ເລກທີ 449 ລົງວັນທີ5ທັນວາ 2019, ເລກທີ 205 ລົງວັນທີ 5/6/2020 ແລະ ເລກທີ 424 ລົງວັນທີ 6/10/2020\nເພື່ອຮັບປະກັນກ່ຽວກັບການປະຕິບັດກົດໝາຍ ແລະ ມີຄວາມເປັນເອກະພາບ ໃນການຈັດຕັ້ງປະຕິບັດຄໍາຕັດສິນຂອງສານທີ່ໃຊ້ໄດ້ຢ່າງເດັດຂາດແລ້ວນັ້ນທັງຂະແໜງຈັດຕັ້ງປະຕິບັດຄໍາຕັດສິນ ຂອງສານກໍຍັງໄດ້ເຊີນເອົາບັນດາທ່ານຄະນະກໍາມະການ ແລະ ລາຍງານຜ່ານກອງປະຊຸມຢູ່ກະຊວງຍຸດຕິທໍາ3ຄັ້ງ, ຫ້ອງວ່າການ ປົກຄອງນະຄອນຫຼວງ2ຄັ້ງ ແລະ ພະແນກຍຸດຕິທໍານະຄອນຫຼວງ3ຄັ້ງ ຮ່ວມກັບພາກສ່ວນທີ່ກ່ຽວຂ້ອງຄືກໍາມາທິການຍຸດຕິທໍາສະພາແຫ່ງຊາດ, ຫ້ອງວ່າການສໍານັກງານນາຍົກລັດຖະມົນຕີ, ອົງການກວດກາລັດຖະບານ, ອົງການໄອຍະການປະຊາຊົນສູງສຸດ, ສານປະຊາຊົນສູງສຸດ, ກົມຄຸ້ມຄອງປະຕິບັດຄໍາຕັດສິນຂອງກະຊວງຍຸດຕິທໍາ, ສານປະຊາຊົນນະຄອນຫຼວງ, ອົງການໄອຍະການປະຊາຊົນນນະຄອນຫຼວງ, ກອງບັນຊາການ ປກສ ນະຄອນຫຼວງ, ຫ້ອງວ່າການ ປກສ ນະຄອນຫຼວງ, ພະແນກຍຸດຕິທໍານະຄອນຫຼວງ, ຫ້ອງວ່າການ ປົກຄອງເມືອງສີສັດຕະນາກ, ກອງບັນຊາການປົກຄອງເມືອງສີສັດຕະນາກ, ຫ້ອງການ ປກສ ກຸ່ມ, ຫ້ອງການບ້ານໂພນສີນວນ ຜ່ານການພິຈາລະນາທຸກພາກສ່ວນທີ່ກ່ຽວຂ້ອງແມ່ນເຫັນດີຈັດຕັ້ງປະຕິບັດ ແລະ ເອກະພາບກັນໃນການຈັດຕັ້ງປະຕິບັດຄໍາພິພາກສາຂອງສານທີ່ໃຊ້ໄດ້ຢ່າງເດັດຂາດນັ້ນ.\nຈັ່ງຊັ້ນໃນຄະນະຂອງພວກເຮົາຈຶ່ງໄດ້ນໍາໄປຈັດຕັ້ງປະຕິບັດຕາມຄໍາຕັດສິນທີ່ໃຊ້ໄດ້ຢ່າງເດັດຂາດຢູ່ກັບທີ່ຄື ບ້ານໂພນສີນວນ ຖືວ່າພວກເຮົາໄດ້ເຮັດຜ່ານມາຫັ້ນໄດ້ຍົກຍ້າຍອອກຈໍານວນ6ຄອບຄົວ ຈາກນັ້ນທັງຄອບຄົວທີ່ບໍ່ທັນຍົກຍ້າຍອອກນັ້ນໄດ້ຮ້ອງຂໍໃນຄະນະກໍາມະການຂອງພວກເຮົາຂໍເຊິ່ງໜ້າກັບໂຈດອີກເທື່ອໜຶ່ງເພື່ອຂໍຄ່າຊົດເຊີຍຈໍານວນເງິນ2ແສນບາດນັ້ນ, ແຕ່ຄວາມຈິງແລ້ວ ເງິນສອງແສນບາດນີ້ທັງຄໍາຕັດສິນ ທັງຄໍາພິພາກສາກໍບໍ່ໄດ້ລະບຸໄວ້. ໂຕນີ້ເປັນການຕໍ່ລອງກັບຝ່າຍໂຈດ ທາງຄະນະກໍາມະການຂອງພວກເຮົາ ຈຶ່ງໄດ້ຕົກລົງໃຫ້ເຊິ່ງໜ້າກັບໂຈດເພື່ອຫາວິທີແກ້ໄຂ ແລະ ທາງອອກໂດຍດີເຊິ່ງກັນ ແລະ ກັນ ຖ້າວ່າບໍ່ສາມາດຕົກລົງກັນໄດ້ທາງຄະນະກໍາມະການຂອງພວກເຮົາຈະຕ້ອງໄດ້ຈັດຕັ້ງປະຕິບັດຕາມກົດໝາຍ ແລະ ຕໍ່ກັບການໄລ້ສົດຂອງ ຄອບຄົວຂອງຈໍາເລີຍບາງຄອບຄົວນັ້ນກໍເຫັນວ່າ: ເປັນການຂັດຂວາງໃນການປະຕິບັດງານຂອງເຈົ້າໜ້າ ທີ່ຕາມທັດສະນະຂອງຂ້າພະເຈົ້າແລ້ວຕ້ອງເຫັນຄວນມີຄວາມຮັບຜິດຊອບຕໍ່ໜ້າຂອງກົດໝາຍ\nນາຍຍົກໄທ “ລຸງຕູ່” ທຸ້ມເງິນ 2.6 ລ້ານບາດ ຊື້ໄອໂຟນ ແຈກ 111 ໜ່ວຍ\nປົດປ່ອຍ ນາຍທະຫານຊັ້ນໃຫຍ່ອອກຈາກກຳລັງ ຍ້ອນກໍ່ກຳແພງຕັນທາງສາທາລະນະເຂົ້າ-ອອກເຮືອນປະຊາຊົນ


ຂໍ້ສະເໜີຂອງ ປ. ໄບເດັນຈະແກ້ໄຂ ຂໍ້ບົກຜ່ອງໃນກົດໝາຍ ການດູແລສຸຂະພາບ ລາຄາຖືກ  ແລະເຮັດໃຫ້ຄົນເຂົ້າເຖິງ ປະກັນໄພເພີ້ມຂຶ້ນ\nປ. ໂຈ ໄບເດັນນັ່ງແຫງນໜ້າໄປລົມກັບອະດີດ ປ. ບາຣັກ ໂອບາມາຫລັງຈາກເຊັນດຳລັດແລ້ວ ໃນງານເຊັນດຳລັດກ່ຽວກັບການປ່ຽນແປງໃນກົດໝາຍວ່າດ້ວຍການດູແລສຸຂະພາບທີ່ມີລາຄາບໍ່ແພງ ຫລື ACA ທີ່ທຳນຽບຂາວ, ວັນທີ5ເມສາ, 2022.\nປະທານາທິບໍດີສະຫະລັດ, ທ່ານໂຈ ໄບເດັນ ໃນວັນອັງຄານວານນີ້ໄດ້ປະກາດແຜນການທີ່ຈະຂະຫຍາຍການເຂົ້າເຖິງການດູແລສຸຂະພາບໂດຍການສະເໜີໃຫ້ມີການປ່ຽນແປງກົດໝາຍວ່າດ້ວຍການດູແລສຸຂະພາບທີ່ມີລາຄາບໍ່ແພງ ຫລື ACA ເພື່ອອະນຸຍາດໃຫ້ຄອບຄົວຊາວອາເມຣິກັນຫຼາຍລ້ານຄົນ ສາມາດຊື້ແຜນປະກັນໄພສຸຂະພາບ ແລະໄດ້ຮັບເງິນຄືນ ຫລືເຄຣດິດຈາກພາສີເພື່ອຊົດເຊີຍຄ່າໃຊ້ຈ່າຍນັ້ນ.\n"ເມື່ອກົດລະບຽບທີ່ສະເຫນີໃນມື້ນີ້ເຮັດສຳເລັດແລ້ວ, ເລີ້ມຕົ້ນແຕ່ປີຫນ້າໄປຄອບຄົວທີ່ເຮັດວຽກ ຈະໄດ້ຮັບການຊ່ວຍເຫຼືອທີ່ເຂົາເຈົ້າຕ້ອງການເພື່ອໃຫ້ໄດ້ຮັບການຄຸ້ມຄອງແກ່ຄອບຄົວຢ່າງເຕັມສ່ວນ. ທຸກຄົນເລີຍໃນຄອບຄົວ,” ນັ້ນຄືຄຳເວົ້າຂອງທ່ານໄບເດັນທີ່ກ່າວຢູ່ໃນທຳນຽບຂາວ ກ່ອນຈະເຊັນດຳລັດເພື່ອໃຫ້ຄົນເຂົ້າເຖິງກົດໝາຍວ່າດ້ວຍການດູແລສຸຂະພາບທີ່ລາຄາບໍ່ແພງ ແລະສະຫວັດດີການດ້ານສຸຂະພາບເມດິເຂດ (Medicaid) ໄດ້ຫລາຍຂຶ້ນ.\nທ່ານໄບເດັນຕິດຕາມດ້ວຍຮອງປະທານາທິບໍດີ, ຄາມາລາ ແຮຣິສ ແລະອະດີດ ປະທານາທິບໍດີບາຣັກ ໂອບາມາ ທີ່ໃນເດືອນມີນາ 2010 ໄດ້ລົງນາມໃນ ACA, ເຊິ່ງເປັນກົດໝາຍວ່າດ້ວຍການດູແລສຸຂະພາບທີ່ມີການປ່ຽນແປງຢ່າງໃຫຍ່ ທີ່ມີຊື່ວ່າໂອບາມາແຄ.\nນີ້ເປັນການກັບໄປຢ້ຽມຢາມທຳນຽບຂາວຄັ້ງທຳອິດຂອງທ່ານໂອບາມາ ນັບຕັ້ງແຕ່ທ່ານໄດ້ອອກຈາກຕຳແໜ່ງໃນປີ 2017 ໄປຫຼັງຈາກໄດ້ດຳລົງຕຳແໜ່ງສອງສະໄໝ ໂດຍທີ່ມີທ່ານໄບເດັນ ເປັນຮອງປະທານາທິບໍດີຂອງທ່ານ.\nທ່ານໂອບາມາເວົ້າວ່າ “ທ່ານໂຈ ໄບເດັນ ແລະຂ້າພະເຈົ້າໄດ້ເຮັດຫຼາຍສິ່ງຫລາຍຢ່າງ. "ແຕ່ບໍ່ມີຫຍັງເຮັດໃຫ້ຂ້າພະເຈົ້າມີຄວາມພູມໃຈເທົ່າກັນກັບການສະຫນອງການດູແລສຸຂະພາບທີ່ດີກວ່າ ແລະໃຫ້ການປົກປ້ອງແກ່ຫຼາຍລ້ານຄົນ ໃນທົ່ວປະເທດນີ້."\nການສະເຫນີການປ່ຽນແປງກົດລະບຽບກ່ຽວກັບ ACA ຈະແກ້ໄຂອັນທີ່ເອີ້ນວ່າ ຄວາມບົກຜ່ອງເລັກໜ້ອຍຂອງຄອບຄົວ ທີ່ວ່າຖ້າອີງຕາມກົດລະບຽບໃນປັດຈຸບັນແລ້ວ ສະມາຊິກຄອບຄົວຂອງບຸກຄົນທີ່ຊື້ການຄຸ້ມຄອງສຸຂະພາບໂດຍຜ່ານ ນາຍຈ້າງແມ່ນບໍ່ມີສິດໄດ້ຮັບເງິນຄ່າທຳນຽມຄືນຈາກພາສີ ເຖິງແມ່ນວ່າເຂົາເຈົ້າມີຄວາມຕ້ອງການມັນເພື່ອໃຫ້ສາມາດຊື້ການຄຸ້ມຄອງຂອງປະກັນໄພໄດ້ ກໍຕາມ. ຄວາມບົກຜ່ອງດັ່ງກ່າວ ໄດ້ສົ່ງຜົນກະທົບຕໍ່ປະຊາຊົນປະມານ5ລ້ານຄົນ, ອີງຕາມການກ່າວຂອງທໍານຽບຂາວ.\nພວກໃຫ້ການສະໜັບສະໜຸນ ກົດໝາຍວ່າດ້ວຍການດູແລສຸຂະພາບທີ່ມີລາຄາບໍ່ແພງ ຫລື ACA ພາກັນໂຮມຊຸມນຸມຕໍ່ໜ້າສານສູງສຸດໃນນະຄອນຫລວງວໍຊິງຕັນ, ວັນທີ 25 ມິຖຸນາ, 2015.\nການປ່ຽນແປງທີ່ໄດ້ສະເຫນີໄປນັ້ນ ແມ່ນໃຊ້ກັບບຸກຄົນໃນຄົວເຮືອນທີ່ຈ່າຍເງິນ ຫຼາຍກວ່າ 10 ເປີເຊັນ ຂອງລາຍໄດ້ເຂົາເຈົ້າເຂົ້າໃນການປະກັນໄພສຸຂະພາບ. ອີງຕາມເຈົ້າໜ້າທີ່ບໍລິຫານລະດັບສູງຜູ້ນຶ່ງທີ່ໃຫ້ເວົ້າໂດຍຫຍໍ້ໃຫ້ພວກນັກຂ່າວຟັງ ມັນຈະອະນຸຍາດໃຫ້ຄົນ ທີ່ບໍ່ມີປະກັນໄພ 200,000 ຄົນ ໄດ້ຮັບການຄຸ້ມຄອງ ແລະຈະຫຼຸດຄ່າປະກັນໄພ ໃຫ້ແກ່ບຸກຄົນອື່ນອີກ 1 ລ້ານຄົນ.


ເວລາອອກຂ່າວ: 2021-04-18 14:55:09 | ຜູ້ຂຽນ : admin1 | ຈຳນວນຄົນເຂົ້າຊົມ: 12 | ຄວາມນິຍົມ:\nໃນວັນທີ 8 ເມສາ 2021 ນີ້, ກອງບັນຊາການທະຫານແຂວງ ຊຽງຂວາງ ໄດ້ຈັດກອງປະຊຸມ ສະຫຼຸບຕີລາຄາວຽກງານກວດ ກາພັກ-ລັດຄັ້ງທີ4ໂດຍການ ເປັນປະທານຂອງສະຫາຍ ພົນຈັດ ຕະວາ ຂັນທອງ ວົງອໍາຄາ ເລຂາ ຄະນະພັກ ຫົວໜ້າການເມືອງ ກອງບັນຊາການທະຫານ ແຂວງ ຊຽງຂວາງ, ມີບັນດາສະຫາຍ ຜູ້ຕາງໜ້າກົມກວດກາ ກະຊວງ ປ້ອງກັນປະເທດ, ພະແນກກວດ ກາແຂວງ, ມີຄະນະພັກ-ຄະນະ ບັນຊາກອງພັນໃຫຍ່ 702, ກອງ ພັນໃຫຍ່ 63, ໂຮງໝໍບໍລິເວນ 101 ແລະຄະນະພັກ-ຄະນະບັນ ຊາກົມກອງໃນທົ່ວກໍາລັງທ້ອງ ຖິ່ນເຂົ້າຮ່ວມ. ສະຫາຍ ພັນໂທ ວົງສອນ ຢ່າ ຈົງຕົວ ຄະນະພັກກອງບັນຊາ ການ ຫົວໜ້າຫ້ອງການເມືອງ ໄດ້ ຂຶ້ນຜ່ານບົດສະຫຼຸບໝາກຜົນ ຂອງການຈັດຕັ້ງປະຕິບັດດໍາເນີນ ການກວດກາໃນໄລຍະ5ປີ ຜ່ານ ມາ ໂດຍໄດ້ຍົກໃຫ້ເຫັນດ້ານດີ, ດ້ານອ່ອນ, ບາງບັນຫາທີ່ຈະ ຕ້ອງໄດ້ສຸມໃສ່ປັບປຸງແກ້ໄຂໃນ ຕໍ່ໜ້າ. ເຊິ່ງໃນໄລຍະຜ່ານມາ ຄະ ນະພັກ-ຄະນະບັນຊາແຕ່ລະຂັ້ນ ໄດ້ເອົາໃຈໃສ່ປະຕິບັດຕາມມະຕິ ກອງປະຊຸມໃຫຍ່ ຄັ້ງທີ Xຂອງ ພັກ,ມະຕິກອງປະຊຸມໃຫຍ່ ຄັ້ງທີ Vຂອງອົງຄະນະພັກກະຊວງ ປ້ອງກັນປະເທດ ກໍຄືມະຕິກອງ ປະຊຸມໃຫຍ່ຄັ້ງທີ V ຂອງອົງຄະ ນະພັກ ກອງບັນຊາການທະຫານ ແຂວງຊຽງຂວາງວາງອອກ ຢ່າງເຂັ້ມງວດ, ໃນການຈັດຕັ້ງ ບັນດາຂໍ້ກໍານົດກົດລະບຽບຂອງ ຂອງພັກ, ດໍາເນີນກອງປະຊຸມ ໃຫຍ່3ຂັ້ນຂອງພັກ, ດໍາເນີນຊີ ວິດການ ເມືອງພາຍໃນພັກ ແລະ ການຈັດຕັ້ງປະຕິບັດກໍ່ສ້າງພັກ ຢ່າງເປັນປົກກະຕິ ພ້ອມທັງຊຸກ ຍູ້ບັນຫາໜໍແໜງ, ປະກົດການ ຫຍໍ້ທໍ້ຕ່າງໆພາຍໃນພັກຢ່າງມີ ປະສິດທິພາບ ແລະ ຖືກຕ້ອງ. ເຊິ່ງເຫັນໄດ້ໃນການກວດກາ ຕາມທິດສ້າງໜ່ວຍພັກປອດໃສ ເຂັ້ມແຂງ ໜັກແໜ້ນ, ໃນແຕ່ລະ ປີແມ່ນມີໜ່ວຍພັກປອດໃສ ເຂັ້ມ ແຂງ ໜັກແໜ້ນ ເພີ່ມຂຶ້ນເປັນ ກ້າວໆ, ພ້ອມນີ້ກໍໄດ້ເອົາໃຈໃສ່ ເຄື່ອນໄຫວກວດກາຕາມແຜນ ການເຄື່ອນໄຫວວຽກງານຕົວ ຈິງຂອງແຕ່ລະກົມກອງ. ໂດຍສະ ເພາະແມ່ນ ກວດກາແບບແຜນ ການຈັດຕັ້ງປະຕິບັດແນວທາງນະໂຍບາຍຂອງພັກ, ຂໍ້ກໍານົດ ກົດໝາຍຂອງລັດ ແລະ ຂອງກອງ ທັບ ໂດຍປິ່ນອ້ອມ4ໜ້າທີ່ໃຫຍ່ 26 ແຜນງານຂອງກະຊວງປ້ອງ ກັນປະເທດວາງອອກ ໂດຍສະ ເພາະແມ່ນກວດກາຈໍານວນພົນ, ການຄຸ້ມຄອງນໍາໃຊ້ງົບປະມານ ລາຍຮັບ-ລາຍຈ່າຍ, ການຄຸ້ມ ຄອງປົກປັກຮັກສາພາຫານະ, ອາວຸດ-ລູກກະສູນທີ່ຂັ້ນເທິງປະ ກອບໃຫ້, ພ້ອມນີ້ຄະນະພັກ-ຄະນະບັນຊາແຕ່ລະກົມກອງໄດ້ ເພີ່ມທະວີຄວາມເປັນເຈົ້າການ ກວດກາ, ຮັດກຸມຢ່າງເປັນຮູບປະ ທໍາຕົວຈິງ ແລະ ຜ່ານບົດທິດທາງ ແຜນການໃນ5ປີຕໍ່ໜ້າ, ຈາກນັ້ນ ຜູ້ແທນກອງປະຊຸມກໍ່ໄດ້ຜັດປ່ຽນ ກັນຂື້ນປະກອບຄໍາຄິດເຫັນໃສ່ ບົດສະຫຼຸບຢ່າງກົງໄປກົງມາ ແລະ ຮັບຮອງເອົາທິດທາງແຜນການ ຕໍ່ໜ້າ ເພື່ອພ້ອມກັນນໍາໄປຈັດຕັ້ງປະຕິບັດເຂົ້າໃນໜ້າທີ່ວຽກງານວິຊາສະເພາະທີ່ຂັ້ນເທິງມອບໝາຍ ໃຫ້ສໍາເລັດຜົນເປັນຢ່າງດີ. ໂອກາດດຽວກັນ ສະຫາຍ ພົນຈັດຕະວາ ຂັນທອງ ວົງອໍາຄາ ກໍໄດ້ມີຄໍາເຫັນຕໍ່ກອງປະຊຸມ ເຊິ່ງສະຫາຍໄດ້ສະແດງຄວາມ ຍ້ອງຍໍຊົມເຊີຍຕໍ່ຜົນສໍາເລັດໃນ ການຈັດຕັ້ງປະຕິບັດວຽກງານກວດກາຕະຫຼອດໄລຍະ5ປີ ຜ່ານມາ. ມັນສະແດງເຖິງຄວາມ ເປັນເຈົ້າການຕໍ່ໜ້າທີ່ການເມືອງ ຂອງຕົນທີ່ໄດ້ຮັບມອບໝາຍ ດ້ວຍຄວາມຮັບຜິດຊອບສູງ ແລະ ເຄື່ອນໄຫວຕາມສິດໜ້າທີ່, ພາ ລະບົດບາດຢ່າງເປັນຮູບປະທໍາ ແລະ ໄດ້ເນັ້ນໜັກໃຫ້ຄະນະພັກ-ຄະນະບັນຊາ ແລະ ພະນັກງານທີ່ເຮັດວຽກງານກວດກາແຕ່ລະຂັ້ນ ຕ້ອງເອົາໃຈໃສ່ຍົກສູງຄວາມຮູ້-ຄວາມສາມາດເຂົ້າໃນການຊີ້ນໍາ-ນໍາພາສຶກສາອົບຮົມການເມືອງ-ນໍາພາແນວຄິດຕິດພັນກັບວຽກ ງານກວດກາພັກ,ກວດກາລັດ ດ້ວຍຄວາມຮັດກຸມຢ່າງເລິກເຊິ່ງ ແລະ ເຂັ້ມງວດ, ເພື່ອນໍາພາກົມກອງຂອງຕົນກ້າວຂື້ນຕາມແບບ ແຜນທີ່ທັນສະໄໝເປັນກ້າວໆ. ໂດຍ: ແສງມະນີ ພາພັນເດດ


ໃນໂລກອະນາຄົດ ຄົນເຮົາຈະໃສ່ຫຍັງ? EP1: ຜ້າອັດສະລິຍະປ່ຽນສີໄດ້ – IT Center\nສູນໄອທີ ມຊ January 23, 2019 January 16, 2019 tech news No Comments\nທ່ານອາດຄິດວ່ານີ້ເປັນພຽງການທົດລອງຂອງນັກວິທະຍາສາດ ແຕ່ທ່ານຄິດຜິດແລ້ວ. ຍ້ອນສິນຄ້າທີ່ຜະລິດຈາກແຜ່ນແພ ChroMorphous ມີແຜນວາງຈຳຫນ່າຍໃນຕະຫລາດທົ່ວໄປໃນປີຫນ້າ ໂດຍເລີມຈາກ ກະເປົາຖື ແລະ ກະເປົາເປ້. ລອງຄິດຫລີ້ນໆເບິ່ງ ຖ້າເຮົາໃຊ້ແຜ່ນແພດັງກ່າວກັບສິ່ງອື້ນໆ ອອ້ມຂ້າງເຮົາເຊັ່ນ: ເກີບປ່ຽນສີໄດ້, ໂຊພາ, ໂຄມໄຟ ແລະ ຜ້າກັ່ງປ່ຽນສີໄດ້ຕາມໃຈຜູ້ໃຊ້, ອຸດສາຫາກຳແຜ່ນແພໃນອະນາຄົດອາດມີການປ່ຽນແປງຢ່າງມະຫາສານ ແລະ ເຮົາອາດຈະເຫັນຜູ້ນໍາຄວາມຄິດຂອງໂລກ, Mark Zuckerberg, ໃສ່ເສື່ອສີອື້ນ ນອກຈາກສີເທົາ.\nChroMorphous, ຄົນເຮົາຈະໃສ່ຫຍັງ, ຜ້າອັດສະລິຍະ, ໂລກອະນາຄົດ\n← ປ່ຽນລະຫັດດ່ວນ! 773 ລ້ານ ບັນຊີອີເມວທົ່ວໂລກຖືກແຮັກ.\nກອງປະຊຸມສະຫຼຸບ ແລະ ຖອດຖອນບົດຮຽນການປະຕິບັດໂຄງການ ACU ປີ 2018 →


ກົດໝາຍວ່າດ້ວຍການລົງທຶນຂອງລັດ 26-11-2009 - Wikisource\nມາດຕາ 1 ຈຸດປະສົງ ກົດໝາຍວ່າດ້ວຍການລົງທຶນຂອງລັດກໍານົດຫຼັກການ,ລະ ບຽບການແລະມາດຕະການກ່ຽວກັບການສ້າງ,ການພິຈາລະນາ ຮັບຮອງ,ການຈັດຕັ້ງປະຕິບັດ,ການຄຸ້ມຄອງແລະການຕິດຕາມ, ກວດກາການລົງທຶນຂອງລັດເພື່ອຮັບປະກັນໃຫ້ແຜນການລົງທຶນ ສອດຄ່ອງກັບທິດທາງນະໂຍບາຍແລະແຜນພັດທະນາເສດຖະກິດ- ສັງຄົມແຫ່ງຊາດແນໃສ່ເຮັດໃຫ້ວຽກງານການລົງທຶນຂອງລັດມີ ປະສິດທະພາບ,ປະສິດທິຜົນສູງ,ມີຄວາມໂປ່ງໃສ,ຮັບປະກັນການ ດຸ່ນດ່ຽງຂອງເສດຖະກິດມະຫາພາກ,ປັບປຸງເສດຖະກິດຂອງລັດ ໃຫ້ເຂັ້ມແຂງ,ສາມາດສ້າງເງື່ອນໄຂອໍານວຍຄວາມສະດວກໃຫ້ ພາກສ່ວນເສດຖະກິດອື່ນເຂົ້າຮ່ວມໃນການພັດທະນາເສດຖະກິດ ແຫ່ງຊາດໃຫ້ຂະຫຍາຍຕົວຢ່າງຕໍ່ເນື່ອງແລະຍືນຍົງ,ຍົກລະດັບ ຊີວິດການເປັນຢູ່ຂອງປະຊາຊົນໃຫ້ດີຂຶ້ນ,ປະກອບສ່ວນປັບປຸງວຽກ ງານປ້ອງກັນຊາດ-ປ້ອງກັນຄວາມສະຫງົບແລະຮັກສາສະພາບ ແວດລ້ອມ.\n...ມາດຕາ2ການລົງທຶນຂອງລັດ\nມາດຕາ2ການລົງທຶນຂອງລັດ ການລົງທຶນຂອງລັດແມ່ນການນໍາໃຊ້ງົບປະມານແຫ່ງລັດ ແລະຊັບພະຍາກອນທໍາມະຊາດ,ຊັບສິນແລະລິຂະສິດຂອງລັດໂດຍ ຜ່ານງົບປະມານເຂົ້າໃສ່ການປະຕິບັດແຜນງານ,ໂຄງການລົງທຶນ ຂອງລັດທີ່ໄດ້ຖືກຮັບຮອງຈາກສະພາແຫ່ງຊາດເພື່ອຈັດຕັ້ງປະຕິບັດ ແຜນພັດທະນາເສດຖະກິດ-ສັງຄົມແຫ່ງຊາດໃຫ້ປາກົດຜົນເປັນຈິງ. ສໍາລັບການນໍາໃຊ້ຊັບພະຍາກອນທໍາມະຊາດ,ຊັບສິນແລະ ລິຂະສິດຂອງລັດນັ້ນໄດ້ກໍານົດໄວ້ໃນລະບຽບກການສະເພາະ.\nມາດຕາ3ການອະທິບາຍຄໍາສັບ ຄໍາສັບຕ່າງໆທີ່ນໍາໃຊ້ໃນກົດໝາຍສະບັບນີ້ມີຄວາມໝາຍດັ່ງ ນີ້: 1. ແຜນພັດທະນາເສດຖະກິດ-ສັງຄົມແຫ່ງຊາດ ໝາຍເຖິງ ທິດທາງ,ຄາດໝາຍໃນການພັດທະນາເສດຖະກິດ-ສັງຄົມທີ່ລັດຖະ ບານສະເໜີຕໍ່ສະພາແຫ່ງຊາດຮັບຮອງເອົາ; 2. ແຜນການລົງທຶນຂອງລັດ ໝາຍເຖິງແຜນການນໍາໃຊ້ ແລະຈັດສັນທຶນຮອນລວມທັງຊັບພະຍາກອນທໍາມະຊາດເຂົ້າໃນການ ປະຕິບັດເປົ້າໝາຍທີ່ກໍານົດໄວ້ໃນແຜນພັດທະນາເສດຖະກິດ-ສັງຄົມ ແຫ່ງຊາດ; 3. ການຈັດສັນງົບປະມານການລົງທຶນຂອງລັດ ໝາຍເຖິງ ການຈັດສັນທຶນຈາກງົບປະມານຂອງລັດໃຫ້ຂະແໜງການ,ທ້ອງຖິ່ນ ໂດຍອີງຕາມນະໂຍບາຍຂອງລັດ,ລັກສະນະ,ຈຸດພິເສດຂອງແຕ່ລະ ຂະແໜງການແລະທ້ອງຖິ່ນຕາມກໍານົດໝາຍທີ່ກໍານົດໄວ້ບົນພື້ນ ຖານດັດຊະນີຫຼືຕົວຊີ້ວັດທາງເສດຖະກິດ,ສັງຄົມ; 4. ການລົງທຶນນອກແຜນ ໝາຍເຖິງ ການລົງທຶນທີ່ບໍ່ນອນ ຢູ່ໃນແຜນການລົງທຶນຂອງລັດທີ່ສະພາແຫ່ງຊາດໄດ້ຮັບຮອງເອົາ; 5. ການລົງທຶນເກີນແຜນ ໝາຍເຖິງ ພື້ນຖານໂຄງລ່າງທີ່ ຮັບໃຊ້ສໍາລັບສາທາລະນະເປັນຕົ້ນຕາໜ່າງໄຟຟ້າ,ນໍ້າປະປາ,ໄປ ສະນີ,ໂທລະຄົມມະນາຄົມ,ເຄຫະສະຖານ,ຫໍວັດທະນະທໍາ,ສະໜາມ ກິລາ; 6. ສາທາລະນຸປະໂພກໝາຍເຖິງ ພື້ນຖານໂຄງລ່າງທີ່ຮັບ ໃຊ້ສໍາລັບສາທາລະນະເປັນຕົ້ນຕາໜ່າງໄຟຟ້າ,ນໍ້າປະປາ,ໄປສະນີ, ໂທລະຄົມມະນາຄົມ,ເຄຫະສະຖານ,ຫໍວັດທະນະທໍາ,ສະໜາມກິລາ; 7. ແຜນງານ ໝາຍເຖິງ ອົງປະກອບຂອງແຜນພັດທະນາ ເສດຖະກດ-ສັງຄົມແຫ່ງຊາດໂດຍມີເປົ້າໝາຍບັນລຸສະເພາະຊຶ່ງ ລວມມີບັນດາໂຄງການທີ່ມີສ່ວນພົວພັນຊຶ່ງກັນແລະກັນແນໃສ່ຮັບໃຊ້ ຫຼືບັນລຸເປົ້າໝາຍຂອງແຜນງານນັ້ນ; 8. ໂຄງການໝາຍເຖິງ ກິດຈະກໍາຕ່າງໆທີ່ຕ້ອງປະຕິບັດແນ ໃສ່ເຮັດໃຫ້ວັດຖະປະສົງຂອງໂຄງການນັ້ນບັນລຸຜົນ; 9. ການກໍານົດໂຄງການໝາຍເຖິງ ການກໍານົດແນວຄວາມ ຄິດທີ່ກໍໃຫ້ເກີດມີໂຄງການ,ການຄັດເລືອກໂຄງການແລະການສຶກ ສາຄວາມເປັນໄປໄດ້ເບື້ອງຕົ້ນຂອງໂຄງການກ່ອນຈະຕັດສິນໃຈດໍາ ເນີນການສຶກສາລາຍລະອຽດຂອງໂຄງການ; 10. ການກະກຽມໂຄງການ ໝາຍເຖິິງ ການເກັບກໍາ,ວິ ເຄາະວິໄຈແລະສຶກສາຂໍ້ມູນຢ່າງລະອຽດເພື່ອໃຫ້ໝັ້ນໃຈວ່າໂຄງ ການທີ່ກໍານົດນັ້ນເປັນໂຄງການທີ່ສາມາດປະຕິບັດໄດແລະໃຫ້ຜົນ ປະໂຫຍດຕອບແທນຢ່າງຄຸ້ມຄ່າຫຼືບັນລຸຕາມວັດຖຸປະສົງການກະ ກຽມໂຄງການມີສາມໜ້າວຽກຕົ້ນຕໍຄືການກໍານົດໂຄງຮ່າງໂຄງ ການ,ການສຶກສາຄວາມເປັນໄປໄດ້ຂອງໂຄງການແລະການຂຽນ ບົດລາຍງານໂຄງການຫຼືບົດວິພາກເສດຖະກິດ-ເຕັກນິກຂອງໂຄງ ການ; 11. ການປະເມີນໂຄງການ ໝາຍເຖິງ ການຕີລາຄາທາງ ດ້ານຄວາມສອດຄ່ອງ,ປະສິດທິຜົນ,ປະສິດທິພາບ,ຜົນກະທົບແລະ ຄວາມຍືນຍົງຂອງໂຄງການກ່ອນການພິຈາລະນາບັນຈຸໂຄງການ ເຂົ້າໃນແຜນການລົງທຶນຂອງລັດ; 12. ການປະເມີນຜົນໂຄງການ ໝາຍເຖິງ ການຕີລາຄາ ໝາກຜົນຂອງການປະຕິບັດໂຄງການ,ການທົບທວນຄືນຜົນການນໍາ ໃຊ້ໂຄງການໂດຍພິຈາລະນາໃນດ້ານຄວາມສອດຄ່ອງ,ປະສິດທິ ຜົນ,ປະສິດທະພາບ,ຜົນກະທົບແລະຄວາມຍືນຍົງຂອງໂຄງການເພື່ອ ໃຫ້ຄໍາແນະນໍາໃນການປັບປຸງແລະຖອດຖອນບົດຮຽນ; 13. ການຈັດຕັ້ງປະຕິບັດໂຄງການ ໝາຍເຖິງ ການນໍາເອົາ ໂຄງການໄປຈັດຕັ້ງປະຕິບັດຕົວຈິງພາຍຫຼັງທີ່ໂຄງການໄດ້ບັນຈຸເຂົ້າ ແຜນການລົງທຶນແລະຜ່ານການຮັບຮອງຈາກສະພາແຫ່ງຊາດ ແລ້ວ; 14. ການດໍາເນີນງານໂຄງການ ໝາຍເຖິງ ການປະຕິບັດ ກິດຈະກໍາຕ່າງໆຂອງໂຄງການຕາມແຜນດໍາເນີນງານຂອງໂຄງ ການນັບແຕ່ເວລາທີ່ໂຄງການໄດ້ຖືກຈັດຕັ້ງປະຕິບັດໄປຈົນຮອດ ການສໍາເລັດແລະມອບ-ຮັບໂຄງການ; 15. ການຕິດຕາມໂຄງການ ໝາຍເຖິງ ການກວດກາການ ດໍາເນີນໂຄງການເພື່ອໃຫ້ຮູ້ກ່ຽວກັບຄວາມຄືບໜ້າແລະບັນຫາຕ່າງ ໆທີ່ອາດຈະເກີດຂຶ້ນໃນການຈັດຕັ້ງປະຕິບັດໂຄງການເພື່ອມີວິທີການ ແກ້ໄຂໃຫ້ທັນເວລາ; 16. ເຈົ້າຂອງໂຄງການໝາຍເຖິງບັນດາກະຊວງ,ອົງການ ແລະອົງການປົກຄອງທ້ອງຖິ່ນທີ່ໄດ້ຮັບງົບປະມານການລົງທຶນຂອງ ລັດ; 17. ຄະນະຮັບຜິດຊອບໂຄງການ ໝາຍເຖິງ ຄະນະຫຼືການ ຈັດຕັ້ງທີ່ຖືກແຕ່ງຕັ້ງຈາກເຈົ້າາຂອງໂຄງການໃຫ້ຮັບຜິດຊອບໃນ ການບໍລິການແລະຄຸ້ມຄອງການຈັດຕັ້ງປະຕິບັດໂຄງການລົງທຶນ ຂອງລັດ; 18. ຜູ້ຄຸ້ມຄອງແລະນໍາໃຊ້ໂຄງການ ໝາຍເຖິງ ບຸກຄົນຫຼືນິ ຕິບຸກຄົນທີ່ໄດ້ຮັບການມອບໝາຍຈາກເຈົ້າຂອງໂຄງການເພື່ອຄຸ້ມ ຄອງ,ນໍາໃຊ້ແລະບູລະນະຮັກສາໂຄງການລົງທຶນຂອງລັດ; 19. ທີ່ປຶກສາໂຄງການໝາຍເຖິງ ບຸກຄົນຫຼືນິຕິບຸກຄົນທີ່ຖືກ ວ່າຈ້າງໂດຍເຈົ້າຂອງໂຄງການຫຼືຄະນະຮັບຜິດຊອບໂຄງການເພື່ອ ໃຫ້ຄໍາເຫັນຫຼືຄໍາແນະນໍາທາງດ້ານເຕັກນິກວິຊາການລວມທັງດ້ານ ການບໍລິຫານ,ຄຸ້ມຄອງໃນການປະຕິບັດໂຄງການລົງທຶນຂອງລັດ; 20. ຜູ້ຮັບເໝົາໂຄງການໝາຍເຖິງນິຕິບຸກຄົນທີ່ຖືກວ່າຈ້າງ ຫຼືມອບເໝົາໂດຍເຈົ້າຂອງໂຄງການຫຼືຄະນະຮັບຜິດຊອບໂຄງການ ເພື່ອໃຫ້ປະຕິບັດໂຄງການລົງທຶນຂອງລັດ; 21. ດອກເບ້ຍເງິນກູ້ສໍາລັບໂຄງການກູ້ຢືມໝາຍເຖິງດອກ ເບ້ຍເງິນກູ້ທີ່ລັດຖະບານໄດ້ກູ້ຢືມຈາກທະນາຄານພາຍໃນຫຼືຕ່າງປະ ເທດເພື່ອຈັດຕັ້ງປະຕິບັດໂຄງການລົງທຶນຂອງລັດ; 22. ການອວ່າຍທຶນ ໝາຍເຖິງ ການເຄື່ອນຍ້າຍທຶນຈາກ ໂຄງການໜຶ່ງໄປໃສ່ໂຄງການອື່ນ; 23. ການປະມູນແບບຮູບການ ໝາຍເຖິງ ການປະມູນທີ່ຂັດ ກັບລະບຽບການປະມູນເປັນຕົ້ນການສົມຮູ້ຮ່ວມຄິດໃນການປະມູນ ເຊັ່ນບໍລິສັດດຽວຊື້ເອົາໝົດຊອງປະມູນແຕ່ອອກຊື່ຫຼາຍບໍລິສັດ.\n...ມາດຕາ4ນະໂຍບາຍກ່ຽວກັບການລົງທຶນຂອງລັດ\nມາດຕາ4ນະໂຍບາຍກ່ຽວກັບການລົງທຶນຂອງລັດ ລັດມີນະໂຍບາຍລົງທຶນເຂົ້າໃສ່ການກໍ່ສ້າງພື້ນຖານໂຄງ ລ່າງ,ວັດຖຸເຕັກນິກ,ພັດທະນາຊົນນະບົດ,ແກ້ໄຂຄວາມທຸກຍາກ, ພັດທະນາຊັບພະຍາກອນມະນຸດ,ສົ່ງເສີວິຊາການແລະວຽກງານ ປ້ອງກັນຊາດ-ປ້ອງກັນຄວາມສະຫງົບຢ່າງມີປະສິດທະພາບ,ປະ ສິດທິຜົນ,ປະຢັດ,ໂປ່ງໃສສາມາດກວດສອບໄດ້. ລັດຊຸກຍູ້ສົ່ງເສີມບຸກຄົນແລະນິຕິບຸກຄົນທັງພາຍໃນແລະ ຕ່າງປະເທດປະກອບສ່ວນທຶນຮອນຂອງຕົນເຂົ້າຊ່ວຍແຜນງານ ຫຼືໂຄງການລົງທຶນຂອງລັດຕາມລະບຽບການດ້ວຍການປະຕິບັດ ນະໂຍບາຍຕອບແທນຂອງລັດຢ່າງເໝາະສົມ.\n...ມາດຕາ5ຫຼັກການກ່ຽວກັບການລົງທຶນຂອງລັດ\nມາດຕາ5ຫຼັກການກ່ຽວກັບການລົງທຶນຂອງລັດ ການລົງທຶນຂອງລັດໃຫ້ປະຕິບັດຕາມຫຼັກການດັ່ງນີ້: 1. ຕ້ອງສອດຄ່ອງກັບທິດທາງນະໂຍບາຍ,ວິໄສທັດ,ຍຸດທະ ສາດ,ເປົ້າມາຍຂອງແຜນພັດທະນາເສດຖະກິດ-ສັງຄົມແລະຄວາມ ສາມາດຕອບສະໜອງທາງດ້ານງົບປະມານ; 2. ຕ້ອງມີຈຸດສຸມ,ມີຄວາມຍຸດຕິທໍາ,ມີຄວາມສົມສ່ວນລະ ຫວ່າງເຂດແຄວ້ນແລະຂົງເຂດວຽກງານ; 3. ຕ້ອງປະຕິບັດຕາມແຜນງານ,ໂຄງການທີ່ນອນໃນແຜນ ການລົງທຶນຂອງລັດແລະຖືເປັນບູລິມະສິດໂຄງການທີ່ມີຄວາມຈໍາ ເປັນຊຶ່ງພາກສ່ວນເສດຖະກິດອື່ນບໍ່ລົງທຶນຫຼືບໍ່ມີເງື່ອນໄຂ; 4. ຕ້ອງຄຸ້ມຄອງການລົງທຶນຂອງລັດຢ່າງເປັນເອກະພາບ, ມີການແບ່ງຂັ້ນຄຸ້ມຄອງຢ່າງຈະແຈ້ງແລະສອດຄ່ອງກັບລະບຽບ ກົດໝາຍ; 5. ຕ້ອງມີສ່ວນຮ່ວມຂອງປະຊາຊົນ; 6. ຕ້ອງໃຫ້ມີສ່ວນຮ່ວມຂອງພາກສ່ວນທີ່ກ່ຽວຂ້ອງໃນການ ຕິດຕາມ,ກວດກາແລະປະເມີນຜົນການລົງທຶນຂອງລັດເພື່ອຮັບປະ ກັນປະສິດທິພາບ,ປະສິດທະຜົນ,ປະຢັດ,ໂປ່ງໃສ,ສາມາດກວດສອບ ໄດ້.\nມາດຕາ6ຂອບເຂດການນໍາໃຊ້ກົດໝາຍ ກົດໝາຍສະບັບນີ້ນໍາໃຊ້ສໍາລັບບຸກຄົນແລະພາກສ່ວນຕ່າງໆ ທີ່ກ່ຽວຂ້ອງກັບການລົງທຶນຂອງລັດເປັນຕົ້ນໃນການສ້າງ,ການອະ ນຸມັດ,ການຈັດຕັ້ງປະຕິບັດແລະການຄຸ້ມຄອງແຜນການ,ແຜນງານ ແລະໂຄງການລົງທຶນຂອງລັດ. ກົດໝາຍສະບັບນີ້ບໍ່ກວມເອົາການລົງທຶນຂອງລັດໃສ່ວິສາຫະ ກິດຂອງລັດ.\nມາດຕາ7ການຮ່ວມມືສາກົນ ລົດສົ່ງເສີມໃຫ້ມີການພົວພັນ,ຮ່ວມມືກັບຕ່າງປະເທດ,ພາກພື້ນ ແລະສາກົນກ່ຽວກັບວຽກງານການລົງທຶນຂອງລັດດ້ວຍການແລກ ປ່ຽນບົດຮຽນ,ຂໍ້ມູນຂ່າວສານ,ຍົກລະດັບຄວາມຮູ້,ຄວາມສາມາດ ດ້ານວິຊາການ,ເຕັກໂນໂລຢີແລະລະດົມແຫຼ່ງທຶນເຂົ້າໃນການພັດ ທະນາເພື່ອຮັບປະກັນຜົນປະໂຫຍດສູງສຸດຂອງຊາດ.\n..ພາກທີ2ການດໍາເນີນການລົງທຶນຂອງລັດ\n...ໝວດທີ 1 ປະເພດການລົງທຶນຂອງລັດ\n....ມາດຕາ 8 ປະເພດການລົງທຶນຂອງລັດ\nມາດຕາ 8 ປະເພດການລົງທຶນຂອງລັດ ການລົງທຶນຂອງລັດມີສອງປະເພດດັ່ງນີ້: 1. ລົດລົງທຶນໃສ່ການກໍ່ສ້າງພື້ນຖານໂຄງລ່າງ; 2. ລັດລົງທຶນໃສ່ການສົ່ງເສີມວິຊາການ.\n....ມາດຕາ9ການລົງທຶນໃສ່ການກໍ່ສ້າງພື້ນຖານໂຄງລ່າງ\nມາດຕາ9ການລົງທຶນໃສ່ການກໍ່ສ້າງພື້ນຖານໂຄງລ່າງ ການລົງທຶນໃສ່ການກໍ່ສ້າງພື້ນຖານໂຄງລ່າງປະກອບດ້ວຍ ການກໍ່ສ້າງໃໝ່ແລະການບູລະນະສ້ອມແປງໃຫຍ່ເປັນຕົ້ນການສ້າງ ເສັ້ນທາງຄົມມະນາຄົມ,ສາທາລະນຸປະໂພກ,ຊົນລະປະທານ,ໂຮງ ຣຽນ,ໂຮງໝໍແລະບັນດາພື້ນຖານວັດຖະເຕັກນິກ,ການສະໜອງວັດ ຖຸອຸປະກອນ,ກົນຈັກ,ພາຫະນະແລະຊັບສິນ.\n....ມາດຕາ 10 ການລົງທຶນໃສ່ການສົ່ງເສີມວິຊາການ\nມາດຕາ 10 ການລົງທຶນໃສ່ການສົ່ງເສີມວິຊາການ ການລົງທຶນໃສ່ການສົ່ງເສີມວິຊາການປະກອບດ້ວຍການລົງ ທຶນເຂົ້າໃສ່ວຽກງານຕົ້ນຕໍດັ່ງນີ້: ການພັດທະນາຊັບພະຍາກອນມະ ນຸດ,ການຝຶກອົບຮົມ,ການຄົ້ນຄວ້າວິທະຍາສາດ-ເຕັກໂນໂລຢີ,ການ ສົ່ງເສີມການຜະລິດ,ການຊຸກຍູ້ແກ້ໄຂຄວາມທຸກຍາກ,ການເກັບກໍາ ຂໍ້ມູນ,ການສຶກສາຄວາມເປັນໄປໄດ້ຂອງໂຄງການ,ການສໍາຫຼວດ ອອກແບບໂຄງການ,ການສ້າງແຜນແມ່ບົດພັດທະນາເສດຖະກິດ- ສັງຄົມແລະການສະໜອງວັດຖຸອຸປະກອນຮັບໃຊ້ທາງດ້ານວິຊາການ.\n...ໝວດທີ2ແຜນການ,ແຜນງານແລະໂຄງການລົງທຶນຂອງລັດ\n....ມາດຕາ 11 ແຜນການລົງທຶນຂອງລັດ\nມາດຕາ 11 ແຜນການລົງທຶນຂອງລັດ ແຜນການລົງທຶນຂອງລັດມີດັ່ງນີ້: 1. ແຜນການລົງທຶນ5ປີຊຶ່ງໄດ້ສ້າງຂຶ້ນໃນລະດັບຊາດ,ຂະ ແໜງການແລະທ້ອງຖິ່ນ; 2. ແຜນການລົງທຶນປະຈໍາປີຊຶ່ງໄດ້ສ້າງຂຶ້ນໃນລະດັບຊາດ, ຂະແໜງການແລະທ້ອງຖິ່ນ;\n....ມາດຕາ 12 ໂຄງປະກອບແຜນການລົງທຶນຂອງລັດ\nມາດຕາ 12 ໂຄງປະກອບແຜນການລົງທຶນຂອງລັດ ແຜນການລົງທຶນຂອງລັດປະກອບດ້ວຍ: 1. ແຜນງານການລົງທຶນຂອງລັດ; 2. ໂຄງການລົງທຶນຂອງລັດ.\n....ມາດຕາ 13 ແຜນງານການລົງທຶນຂອງລັດ\nມາດຕາ 13 ແຜນງານການລົງທຶນຂອງລັດ ແຜນງານການລົງທຶນຂອງລັດຜັນຂະຫຍາຍແຜນການລົງ ທຶນຂອງລັດໃຫ້ເປັນອັນລະອຽດຊຶ່ງປະກອບດ້ວຍບັນດາໂຄງການທີ່ ມີສ່ວນພັວພັນຊຶ່ງກັນແລະກັນແນໃສ່ຮັບໃຊ້ຫຼືບັນລຸເປົ້າໝາຍຂອງ ແຜນງານນັ້ນ. ແຜນງານມີຫຼາຍລະດັບທີ່ແຕກຕ່າງກັນເຊັ່ນແຜນງານລະ ດັບຊາດ,ແຜນງານຂອງຂະແໜງການແລະທ້ອງຖິ່ນ.\n....ມາດຕາ 14 ໂຄງການລົງທຶນຂອງລັດ\nມາດຕາ 14 ໂຄງການລົງທຶນຂອງລັດ ໂຄງການລົງທຶນຂອງລັດຜັນຂະຫຍາຍແຜນງານໃຫ້ເປັນອັນ ລະອຽດຊຶ່ງປະກອບດ້ວຍບັນດາກິດຈະກໍາທີ່ມີສ່ວນພັວພັນຊຶ່ງກັນແລະ ກັນແນໃສ່ຮັບໃຊ້ຫຼືບັນລຸວັດຖຸປະສົງຂອງໂຄງການນັ້ນເພື່ອຫວັງຜົນ ຕອບແທນທີ່ສາມາດວິເຄາະ,ປະເມີນຜົນໄດ້ໂດຍມີການກໍານົດເວລາ ເລີ່ມຕົ້ນແລະເວລາສິ້ນສຸດ.\n....ມາດຕາ 15 ປະເພດໂຄງການລົງທຶນຂອງລັດ\nມາດຕາ 15 ປະເພດໂຄງການລົງທຶນຂອງລັດ ໂຄງການລົງທຶນຂອງລັດແບ່ງອອກເປັນສາມປະເພດດັ່ງນີ້: 1. ໂຄງການປະເພດ 1 ມີມູນຄ່າແຕ່ຫ້າສິບຕື້ຂຶ້ນໄປແລະມີ ອາຍຸການກໍ່ສ້າງໂຄງການບໍ່ເກີນ7ປີ; 2. ໂຄງການປະເພດ2ມີມູນຄ່າຫຼາຍກວ່າ5ຕື້ກີບແຕ່ບໍ່ ເຖິງ 50 ຕື້ກີບແລະມີອາຍຸການກໍ່ສ້າງໂຄງການບໍ່ເກີນ5ປີ; 3. ໂຄງການປະເພດ3ມີມູນຄ່າແຕ່5ຕື້ກີບລົງມາແລະມີ ອາຍຸການກໍ່ສ້າງໂຄງການບໍ່ເກີນ3ປີ.\n....ມາດຕາ 16 ມູນຄ່າລວມຂອງໂຄງການລົງທຶນຂອງລັດ\nມາດຕາ 16 ມູນຄ່າລວມຂອງໂຄງການລົງທຶນຂອງລັດ ມູນຄ່າລວມຂອງໂຄງການລົງທຶນຂອງລັດປະກອບດ້ວຍຄ່າ ໃຊ້ຈ່າຍໃນການກະກຽມໂຄງການ,ການກະກຽມປະຕິບັດໂຄງການ, ການປະຕິບັດໂຄງການເຊັ່ນ: ຄ່າວັດສະດຸ,ອຸປະກອນແລະຄ່າແຮງ ງານ,ຄ່າໃຊ້ຈ່າຍຜົນກະທົບຕໍ່ສິ່ງແວດລ້ອມສັງຄົມແລະທໍາມະຊາດ, ຄ່າໃຊ້ຈ່າຍທົດລອງນໍາໃຊ້,ຄ່າໃຊ້ຈ່າຍບໍລິຫານແລະຄຸ້ມຄອງໂຄງ ການ,ຄ່າທີ່ປຶກສາໂຄງການ,ດອກເບ້ຍເງິນກູ້ສໍາລັບໂຄງການກູ້ຢືມ, ຄ່າໃຊ້ຈ່າຍສຸກເສີນແລະຄ່າອາກອນ.\n....ມາດຕາ 17 ເອກະສານໂຄງການລົງທຶນຂອງລັດ\nມາດຕາ 17 ເອກະສານໂຄງການລົງທຶນຂອງລັດ ໂຄງການລົງທຶນຂອງລັດທາງດ້ານການກໍ່ສ້າງພື້ນຖານໂຄງ ລ່າງປະກອບດ້ວຍເອກະສານຕົ້ນຕໍດັ່ງນີ້: 1. ບົດສະເໜີໂຄງການ; 2. ບົດສຶກສາຄວາມເປັນໄປໄດ້ຂອງໂຄງການ; 3. ບົດລາຍງານການສໍາຫຼວດ-ອອກແບບ; 4. ໃບໂອນສິດນໍາໃຊ້ທີ່ດິນເພື່ອສາທາລະນະປະໂຫຍດໃນກໍ ລະນີທີ່ມີການນໍາໃຊ້ທີ່ດິນຂອງປະຊາຊົນ.\nສໍາລັບໂຄງການລົງທຶນຂອງລັດປະເພດ 1 ແລະ2ຕ້ອງປະ ກອບເອກະສານເພີ່ມເຕີມອີກດັ່ງນີ້: 1. ບັດພັດທະນາໂຄງການຫຼືບົດວິພາກເສດຖະກິດ-ເຕັກນິກ; 2. ບົດປະເມີນຜົນກະທົບຕໍ່ສິ່ງແວດລ້ອມສັງຄົມແລະທໍາມະ ຊາດ.\nສໍາລັບໂຄງການລົງທຶນຂອງລັດໃສ່ການສົ່ງເສີມວິຊາການ ປະກອບດ້ວຍເອກະສານຕົ້ນຕໍດັ່ງນີ້: 1. ບົດສະເໜີໂຄງການ; 2. ບົດສຶກສາຄວາມເປັນໄປໄດ້ຂອງໂຄງການ.\n....ມາດຕາ 18 ຂັ້ນຕອນກ່ຽວກັບການລົງທຶນຂອງລັດ\nມາດຕາ 18 ຂັ້ນຕອນກ່ຽວກັບການລົງທຶນຂອງລັດ ຂັ້ນຕອນກ່ຽວກັບການລົງທຶນຂອງລັດມີດັ່ງນີ້: 1. ການສ້າງແລະຮັບຮອງເອົາແຜນການລົງທຶນຂອງລັດ; 2. ການຈັດຕັ້ງປະຕິບັດແຜນການລົງທຶນຂອງລັດ; 3. ການກວດກາ,ກວດການແລະລາຍງານການຈັດຕັ້ງ ປະຕິບັດແຜນການລົງທຶນຂອງລັດ; 4. ການມອບຮັບແລະນໍາໃຊ້ໂຄງການລົງທຶນຂອງລັດ.\n...ໝວດທີ3ການສ້າງແລະຮັບຮອງເອົາແຜນການລົງທຶນຂອງລັດ\n....ມາດຕາ 19 ບ່ອນອີງໃນການສ້າງແຜນການລົງທຶນຂອງລັດ\nມາດຕາ 19 ບ່ອນອີງໃນການສ້າງແຜນການລົງທຶນຂອງລັດ ບ່ອນອີງໃນການສ້າງແຜນການລົງທຶນຂອງລັດມີດັ່ງນີ້: 1. ທິດທາງ,ແຜນຍຸດທະສາດພັດທະນາເສດຖະກິດ-ສັງຄົມ, ການປ້ອງກັນຊາດ-ປ້ອງກັນຄວາມສະຫງົບ,ຍຸດທະສາດພັດທະນາ ຂອງຂະແໜງການ,ທ້ອງຖິ່ນແລະເຂດແຄວ້ນ,ເຂດເສດຖະກິດຈຸດ ສຸມ; 2. ແຜນແມ່ບົດພັດທະນາພື້ນຖານໂຄງລ່າງເຕັກນິກ,ແຜນ ການນໍາໃຊ້ທີ່ດິນ,ແຜນແມ່ບົດໃນການນໍາໃຊ້ແຫຼ່ງນໍ້າ,ຊັບພະຍາ ກອນປ່າໄມ້,ບໍ່ແຮ່ແລະແຫຼ່ງຊັບພະຍາກອນທໍາມະຊາດອື່ນໆ; 3. ກໍານົດໝາຍການຈັດສັດທຶນຂອງລັດ; 4. ຜົນຂອງການຈັດຕັ້ງປະຕິບັດແຜນການລົງທຶນຂອງລັດ ໃນໄລຍະຜ່ານມາ; 5. ຄວາມສາມາດດຸ່ນດ່ຽງແຫຼ່ງທຶນ; 6. ທ່າແຮງບົ້ມຊ້ອນຂອງຂະແໜງການ,ທ້ອງຖິ່ນແລະເຂດ ແຄວ້ນ.\n....ມາດຕາ 20 ບ່ອນອີງໃນການຈັດສັນງົບປະມານການລົງທຶນຂອງລັດ\nມາດຕາ 20 ບ່ອນອີງໃນການຈັດສັນງົບປະມານການລົງທຶນຂອງ ລັດ ແຫຼ່ງທຶນສໍາລັບການລົງທຶນຂອງລັດແມ່ນມາຈາກງົບປະ ມານແຫ່ງລັດ,ການຈັດສັນງົບປະມານການລົງທຶນຂອງລັດຕ້ອງຈັດ ສັນຕາມແຜນງານ,ໂຄງການບົນພື້ນຖານຍຸດທະສາດແລະແຜນພັດ ທະນາເສດຖະກິດ-ສັງຄົມແຫ່ງຊາດ,ຮັບປະກັນໃຫ້ມີການສົມສ່ວນ ລະຫວ່າງຂົງເຂດຕ່າງໆເປັນຕົ້ນຂົງເຂດເສດຖະກິດ,ວັດທະນະທໍາ- ສັງຄົມ,ປ້ອງກັນຊາດ-ປ້ອງກັນຄວາມສະຫງົບ,ບັນດາຂະແໜງ ການ,ລະຫວ່າງສູນກາງແລະທ້ອງຖິ່ນ. ໃນການຈັດສັນງົບປະມານການລົງທຶນຂອງລັດບັນດາກະ ຊວງ,ອົງການຕ້ອງອີງໃສ່ແຜນການ,ແຜນງານ,ໂຄງການແລະ ຄວາມຕ້ອງການຕົວຈິງ. ການຈັດສັນງົບປະມານການລົງທຶນຂອງລັດໃຫ້ແກ່ອົງການ ປົກຄອງທ້ອງຖິ່ນແມ່ນອີງໃສ່ກໍານົດໝາຍທີ່ລັດຖະບານໄດ້ວາງອອກ ໃນແຕ່ລະໄລຍະດັ່ງນີ້: 1. ແຜນຍຸດທະສາດການພັດທະນາ; 2. ລະດົບຄວາມທຸກຍາກແລະການພັດທະນາ; 3. ລະດັບລາຄາສິນຄ້າ; 4. ພັນທະໃນການປະກອບສ່ວນດ້ານລາຍຮັບງົບປະມານ ແຫ່ງລັດ. 5. ເນື້ອທີ່ທາງພູມສາດ; 6. ຈໍານວນປະຊາກອນ; 7. ຈໍານວນຫົວໜ່ວຍບໍລິຫານການປົກຄອງ.\n....ມາດຕາ 21 ອົງການຮັບຜິດຊອບສ້າງແຜນການລົງທຶນຂອງລັດ\nມາດຕາ 21 ອົງການຮັບຜິດຊອບສ້າງແຜນການລົງທຶນຂອງລັດ ອົງການຮັບຜິດຊອບສ້າງແຜນການລົງທຶນຂອງລັດມີດັ່ງນີ້: 1. ລັດຖະບານ; 2. ກະຊວງແຜນການແລະການລົງທຶນ; 3. ບັນດາກະຊວງແລະອົງການ; 4. ອົງການປົກຄອງແຂວງ,ນະຄອນ; 5. ອົງການປົກຄອງເມືອງ,ເທດສະບານ.\n....ມາດຕາ 22 ລັດຖະບານ\nມາດຕາ 22 ລັດຖະບານ ລັດຖະບານເປັນຜູ້ກໍານົດທິດທາງ,ຄາດໝາຍລວມໃນການ ສ້າງແຜນການລົງທຶນຂອງລັດບົນພື້ນຖານຄົ້ນຄວ້າຂອງກະຊວງ ແຜນການແລະການລົງທຶນກ່ຽວກັບບັນດາປັດໄຈຕ່າງໆເປັນຕົ້ນ ແຫຼ່ງທຶນແລະການດຸ່ນດ່ຽງມະຫາພາກ.\n....ມາດຕາ 23 ກະຊວງແຜນການແລະການລົງທຶນ\nມາດຕາ 23 ກະຊວງແຜນການແລະການລົງທຶນ ກະຊວງແຜນການແລະການລົງທຶນຜັນຂະຫຍາຍທິດທາງ ແລະຄາດໝາຍລວມຂອງລັດຖະບານແລ້ວແນະນໍາດ້ານວິຊາການ ກ່ຽວກັບການສ້າງແຜນການໃຫ້ຂະແໜງການແລະທ້ອງຖິ່ນຈາກ ນັ້ນຈຶ່ງຄົ້ນຄວ້າ,ສັງລວມແຜນການຂອງຂະແໜງການແລະທ້ອງ ຖິ່ນເພື່ອສ້າງເປັນແຜນການລົງທຶນຂອງລັດໃນລະດັບຊາດເພື່ອນໍາ ສະເໜີລັດຖະບານພິຈາລະນາ.\n....ມາດຕາ 24 ບັນດາກະຊວງ,ອົງການແລະອົງການປົກຄອງທ້ອງຖິ່ນ\nມາດຕາ 24 ບັນດາກະຊວງ,ອົງການແລະອົງການປົກຄອງທ້ອງ ຖິ່ນ ພາຍຫຼັງທີ່ໄດ້ຮັບການແນະນໍາຂອງກະຊວງແຜນການແລະ ການລົງທຶນກ່ຽວກັບການສ້າງແຜນການລົງທຶນຂອງລັດແລ້ວບັນ ດາກະຊວງ,ອົງການແລະອົງການປົກຄອງທ້ອງຖິ່ນຊີ້ນໍາພາກສ່ວນ ຕ່າງໆທີ່ຂຶ້ນກັບຄວາມຮັບຜິດຊອບຂອງຕົນ ສ້າງແຜນການລົງທຶນ ຂອງລັດໃນຂັ້ນຂອງຕົນໂດຍມີການເຂົ້າຮ່ວມຂອງບັນດາກໍາມາທິ ການຂອງສະພາແຫ່ງຊາດຫຼືຄະນະສະມາຊິກສະພາແຫ່ງຊາດປະຈໍາ ເຂດເລືອກຕັ້ງແລ້ວນໍາສະເໜີແຜນການດັ່ງກ່າວຕໍ່ກະຊວງແຜນ ການແລະການລົງທຶນເພື່ອສັງລວມ.\n....ມາດຕາ 25 ເງື່ອນໄຂພື້ນຖານໃນການພິຈາລະນາຮັບເອົາໂຄງການລົງທຶນຂອງລັດ\nມາດຕາ 25 ເງື່ອນໄຂພື້ນຖານໃນການພິຈາລະນາຮັບເອົາໂຄງ ການລົງທຶນຂອງລັດ ໃນການພິຈາລະນາຮັບເອົາໂຄງການລົງທຶນເຂົ້າໃນແຜນ ການລົງທຶນຂອງລັດຕ້ອງປະຕິບັດຕາມເງື່ອນໄຂພື້ນຖານດັ່ງນີ້: 1. ສອດຄ່ອງກັບແຜນພັດທະນາເສດຖະກິດ-ສັງຄົມແລະ ແຜນງົບປະມານແຫ່ງລັດ; 2. ມີປະສິດທິຜົນດ້ານເສດຖະກິດ-ສັງຄົມແລະຮັບປະກັນ ການປົກປັກຮັກສາສິ່ງແວດລ້ອມແບບຍືນຍົງ. 3. ມີເອກະສານປະກອບຕາມທີ່ໄດ້ກໍານົດໄວ້ໃນມາດຕາ 17 ຂອງກົດໝາຍສະບັບນີ້; 4. ໄດ້ຮັບການເຫັນດີຈາກອົງການຫຼືທ້ອງຖິ່ນທີ່ກ່ຽວຂ້ອງໃນ ການຕົກລົງໂຄງການລົງທຶນຂອງລັດໃນແຕ່ລະຂັ້ນ; 5. ໄດ້ຜ່ານການປະເມີນຕາມຫຼັກວິຊາການຈາກອົງການປະ ເມີນຜົນໃນແຕ່ລະຂັ້ນຕາມທີ່ໄດ້ກໍານົດໄວ້ໃນມາດຕາ 26 ຂອງກົດ ໝາຍສະບັບນີ້; 6. ນອນໃນທິດທາງແຜນການລົງທຶນຂອງລັດ5ປີ. ສໍາລັບໂຄງການທີ່ນໍາໃຊ້ທຶນກູ້ຢືມແລະຊ່ວຍເຫຼືອລ້າຈາກ ຕ່າງປະເທດຕ້ອງມີການຢັ້ງຢືນແຫຼ່ງທຶນກ່ອນຈຶ່ງສາມາດກໍານົດ ເອົາໂຄງການນັ້ນເຂົ້າໃນແຜນການລົງທຶນຂອງລັດ.\n....ມາດຕາ 26 ການປະເມີນແລະອົງການປະເມີນໂຄງການລົງທຶນຂອງລັດ\nມາດຕາ 26 ການປະເມີນແລະອົງການປະເມີນໂຄງການລົງທຶນ ຂອງລັດ ການປະເມີນໂຄງການລົງທຶນຂອງລັດຕ້ອງໃຫ້ຖືກຕ້ອງຕາມ ຫຼັກວິຊາການແລະນໍາໃຊ້ເຄື່ອງມືການປະເມີນໂຄງການທີ່ກະຊວງ ແຜນການແລະການລົງທຶນວາງອອກ. ອົງການປະເມີນໂຄງການລົງທຶນຂອງລັດປະກອບດ້ວຍ: 1. ກະຊວງແຜນການແລະການລົງທຶນປະເມີນໂຄງການ ປະເພດ 1 ແລະ 2; 2. ບັນດາກະຊວງ,ອົງການ,ພະແນກແຜນການແລະການ ລົງທຶນແຂວງ,ນະຄອນປະເມີນໂຄງການປະເພດ 3.\n....ມາດຕາ 27 ການຈັດລຽງບູລິມະສິດໂຄງການເຂົ້າໃນແຜນການລົງທຶນຂອງລັດ\nມາດຕາ 27 ການຈັດລຽງບູລິມະສິດໂຄງການເຂົ້າໃນແຜນການ ລົງທຶນຂອງລັດ ບັນດາກະຊວງ,ອົງການແລະອົງການປົກຄອງທ້ອງຖິ່ນທີ່ຈັດ ລຽງບູລິມະສິດໂຄງການເຂົ້າໃນແຜນການລົງທຶນຂອງລັດໃຫ້ປະຕິ ບັດດັ່ງນີ້: 1. ໂຄງການທີ່ເປັນບູລິມະສິດຂອງລັດຖະບານ,ຂະແໜງການ ແລະທ້ອງຖິ່ນເປັນຕົ້ນໂຄງການພັດທະນາຊົນນະບົດ,ແກ້ໄຂຄວາມທຸກ ຍາກ,ສົ່ງເສີມການຜະລິດສິນຄ້າແລະເຂດຈຸດສຸມພັດທະນາ; 2. ເປັນໂຄງການທີ່ມີເປົ້າໝາຍສອດຄ່ອງກັບເປົ້າໝາຍຂອງ ຂົງເຂດ,ຂະແໜງການຈຸດສຸມທີ່ໄດ້ກໍານົດໄວ້ໃນແຜນພັດທະນາເສດ ຖະກິດ-ສັງຄົມ5ປີ; 3. ເປັນໂຄງການທີ່ມີຜົນຕອບແທນສູງທາງດ້ານເສດຖະກິດ- ສັງຄົມແລະຮັບປະກັນການພັດທະນາແບບຍືນຍົງ; 4. ເປັນໂຄງການທີ່ຕອບສະໜອງຄວາມຈໍາເປັນແລະຮີບດ່ວນ ຂອງລັດຖະບານ,ຂະແໜງການແລະທ້ອງຖິ່ນ; 5. ເປັນໂຄງການຊ່ວຍເຫຼືອທີ່ຮຽກຮ້ອງໃຫ້ມີທຶນສົມທົບຈາກ ງົບປະມານ. ....ມາດຕາ 28 ການຮັບຮອງເອົາແຜນການລົງທຶນຂອງລັດ\nມາດຕາ 28 ການຮັບຮອງເອົາແຜນການລົງທຶນຂອງລັດ ສະພາແຫ່ງຊາດເປັນອົງການພິຈາລະນາຕົກລົງຮັບຮອງເອົາ ແຜນພັດທະນາເສດຖະກິດ-ສັງຄົມແຫ່ງຊາດແລະແຜນການລົງທຶນ ຂອງລັດປະຈໍາປີແລະຫ້າປີແລະພິຈາລະນາຕົກລົງໂຄງການລົງທຶນ ຂອງລັດທີ່ມີມູນຄ່າແຕ່ ຫ້າລ້ອຍຕື້ກີບຂຶ້ນໄປຕາມການສະເໜີຂອງລັດ ຖະບານ.ເອກະສານແຜນການດັ່ງກ່າວຕ້ອງສົ່ງເຖິງສະພາແຫ່ງຊາດ ຢ່າງຊ້າສິບຫ້າວັນລັດຖະການ,ກ່ອນວັນເປີດກອງປະຊຸມສະພາແຫ່ງ ຊາດ. ກະຊວງແຜນການແລະການລົງທຶນຄົ້ນຄວ້າ,ພິຈາລະນາ,ສັງ ລວມໂຄງການ,ແຜນງານເຂົ້າໃນແຜນການລົງທຶນຂອງລັດບົນພື້ນ ຖານການສະເໜີຂອງບັນດາກະຊວງ,ອົງການແລະອົງການປົກຄອງ ທ້ອງຖິ່ນແລ້ວນໍາສະເໜີລັດຖະບານພາຍໃນເດືອນພຶດສະພາຂອງທຸກ ປີ. ບັນດາກະຊວງ,ອົງການແລະອົງການປົກຄອງທ້ອງຖິ່ນຄົ້ນ ຄວ້າ,ພິຈາລະນາ,ຕົກລົງເອົາໂຄງການ,ແຜນງານເຂົ້າໃນແຜນ ການລົງທຶນຂອງລັດໃນຂັ້ນຂອງຕົນແລ້ວນໍາສະເໜີກະຊວງແຜນ ການແລະການລົງທຶນກ່ອນວັນທີສິບຫ້າມີນາຂອງທຸກປີ. ...ໝວດທີ4ການຈັດຕັ້ງປະຕິບັດແຜນການລົງທຶນຂອງລັດ\n....ມາດຕາ 29 ອົງການຮັບຜິດຊອບກ່ຽວກັບການຈັດຕັ້ງປະຕິບັດແຜນການລົງທຶນຂອງລັດ\nມາດຕາ 29 ອົງການຮັບຜິດຊອບກ່ຽວກັບການຈັດຕັ້ງປະຕິບັດແຜນ ການລົງທຶນຂອງລັດ ອົງການຮັບຜິດຊອບກ່ຽວກັບການຈັດຕັ້ງແຜນການລົງທຶນ ຂອງລັດມີດັ່ງນີ້: 1. ລັດຖະບານ; 2. ກະຊວງແຜນການແລະການລົງທຶນ; 3. ກະຊວງການເງິນ; 4. ບັນດາກະຊວງແລະອົງການ; 5. ອົງການປົກຄອງທ້ອງຖິ່ນ.\n....ມາດຕາ 30 ລັດຖະບານ\nມາດຕາ 30 ລັດຖະບານ ລັດຖະບານ ເປັນຜູ້ອອກດໍາລັດວ່າດ້ວຍການຈັດຕັ້ງປະຕິບັດ ແຜນພັດທະນາເສດຖະກິດ-ສັງຄົມແຫ່ງຊາດແລະແຜນການລົງທຶນ ຂອງລັດພາຍໃນສາມສິບວັນພາຍຫຼັງທີ່ມີມະຕິຕົກລົງຂອງສະພາແຫ່ງ ຊາດ.\n....ມາດຕາ 31 ກະຊວງແຜນການແລະການລົງທຶນ\nມາດຕາ 31 ກະຊວງແຜນການແລະການລົງທຶນ ກະຊວງແຜນການແລະການລົງທຶນອອກບົດແນະນໍາລະອຽດ ກ່ຽວກັບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແຫ່ງ ຊາດ,ແຜນການລົງທຶນຂອງລັດພາຍໃນສາມສິບວັນພາຍຫຼັງທີ່ລັດຖະ ບານໄດ້ອອກດໍາລັດວ່າດ້ວຍການຈັດຕັ້ງປະຕິບັດແຜນການດັ່ງກ່າວ.\n....ມາດຕາ 32 ກະຊວງການເງິນ\nມາດຕາ 32 ກະຊວງການເງິນ ກະຊວງການເງິນເປັນຜູ້ຄຸ້ມຄອງ,ຕິດຕາມການສະໜອງແລະ ການນໍາໃຊ້ງົບປະມານຂອງລັດເພື່ອຈັດຕັ້ງປະຕິບັດບັນດາໂຄງການ ລົງທຶນຂອງລັດຂອງບັນດາກະຊວງ,ອົງການແລະອົງການປົກຄອງ ທ້ອງຖິ່ນ.\n....ມາດຕາ 33 ບັນດາກະຊວງແລະອົງການ\nມາດຕາ 33 ບັນດາກະຊວງແລະອົງການ ບັນດາກະຊວງແລະອົງການມີຄວາມຮັບຜິດຊອບໂດຍກົງໃນ ການຈັດຕັ້ງປະຕິບັັດແຜນການລົງທຶນຂອງລັດໃນຂັ້ນຂອງຕົນໃຫ້ຖືກ ຕ້ອງຕາມລະບຽບກົດໝາຍແລະມີປະສິດທິຜົນ. ໃນກໍລະນີທີ່ບັນດາກະຊວງແລະອົງການຈັດຕັ້ງປະຕິບັດໂຄງ ການລົງທຶນຂອງລັດຢູ່ທ້ອງຖິ່ນໃດຕ້ອງມີການປະສານສົມທົບວຽກ ງານກັບທ້ອງຖິ່ນນັ້ນ. ໃນກໍລະນີທີ່ບັນດາກະຊວງແລະອົງການຈະມອບໂຄງການໃຫ້ ທ້ອງຖິ່ນປະຕິບັດນັ້ນກໍ່ໃຫ້ມອບແຕ່ຫົວທີ ໂດຍເລີ່ມແຕ່ຂັ້ນຕອນການ ແຕ່ງຕັ້ງຄະນະຮັບຜິດຊອບໂຄງການລົງທຶນຂອງລັດຕາມທີ່ໄດ້ກໍານົດ ໄວ້ໃນ ມາດຕາ 36 ຂອງກົດໝາຍສະບັບນີ້.\n....ມາດຕາ 34 ອົງການປົກຄອງທ້ອງຖິ່ນ\nມາດຕາ 34 ອົງການປົກຄອງທ້ອງຖິ່ນ ອົງການປົກຄອງທ້ອງຖິ່ນມີຄວາມຮັບຜິດຊອບໂດຍກົງໃນ ການຈັດຕັ້ງປະຕິບັດແຜນການລົງທຶນຂອງລັດໃນຂັ້ນຂອງຕົນໃຫ້ຖືກ ຕ້ອງຕາມລະບຽບກົດໝາຍແລະມີປະສິດທິຜົນ. ໃນກໍລະນີທີ່ບັນດາກະຊວງແລະອົງການໄດ້ມອບໂຄງການລົງ ທຶນຂອງລັດໃຫ້ທ້ອງຖິ່ນຈັດຕັ້ງປະຕິບັດນັ້ນກໍ່ໃຫ້ທ້ອງຖິ່ນປະສານສົມ ທົບກັບຂະແໜງການທີ່ກ່ຽວຂ້ອງ. ໃນກໍລະນີທີ່ມີລາຍຮັບເກີນແຜນໃນພູດລາຍຮັບຂອງແຂວງ, ນະຄອນກໍ່ສາມາດນໍາໃຊ້ເຂົ້າໃນການຈັດຕັ້ງປະຕິບັດໂຄງການລົງ ທຶນຂອງລັດແຕ່ຕ້ອງປະຕິບັດໃຫ້ຖືກຕ້ອງຕາມ ມາດຕາ 25 ແລະ ມາດຕາ 35 ຂອງກົດໝາຍສະບັບນີ້ແລະໃຫ້ມີການກວດກາຢ່າງ ເຂັ້ມງວດ; ໃນກໍລະນີລາຍຮັບທີ່ເປັນພູດຂອງທ້ອງຖິ່ນເກັບບໍ່ໄດ້ຕາມແຜນ ປະຈໍາສົກປີໃຫ້ປະຕິບັດຕາມກົດໝາຍວ່າດ້ວຍງົບປະມານແຫ່ງລັດ.\n....ມາດຕາ 35 ຂັ້ນຕອນການຈັດຕັ້ງປະຕິບັດໂຄງການລົງທຶນຂອງລັດ\nມາດຕາ 35 ຂັ້ນຕອນການຈັດຕັ້ງປະຕິບັດໂຄງການລົງທຶນຂອງລັດ ໂຄງການລົງທຶນຂອງລັດໃຫ້ຈັດຕັ້ງປະຕິບັດຕາມຂັ້ນຕອນດັ່ງ ນີ້: 1. ແຕ່ງຕັ້ງຄະນະຮັບຜິດຊອບໂຄງການລົງທຶນຂອງລັດ; 2. ຈັດຕັ້ງປະມູນໂຄງການລົງທຶນຂອງລັດ; 3. ຈັດຕັ້ງປະຕິບັດໂຄງການລົງທຶນຂອງລັດ.\n....ມາດຕາ 36 ການແຕ່ງຕັ້ງຄະນະຮັບຜິດຊອບໂຄງການລົງທຶນຂອງລັດ\nມາດຕາ 36 ການແຕ່ງຕັ້ງຄະນະຮັບຜິດຊອບໂຄງການລົງທຶນ ຂອງລັດ ພາຍຫຼັງທີ່ລັດຖະບານໄດ້ຕົກລົງມອບໂຄງການລົງທຶນຂອງ ລັດແລ້ວເຈົ້າຂອງໂຄງການຕ້ອງແຕ່ງຕັ້ງຄະນະຮັບຜິດຊອບໂຄງ ການເພື່ອດໍາເນີນການຄຸ້ມຄອງໂຄງການໃຫ້ສອດຄ່ອງກັບເປົ້າໝາຍ, ແຜນດໍາເນີນງານແລະທັນກັບກໍານົດເວລາ.\n....ມາດຕາ 37 ການຈັດຕັ້ງປະມູນໂຄງການລົງທຶນຂອງລັດ\nມາດຕາ 37 ການຈັດຕັ້ງປະມູນໂຄງການລົງທຶນຂອງລັດ ທຸກໂຄງການລົງທຶນຂອງລັດຕາມຫຼັກການຕ້ອງມີການປະມູນ, ການຈັດຕັ້ງປະມູນຕ້ອງປະຕິບັດຕາມລະບຽບການຢ່າງເຂັ້ມງວດ ແລະຮັບປະກັນການເປີດກວ້າງ,ໃຫ້ມີຄວາມໂປ່ງໄສສາມາດກວດ ສອບໄດ້,ມີຄວາມສະເໝີພາບແລະຍຸຕິທໍາ,ສໍາລັບໂຄງການປະເພດ 1 ແລະ ປະເພດ 2 ໃຫ້ດໍາເນີນຢ່າງເປີດເຜີຍໂດຍຜ່ານສື່ມວນຊົນ. ການປະມູນໂຄງການລົງທຶນຂອງລັດຕ້ອງມີຜູ້ຕາງໜ້າຈາກ ຂະແໜງການການເງິນ,ຂະແໜງການແຜນການແລະການລົງທຶນ ແລະຂະແໜງການອື່ນຫຼືທ້ອງຖິ່ນທີ່ກ່ຽວຂ້ອງເຂົ້າຮ່ວມນໍາ. ເຈົ້າຂອງໂຄງການເປັນຜູ້ຄົ້ນຄວ້າຕົກລົງສະຖານທີ່ຈັດຕັ້ງ ການປະມູນໂດຍປະສານສົມທົບກັບພາກສ່ວນທີ່ກ່ຽວຂ້ອງ. ການປະມູນທີ່ບໍ່ຖືກຕ້ອງຕາມລະບຽບກົດໝາຍເປັນຕົ້ນການ ປະມູນແບບຮູບການແມ່ນເປັນໂມຄະ. ສໍາລັບລາຍລະອຽດການຈັດຕັ້ງປະມູນໄດ້ກໍານົດໄວ້ໃນລະບຽບ ການທີ່ກະຊວງການເງິນວາງອອກ.\n....ມາດຕາ 38 ການຈັດຕັ້ງປະຕິບັດໂຄງການທີ່ມີການປະກອບສ່ວນທຶນຂອງປະຊາຊົນ\nມາດຕາ 38 ການຈັດຕັ້ງປະຕິບັດໂຄງການທີ່ມີການປະກອບສ່ວນ ທຶນຂອງປະຊາຊົນ ການຈັດຕັ້ງປະຕິບັດໂຄງການທີ່ມີການປະກອບສ່ວນທຶນຂອງ ປະຊາຊົນຫຼືພາກສ່ວນເສດຖະກິດອື່ນຊຶ່ງໃນນັ້ນມີທຶນຂອງລັດກວມເອົາ ແຕ່ ສາມສິບເປີເຊັນ ຂອງທຶນທັງໝົດຂຶ້ນໄປແມ່ນຕ້ອງປະຕິບັດຕາມ ກົດໝາຍສະບັບນີ້.ໃນກໍລະນີທຶນຂອງລັດຖະບານກວມເອົາຕໍ່າກວ່າ ສາມສິບເປີເຊັນຂອງທຶນທັງໝົດໃຫ້ປະຕິບັດຕາມການຕົກລົງຂອງ ເຈົ້າຂອງໂຄງການ.\n....ມາດຕາ 39 ການຈັດຕັ້ງປະຕິບັດໂຄງການທີ່ນໍາໃຊ້ທຶນຊ່ວຍເຫຼືອລ້າແລະທຶນກູ້ຢືມ\nມາດຕາ 39 ການຈັດຕັ້ງປະຕິບັດໂຄງການທີ່ນໍາໃຊ້ທຶນຊ່ວຍເຫຼືອລ້າ ແລະທຶນກູ້ຢືມ ການຈັດຕັ້ງປະຕິບັດໂຄງການລົງທຶນຂອງລັດທີ່ນໍາໃຊ້ທຶນຊ່ວຍ ເຫຼືອລ້າຫຼືທຶນກູ້ຢືມຈາກຕ່າງປະເທດໃຫ້ປະຕິບັດຕາມກົດໝາຍສະບັບນີ້ ຫຼືລະບຽບກົດໝາຍອື່ນທີ່ກ່ຽວຂ້ອງຫຼືປະຕິບັດຕາມສັນຍາຊ່ວຍເຫຼືອລ້າ ຫຼືກູ້ຢືມລະຫວ່າງລັດຖະບານກັບຜູ້ໃຫ້ທຶນ.\n....ມາດຕາ 40 ການຕິດຕາມ,ກວດກາ,ກວດການແລະປະເມີນຜົນໂຄງການລົງທຶນຂອງລັດ\nມາດຕາ 40 ການຕິດຕາມ,ກວດກາ,ກວດການແລະປະເມີນຜົນ ໂຄງການລົງທຶນຂອງລັດ ພາຍຫຼັງທີ່ໄດ້ປະຕິບັດໂຄງການລົງທຶນຂອງລັດມາໃນໄລຍະ ໃດໜຶ່ງແລ້ວຕ້ອງປະຕິບັດດັ່ງນີ້: 1. ຕິດຕາມ,ກວດກາ,ກວດການການຈັດຕັ້ງປະຕິບັດໂຄງ ການເປັນປົກກະຕິ; 2. ດໍາເນີນການປະເມີນຜົນເປັນແຕ່ລະໄລຍະເປັນຕົ້ນປະເມີນ ຜົນໃນເວລາຈັດຕັ້ງປະຕິບັດໂຄງການ;\nເນື້ອໃນການກວດກາ,ກວດການແລະປະເມີນຜົນຕົ້ນຕໍມີດັ່ງນີ້: 1. ຄວາມສອດຄ່ອງກັບແຜນພັດທະນາໂຄງການແລະຜູ້ທີ່ໄດ້ ຮັບຜົນປະໂຫຍດ; 2. ປະສິດທິພາບຂອງການນໍາໃຊ້ງົບປະມານແລະຄວາມຄືບ ໜ້າໃນການປະຕິບັດໂຄງການ; 3. ປະສິດທິຜົນໄດ້ບັນລຸຕາມຈຸດປະສົງ,ເປົ້າໝາຍຂອງໂຄງ ການ; 4. ຜົນກະທົບທາງດ້ານເສດຖະກິດ,ສັງຄົມແລະສິ່ງແວດ ລ້ອມ; 5. ໝາຍຜົນຂອງໂຄງການໄດ້ຮັບການນໍາໃຊ້ຢ່າງຖືກຕ້ອງ ກັບເປົ້າໝາຍຂອງໂຄງການແລະປະກອບສ່ວນນໍາເອົາຜົນປະໂຫຍດ ມາສູ່ສັງຄົມ. ໃນການກວດກາ,ກວດການແລະປະເມີນຜົນຖ້າຫາກພົບເຫັນ ບັນຫາໃດໜຶ່ງຕ້ອງມີມາດຕະການແລະວິທີການແກ້ໄຂໃຫ້ທັນການ.\n....ມາດຕາ 41 ການດັດແກ້ໂຄງການລົງທຶນຂອງລັດ\nມາດຕາ 41 ການດັດແກ້ໂຄງການລົງທຶນຂອງລັດ ໃນການດັດແກ້ໂຄງການລົງທຶນຂອງລັດໃຫ້ປະຕິບັດດັ່ງນີ້: 1. ອົງການທີ່ມີສິດໃນການດັດແກ້ໂຄງການລົງທຶນຂອງລັດ ມີດັ່ງນີ້: - ສະພາແຫ່ງຊາດພິຈາລະນາດັດແກ້ໃນມູນຄ່າຂອງການດັດ ແກ້ຫຼາຍກວ່າ 50 ຕື້ກີບຂຶ້ນໄປຕາມການສະເໜີຂອງລັດຖະບານ; - ລັດຖະບານພິຈາລະນາດັດແກ້ໃນມູນຄ່າຂອງການດັດແກ້ ແຕ່ຫ້າຕື້ກີບຫາຫ້າສິບຕຶ້ກີບຕາມການສະເໜີຂອງກະຊວງແຜນການ ແລະການລົງທຶນ; - ກະຊວງແຜນການແລະການລົງທຶນພິຈາລະນາດັດແກ້ໃນ ມູນຄ່າຂອງການດັດແກ້ຕໍ່າກວ່າ ຫ້າ ຕື້ກີບລົງມາຕາມການສະເໜີ ຂອງບັນດາກະຊວງ,ອົງການແລະອົງການປົກຄອງທ້ອງຖິ່ນ. 2. ໂຄງການລົງທຶນຂອງລັດທີ່ສາມາດດັດແກ້ໄດ້ຕ້ອງມີສາ ເຫດດັ່ງນີ້: - ເນື່ອງຈາກມີໄພທໍາມະຊາດທີ່ຮ້າຍແຮງຫຼືເຫດບັງເອີນທີ່ບໍ່ ສາມາດຄວບຄຸມໄດ້; - ຍ້ອນມີການປ່ຽນແປງນະໂຍບາຍ,ແຜນແມ່ບົດຫຼືຄວາມຈໍາ ເປັນທີ່ສົ່ງຜົນສະທ້ອນໂດຍກົງຕໍ່ປະສິດທິຜົນຂອງໂຄງການ; - ຍ້ອນມີການປ່ຽນແປງເປົ້າໝາຍແລະການນໍາໃຊ້ງົບປະ ມານຂອງໂຄງການລົງທຶນຂອງລັດທີ່ມີປະສິດທິຜົນກວ່າ; 3. ໂຄງການລົງທຶນຂອງລັດທີ່ມີຫຼາຍກິດຈະການອາດຈະດັດ ແກ້ເປັນແຕ່ລະກິດຈະການຍ່ອຍແລະໃຫ້ປະຕິບັດຕາມທີ່ໄດ້ກໍານົດໄວ້ ໃນຂໍ້ 1 ແລະ2ເທິງນີ້. ກະຊວງແຜນການແລະການລົງທຶນສັງລວມບັນດາໂຄງການ ລົງທຶນທີ່ໄດ້ດັດແກ້ແລ້ວສະເໜີລັດຖະບານເພື່ອລາຍງານໃຫ້ສະພາ ແຫ່ງຊາດ.\n....ມາດຕາ 42 ການໂຈະການລົງທຶນຂອງລັດ\nມາດຕາ 42 ການໂຈະການລົງທຶນຂອງລັດ ໃນການໂຈະໂຄງການລົງທຶນຂອງລັດໃຫ້ປະຕິບັດດັ່ງນີ້: 1. ອົງການທີ່ມີສິດໃນການໂຈະໂຄງການລົງທຶນຂອງລັດມີ ດັ່ງນີ້: - ສະພາແຫ່ງຊາດພິຈາລະນາການໂຈະໂຄງການລົງທຶນ ຂອງລັດທີ່ມີມູນຄ່າແຕ່ ຫ້າລ້ອຍ ຕື້ກີບຂຶ້ນໄປຕາມການສະເໜີຂອງ ລັດຖະບານ; - ລັດຖະບານພິຈາລະນາການໂຈະໂຄງການປະເພດ 1 ຕາມ ການສະເໜີຂອງກະຊວງແຜນການແລະການລົງທຶນ; - ກະຊວງແຜນການແລະການລົງທຶນພິຈາລະນາການໂຈະ ໂຄງການປະເພດ2ແລະ3ຕາມການສະເໜີຂອງບັນດາກະຊວງ, ອົງການແລະອົງການປົກຄອງທ້ອງຖິ່ນ. 2. ໂຄງການລົງທຶນຂອງລັດຈະຖືກໂຈະເມື່ອມີສາເຫດຕົ້ນຕໍ ດັ່ງນີ້: - ບໍ່ມີປະສິດທິຜົນ; - ມີການປ່ຽນແປງນະໂຍບາຍຫຼືແຜນແມ່ບົດ; - ຂັດກັບແຜນພັດທະນາໂຄງການ; - ສົ່ງຜົນກະທົບຢ່າງຮ້າຍແຮງຕໍ່ສະພາບແວດລ້ອມສັງຄົມ ແລະທໍາມະຊາດ; - ແຕ່ຕ້ອງປູສະນີຍະສະຖານແລະວັດຖຸບູຮານ. - ....ມາດຕາ 43 ການອວ່າຍທຶນໂຄງການລົງທຶນຂອງລັດ\nມາດຕາ 43 ການອວ່າຍທຶນໂຄງການລົງທຶນຂອງລັດ ການອວ່າຍທຶນໂຄງການລົງທຶນຂອງລັດໃຫ້ປະຕິບັດດັ່ງນີ້: 1. ອົງການທີ່ມີສິດໃນການອວ່າຍທຶນໂຄງການລົງທຶນຂອງ ລັດມີ: - ສະພາແຫ່ງຊາດພິຈາລະນາອວ່າຍທຶນໂຄງການລົງທຶນ ຂອງລັດໃນມູນຄ່າອວ່າຍທຶນຫຼາຍກວ່າຫ້າສິບຕື້ກີບຂຶ້ນໄປຕາມການ ສະເໜີຂອງລັດຖະບານ; - ລັດຖະບານພິຈາລະນາອວ່າຍທຶນໂຄງການລົງທຶນຂອງລັດ ໃນມູນຄ່າອວ່າຍທຶນແຕ່ຫ້າຕື້ກີບຫາຫ້າສິບຕື້ກີບຕາມການສະເໜີ ຂອງກະຊວງແຜນການແລະການລົງທຶນ; - ກະຊວງແຜນການແລະການລົງທຶນພິຈາລະນາອວ່າຍທຶນ ໂຄງການລົງທຶນຂອງລັດໃນມູນຄ່າອວ່າຍທຶນຕໍ່າກວ່າຫ້າຕື້ກີບຕາມ ການສະເໜີຂອງບັນດາກະຊວງ,ອົງການແລະອົງການປົກຄອງທ້ອງ ຖິ່ນ.\n2. ການອວ່າຍທຶນໂຄງການລົງທຶນຂອງລັດສາມາດປະຕິບັດ ໄດ້ໃນກໍລະນີດັ່ງນີ້: - ເປັນໂຄງການທີ່ນອນໃນແຜນການລົງທຶນຂອງລັດຂອງສົກ ປີນັ້ນ; - ເປັນໂຄງການທີ່ມີການຈັດຕັ້ງປະຕິບັດສໍາເລັດແລ້ວແຕ່ງົບ ປະມານຍັງເຫຼືອສ່ວນໃດສ່ວນໜຶ່ງ; - ເປັນໂຄງການທີ່ມີການຢັ້ງຢືນແຫຼ່ງທຶນຊໍາລະຈາກບຸກຄົນຫຼື ນິຕິບຸກຄົນໄດ້ປະກອບສ່ວນພາຍຫຼັງທີ່ໂຄງການໄດ້ຮັບອະນຸມັດແລ້ວ; - ເປັນໂຄງການທີ່ໄດ້ຮັບຜົນກະທົບຈາກໄພທໍາມະຊາດຢ່າງ ຮ້າຍແຮງ.\n....ມາດຕາ 44 ການຍົກເລີກໂຄງການລົງທຶນຂອງລັດ\nມາດຕາ 44 ການຍົກເລີກໂຄງການລົງທຶນຂອງລັດ ການຍົກເລີກໂຄງການລົງທຶນຂອງລັດໃຫ້ປະຕິບັດດັ່ງນີ້: 1. ອົງການທີ່ມີສິດໃນການຍົກເລີກໂຄງການລົງທຶນຂອງລັດ ມີ: - ສະພາແຫ່ງຊາດພິຈາລະນາຍົກເລີກໂຄງການທີ່ມີມູນຄ່າ ຫ້າລ້ອຍຕື້ກີບຂຶ້ນໄປຕາມການສະເໜີຂອງລັດຖະບານ; - ລັດຖະບານພິຈາລະນາຍົກເລີກໂຄງການປະເພດ 1 ແລະ2ຕາມການສະເໜີຂອງກະຊວງແຜນການແລະການລົງທຶນ; - ກະຊວງແຜນການແລະການລົງທຶນພິຈາລະນາຍົກເລີກ ໂຄງການປະເພດ3ຕາມການສະເໜີຂອງບັນດາກະຊວງ,ອົງການ ແລະອົງການປົກຄອງທ້ອງຖິ່ນ.\n2. ໂຄງການລົງທຶນຂອງລັດຈະຖືກຍົກເລີກໃນກໍລະນີດັ່ງນີ້: - ມີຄວາມຈໍາເປັນທີ່ຕ້ອງປົກປ້ອງຜົນປະໂຫຍດລວມຂອງລັດ, ລວມໝູ່ແລະປະຊາຊົນທີ່ຖືກກະທົບຈາກໂຄງການ; - ບໍ່ມີປະສິດທິຜົນ; - ມີເຫດສຸດວິໄສເຮັດໃຫ້ໂຄງການບໍ່ສາມາດດໍາເນີນຕໍ່ໄປໄດ້; - ລະເມີດແຜນແມ່ບົດ; - ທໍາລາຍສິ່ງແວດລ້ອມສັງຄົມແລະທໍາມະຊາດຢ່າງຮ້າຍ ແຮງ; - ດໍາເນີນບໍ່ຖືກຕາມມາດຕະຖານເຕັກນິກແລະລະບຽບການ ດ້ານຄວາມປອດໄພ. ກະຊວງແຜນການແລະການລົງທຶນສັງລວມບັນດາໂຄງການ ທີ່ຖືກຍົກເລີກແລ້ວສະເໜີຕໍ່ລັດຖະບານເພື່ອລາຍງານຕໍ່ສະພາແຫ່ງ ຊາດ.\n...ໝວດທີ5ສິດແລະໜ້າທີ່ຂອງຜູ້ປະຕິບັດໂຄງການລົງທຶນຂອງລັດ\n....ມາດຕາ 45 ຜູ້ປະຕິບັດໂຄງການລົງທຶນຂອງລັດ\nມາດຕາ 45 ຜູ້ປະຕິບັດໂຄງການລົງທຶນຂອງລັດ ຜູ້ປະຕິບັດໂຄງການລົງທຶນຂອງລັດມີດັ່ງນີ້: 1. ເຈົ້າຂອງໂຄງການ; 2. ຄະນະຮັບຜິດຊອບໂຄງການ; 3. ຜູ້ຄຸ້ມຄອງແລະນໍາໃຊ້ໂຄງການ; 4. ທີ່ປຶກສາໂຄງການ; 5. ຜູ້ຮັບເໝົາໂຄງການ.\n....ມາດຕາ 46 ສິດແລະໜ້າທີ່ຂອງເຈົ້າຂອງໂຄງການ\nມາດຕາ 46 ສິດແລະໜ້າທີ່ຂອງເຈົ້າຂອງໂຄງການ ເຈົ້າຂອງໂຄງການມີສິດແລະໜ້າທີ່ດັ່ງນີ້: 1. ຕົກລົງກະກຽມໂຄງການລົງທຶນຂອງລັດ; 2. ແຕ່ງຕັ້ງຄະນະຮັບຜິດຊອບໂຄງການ; 3. ຮັບຮອງການປະເມີນ,ປະເມີນຜົນບັນດາໂຄງການລົງທຶນ ຂອງລັດທີ່ຂຶ້ນກັບຂອບເຂດສິດຂອງຕົນ; 4. ຮັບຮອງແຜນການປະມູນ,ເອກະສານການປະມູນ,ຜົນ ຂອງການປະມູນ; 5. ຊີ້ນໍາຄະນະຮັບຜິດຊອບໂຄງການປະຕິບັດໂຄງການລົງ ທຶນຂອງລັດໄປຕາມແຜນດໍາເນີນງານ,ຮັບປະກັນຄຸນນະພາບແລະ ລາຍຈ່າຍການລົງທຶນຕາມທີ່ໄດ້ຮັບຮອງ; 6. ນໍາສະເໜີກ່ຽວກັບການດັດແກ້,ໂຈະ,ອວ່າຍທຶນແລະຍົກ ເລີກໂຄງການລົງທຶນຂອງລັດຕາມເງື່ອນໄຂທີ່ໄດ້ກໍານົດໄວ້ໃນມາດ ຕາ 41, 42, 43 ແລະ 44 ຂອງກົດໝາຍສະບັບນີ້; 7. ຈັດຕັ້ງການຕິດຕາມ,ກວດກາການເຄື່ອນໄຫວຂອງຄະນະ ຮັບຜິດຊອບໂຄງການໃນໄລຍະການປະຕິບັດໂຄງການລົງທຶນຂອງ ລັດ; 8. ຊໍາລະມູນຄ່າໂຄງການທີ່ໄດ້ເຮັດສໍາເລັດໃຫ້ແກ່ຜູ້ຮັບ ເໝົາ; 9. ຍົກເລີກສັນຍາກັບຜູ້ຮັບເໝົາໃນກໍລະນີທີ່ຜູ້ຮັບເໝົາບໍ່ປະຕິ ບັດຕາມສັນຍາ. 10. ປະຕິບບັດສິດແລະໜ້າທີ່ອື່ນຕາມທີ່ໄດ້ກໍານົດໄວ້ໃນລະ ບຽບກົດໝາຍ.\n....ມາດຕາ 47 ສິດແລະໜ້າທີ່ຂອງຄະນະຮັບຜິດຊອບໂຄງການ\nມາດຕາ 47 ສິດແລະໜ້າທີ່ຂອງຄະນະຮັບຜິດຊອບໂຄງການ ຄະນະຮັບຜິດຊອບໂຄງການມີສິດແລະໜ້າທີ່ດັ່ງນີ້: 1. ນໍາໃຊ້ແຫຼ່ງທຶນຕ່າງໆທີ່ຖືກຕ້ອງຕາມກົດໝາຍເພື່ອຈັດຕັ້ງ ປະຕິບັດໂຄງການໂດຍໄດ້ຮັບການເຫັນດີຈາກເຈົ້າຂອງໂຄງການ; 2. ປະສານສົມທົບກັບອົງການຈັດຕັ້ງຕ່າງໆຂອງລັດແລະສະ ໜອງບັນດາຂໍ້ມູນທີ່ກ່ຽວຂ້ອງໃຫ້ທີ່ປຶກສາ,ຜູ້ຮັບເໝົາ,ຜູ້ຄຸ້ມຄອງແລະ ນໍາໃຊ້ໂຄງການ; 3. ເລືອກເຟັ້ນທີ່ປຶກສາ,ຈັດຕັ້ງປະມູນໂຄງການ,ເຈລະຈາ ແລະເຮັດສັນຍາກັບທີ່ປຶກສາແລະຜູ້ຮັບເໝົາແລະຈັດຕັ້ງປະເມີນຜົນ ໂຄງການ; 4. ຕິດຕາມ,ກວດກາແລະແກ້ໄຂບັນຫາທີ່ເກີດຂຶ້ນໃນຂະບວນ ການປະຕິບັດໂຄງການລົງທຶນຂອງລັດ; 5. ລາຍງານສະພາບການປະຕິບັດໂຄງການແຕ່ລະໄລຍະໃຫ້ ເຈົ້າຂອງໂຄງການຢ່າງເປັນປະຈໍາພ້ອມທັງສະເໜີບັນດາກົນໄກ, ມາດຕະການແລະວິທີການເພື່ອຮັບປະກັນການປະຕິບັດໂຄງການ ຕາມກໍານົດເວລາ,ມີຄຸນນະພາບແລະປະຢັດລາຍຈ່າຍງົບປະມານ ການລົງທຶນທີ່ໄດ້ຮັບຮອງເອົາ; 6. ສະເໜີຍົກເລີກສັນຍາກັບທີ່ປຶກສາຫຼືຜູ້ຮັບເໝົາໂຄງການ ໃນກໍລະນີທີ່ປຶກສາຫຼືຜູ້ຮັບເໝົາລະເມີດສັນຍາຊຶ່ງໄດ້ກໍ່ຄວາມເສຍ ຫາຍຢ່າງຫຼວງຫຼາຍຕໍ່ຜົນປະໂຫຍດລວມຂອງຊາດ; 7. ສະເໜີປ່ຽນຜູ້ຄຸ້ມຄອງແລະນໍາໃຊ້ໂຄງການໃນກໍລະນີທີ່ບໍ່ ສາມາດເຮັດໜ້າທີ່ຕາມການມອບໝາຍ; 8. ປະຕິບັດສິດແລະໜ້າທີ່ອື່ນຕາມທີ່ໄດ້ກໍານົດໄວ້ໃນລະບຽບ ກົດໝາຍ.\n....ມາດຕາ 48 ສິດແລະໜ້າທີ່ຂອງຜູ້ຄຸ້ມຄອງແລະນໍາໃຊ້ໂຄງການ\nມາດຕາ 48 ສິດແລະໜ້າທີ່ຂອງຜູ້ຄຸ້ມຄອງແລະນໍາໃຊ້ໂຄງການ ຜູ້ຄຸ້ມຄອງແລະນໍາໃຊ້ໂຄງການມີສິດແລະໜ້າທີ່ໃນການບໍລິ ຫານ,ຄຸ້ມຄອງແລະນໍາໃຊ້ໝາກຜົນຂອງໂຄງການລົງທຶນຂອງລັດ ຕາມການມອບໝາຍຂອງເຈົ້າຂອງໂຄງການ.\n....ມາດຕາ 49 ສິດແລະໜ້າທີ່ຂອງທີ່ປຶກສາໂຄງການ\nມາດຕາ 49 ສິດແລະໜ້າທີ່ຂອງທີ່ປຶກສາໂຄງການ ທີ່ປຶກສາໂຄງການມີສິດແລະໜ້າທີ່ດັ່ງນີ້: 1. ສະເໜີຄະນະຮັບຜິດຊອບໂຄງການສະໜອງຂໍ້ມູນ,ເອກະ ສານ,ລະບຽບການຕ່າງໆທີ່ກ່ຽວຂ້ອງກັບໜ້າທີ່ທີ່ໄດ້ຮັບມອບໝາຍ; 2. ປະຕິເສດວຽກງານທີ່ບໍ່ໄດ້ກໍານົດໄວ້ໃນສັນຍາຫຼືຂັດກັບ ລະບຽບກົດໝາຍ; 3. ໃຫ້ຄໍາແນະນໍາທາງດ້ານວິຊາການ,ເຕັກນິກກ່ຽວກັບໂຄງ ການທີ່ຕົນຮັບຜິດຊອບ; 4. ຕິດຕາມ,ກວດກາການປະຕິບັດໂຄງການຢ່າງເປັນປະຈໍາ; 5. ລາຍງານຜົນຂອງການປະຕິບັດໂຄງການໃຫ້ຄະນະຮັບຜິດ ຊອບໂຄງການຢ່າງເປັນປົກກະຕິ; 6. ປະຕິບັດສິດແລະໜ້າທີ່ອື່ນຕາມທີ່ໄດ້ກໍານົດໄວ້ໃນລະບຽບ ກົດໝາຍ.\n....ມາດຕາ 50 ສິດແລະໜ້າທີ່ຂອງຜູ້ຮັບເໝົາໂຄງການ\nມາດຕາ 50 ສິດແລະໜ້າທີ່ຂອງຜູ້ຮັບເໝົາໂຄງການ ຜູ້ຮັບເໝົາໂຄງການມີສິດແລະໜ້າທີ່ດັ່ງນີ້: 1. ປະຕິບັດໂຄງການໃຫ້ສໍາເລັດຕາມມາດຕະຖານເຕັກນິກ ແລະກໍານົດເວລາທີ່ໄດ້ບົ່ງໄວ້ໃນສັນຍາ; 2. ຮັບເງິນຄ່າໂຄງການທີ່ຕົ້ນໄດ້ປະຕິບັດສໍາເລັດຈາກເຈົ້າ ຂອງໂຄງການຕາມສັນຍາ; 3. ປະຕິເສດຄໍາແນະນໍາຂອງເຈົ້າຂອງໂຄງການ,ຄະນະຮັບ ຜິດຊອບໂຄງການຫຼືທີ່ປຶກສາໂຄງການທີ່ບໍ່ຖືກກັບມາດຕະຖານເຕັກ ນິກຊຶ່ງຈະເຮັດໃຫ້ໂຄງການນັ້ນບໍ່ມີຄຸນນະພາບ; 4. ປົກປັກຮັກສາພາຫະນະ,ວັດຖຸອຸປະກອນແລະວັດສະດຸກໍ່ ສ້າງຕ່າງໆຂອງໂຄງການທີ່ເຈົ້າຂອງໂຄງການຈັດຫາໃຫ້; 5. ຄໍ້າປະກັນໂຄງການຢ່າງໜ້ອຍສິບເປີເຊັນຂອງມູນຄ່າ ໂຄງການແລະປະຕິບັດເວລາຄໍ້າປະກັນໂຄງການຕາມສັນຍາ; 6. ກໍ່ສ້າງຫຼືສ້ອມແປງໂຄງການຄືນໃໝ່ດ້ວຍທຶນຂອງຕົນ ເອງໃນກໍລະນີທີ່ໂຄງການນັ້ນນຫາກເປ່ເພຫຼືບໍ່ໄດ້ມາດຕະຖານເຕັກ ນິກໃນໄລຍະເວລາຄໍ້າປະກັນ; 7. ຖອນເງິນຄໍ້າປະກັນໂຄງການດັ່ງກ່າວພາຍຫຼັງທີ່ສິ້ນສຸດ ໄລຍະເວລາຄໍ້າປະກັນຕາມທີ່ໄດ້ກໍານົດໄວ້ໃນສັນຍາຫຼືຕາມກົດ ໝາຍ; 8. ຮັບຜິດຊອບຕໍ່ຄວາມເສຍຫາຍທີ່ເກີດຂຶ້ນເນື່ອງຈາກໂຄງ ການທີ່ຕົນສ້າງນັ້ນບໍ່ໄດ້ມາດຕະຖານເຕັກນິກເວັ້ນເສຍແຕ່ຄວາມ ເສຍຫາຍນັ້ນຫາກເກີດຂຶ້ນຍ້ອນເຫດສຸດວິໄສ; 9. ປະຕິບັດສິດແລະໜ້າທີ່ອື່ນຕາມທີ່ໄດ້ກໍານົດໄວ້ໃນລະບຽບ ກົດໝາຍ.\n...ໝວດທີ6ການລາຍງານການຈັດຕັ້ງປະຕິບັດແຜນການລົງທຶນຂອງລັດ\n....ມາດຕາ 51 ອົງການຮັບຜິດຊອບລາຍງານການຈັດຕັ້ງປະຕິບັດແຜນການລົງທຶນຂອງລັດ\nມາດຕາ 51 ອົງການຮັບຜິດຊອບລາຍງານການຈັດຕັ້ງປະຕິບັດ ແຜນການລົງທຶນຂອງລັດ ອົງການຮັບຜິດຊອບລາຍງານການຈັດຕັ້ງປະຕິບັດແຜນການ ລົງທຶນຂອງລັດມີດັ່ງນີ້: 1. ລັດຖະບານ; 2. ກະຊວງແຜນການແລະການລົງທຶນ; 3. ກະຊວງການເງິນ; 4. ບັນດາກະຊວງແລະອົງການ; 5. ອົງການປົກຄອງທ້ອງຖິ່ນ.\n....ມາດຕາ 52 ລັດຖະບານ\nມາດຕາ 52 ລັດຖະບານ ລັດຖະບານລາຍງານສະພາບການຈັດຕັ້ງປະຕິບັດແຜນພັດ ທະນາເສດຖະກິດ-ສັງຄົມແຫ່ງຊາດແລະແຜນການລົງທຶນຂອງລັດ ຕໍ່ກອງປະຊຸມສະພາແຫ່ງຊາດ.\n....ມາດຕາ 53 ກະຊວງແຜນການແລະການລົງທຶນ\nມາດຕາ 53 ກະຊວງແຜນການແລະການລົງທຶນ ກະຊວງແຜນການແລະການລົງທຶນສະຫຼຸບ,ສັງລວມ,ຕີລາຄາ ແລະລາຍງານສະພາບການຈັດຕັ້ງປະຕິບັດແຜນພັດທະນາເສດຖະ ກິດ-ສັງຄົມແຫ່ງຊາດແລະແຜນການລົງທຶນຂອງລັດໃຫ້ລັດຖະບານ ຢ່າງເປັນປົກກະຕິ.\n....ມາດຕາ 54 ກະຊວງການເງິນ\nມາດຕາ 54 ກະຊວງການເງິນ ກະຊວງການເງິນສະຫຼຸບ,ສັງລວມສະພາບການຈັດຕັ້ງປະຕິບັດ ແຜນການນໍາໃຊ້ງົບປະມານເຂົ້າໃນການລົງທຶນຂອງລັດເປັນແຕ່ລະ ງວດແລ້ວສົ່ງເຖິງກະຊວງແຜນການແລະການລົງທຶນກ່ອນວັນທີ ສິບ ຂອງເດືອນທ້າຍງວດພ້ອມທັງລາຍງານໃຫ້ລັດຖະບານຢ່າງເປັນປົກ ກະຕິ.\n....ມາດຕາ 55 ບັນດາກະຊວງແລະອົງການ\nມາດຕາ 55 ບັນດາກະຊວງແລະອົງການ ບັນດາກະຊວງແລະອົງການສະຫຼຸບ,ສັງລວມແລະລາຍງານ ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແລະແຜນ ການລົງທຶນຂອງລັດໃນຂອບເຂດທີ່ຕົນຮັບຜິດຊອບເປັນແຕ່ລະງວດ ແລ້ວສົ່ງເຖິງກະຊວງແຜນການແລະການລົງທຶນກ່ອນວັນທີ 10 ຂອງເດືອນທ້າຍງວດຢ່າງເປັນປົກກະຕິ.\n....ມາດຕາ 56 ອົງການປົກຄອງທ້ອງຖິ່ນ\nມາດຕາ 56 ອົງການປົກຄອງທ້ອງຖິ່ນ ອົງການປົກຄອງທ້ອງຖິ່ນສະຫຼຸບ,ສັງລວມແລະລາຍງານການ ຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແລະແຜນການລົງ ທຶນຂອງລັດໃນຂອບເຂດທີ່ຕົນຮັບຜິຊອບໃຫ້ກະຊວງແຜນການແລະ ການລົງທຶນ,ບັນດາກະຊວງ,ອົງການເປັນແຕ່ລະງວດຢ່າງເປັນປົກ ກະຕິພາຍຫຼັງທີ່ໄດ້ປະສານສົມທົບກັບຂະແໜງການຂັ້ນຂອງຕົນພ້ອມ ກັບຜົນຂອງການຈັດຕັ້ງປະຕິບັດໂຄງການລົງທຶນຂອງລັດທີ່ບັນດາກະ ຊວງ,ອົງການໄດ້ມອບໝາຍໃຫ້.\n...ໝວດທີ7ການມອບຮັບແລະນໍາໃຊ້ໂຄງການລົງທຶນຂອງລັດ\n....ມາດຕາ 57 ການມອບຮັບໂຄງການ\nມາດຕາ 57 ການມອບຮັບໂຄງການ ເມື່ອໂຄງການປະຕິບັດສໍາເລັດແລ້ວກ່ອນການມອບຮັບຢ່າງ ເປັນທາງການນັ້ນຕ້ອງໄດ້ມີການກວດກາທາງດ້ານມາດຕະຖານ ເຕັກນິກ,ປະລິມານ,ຄຸນນະພາບທີ່ໄດ້ກໍານົດໄວ້ໃນເອກະສານໂຄງ ການແລະສັນຍາພ້ອມທັງດໍາເນີນການປະເມີນຜົນໂຄງການ,ແນະ ນໍາການນໍາໃຊ້ຫຼືມີການທົດລອງນໍາໃຊ້ໃນໄລຍະໜຶ່ງສໍາລັບບາງ ໂຄງການ.\n....ມາດຕາ 58 ການຊໍາລະມູນຄ່າໂຄງການລົງທຶນຂອງລັດ\nມາດຕາ 58 ການຊໍາລະມູນຄ່າໂຄງການລົງທຶນຂອງລັດ ພາຍຫຼັງທີ່ໂຄງການໄດ້ປະຕິບັດສໍາເລັດ,ມີການກວດກາຢັ້ງ ຢືນທາງດ້ານມາດຕະຖານເຕັກນິກແລະຄຸນນະພາບຂອງໂຄງການ ຄົບຖ້ວນແລ້ວຕ້ອງຊໍາລະມູນຄ່າໂຄງການນັ້ນຕາມສັນຍາແລະລະ ບຽບການເບີກຈ່າຍ.\n....ມາດຕາ 59 ການນໍາໃຊ້ໂຄງການແລະການປະເມີນຜົນຫຼັງການນໍາໃຊ້\nມາດຕາ 59 ການນໍາໃຊ້ໂຄງການແລະການປະເມີນຜົນຫຼັງການ ນໍາໃຊ້ ການນໍາໃຊ້ໂຄງການຕ້ອງໃຫ້ສອດຄ່ອງກັບວັດຖຸປະສົງຂອງ ການລົງທຶນຂອງລັດແລະຄຸນປະໂຫຍດຂອງໂຄງການນັ້ນ,ເຈົ້າຂອງ ໂຄງການຕ້ອງແຕ່ງຕັ້ງຜູ້ຄຸ້ມຄອງແລະນໍາໃຊ້ໂຄງການດັ່ງກ່າວໃຫ້ ມີປະສິດທິຜົນ. ໂຄງການລົງທຶນຂອງລັດເປັນກໍາມະສິດຂອງລັດຊຶ່ງລັດຖະ ບານສາມາດຫັນການຄຸ້ມຄອງແລະນໍາໃຊ້ໃຫ້ບຸກຄົນຫຼືນິຕິບຸກຄົນໃນ ຮູບແບບການຂາຍ,ແລກປ່ຽນ,ໃຫ້ເຊົ່າ,ສໍາປະທານຊຶ່ງໄດ້ກໍານົດ ໄວ້ໃນລະບຽບການສະເພາະ. ສໍາລັບໂຄງການປະເພດ 1 ແລະປະເພດ2ພາຍຫຼັງນໍາໃຊ້ ໄດ້ສອງຫາຫ້າປີຕ້ອງໄດ້ປະເມີນຜົນເພື່ອຖອດຖອນບົດຮຽນແລະປັບ ປຸງການສ້າງໂຄງການລົງທຶນຂອງລັດໃນອະນາຄົດ. ເນື້ອໃນການປະເມີນຜົນໃຫ້ປະຕິບັດຕາມ ມາດຕາ 40 ຂອງ ກົດໝາຍສະບັບນີ້.\n....ມາດຕາ 60 ການບູລະນະຮັກສາໂຄງການ\nມາດຕາ 60 ການບູລະນະຮັກສາໂຄງການ ການບູລະນະຮັກສາໂຄງການລົງທຶນຂອງລັດແມ່ນພັນທະຂອງ ທົ່ວສັງຄົມ,ຂອງຜູ້ຄຸ້ມຄອງແລະນໍາໃຊ້ໂຄງການໃນການປົກປັກຮັກສາ ໂຄງການນັ້ນໃຫ້ຍືນຍົງແລະຮັບໃຊ້ຜົນປະໂຫຍດລວມຢ່າງຍາວນານ.\n..ພາກທີ3ຂໍ້ຫ້າມ\n...ມາດຕາ 61 ຂໍ້ຫ້າມທົ່ວໄປ\nມາດຕາ 61 ຂໍ້ຫ້າມທົ່ວໄປ ຫ້າມບຸກຄົນແລະການຈັດຕັ້ງມີການກະທໍາຕົ້ນຕໍດັ່ງນີ້: 1. ປະຕິບັດໂຄງການລົງທຶນນອກແຜນແລະເກີນແຜນທີ່ສະ ພາແຫ່ງຊາດໄດ້ຮັບຮອງເອົາ,ເວັ້ນເສຍແຕ່ກໍລະນີເຫດສຸດວິໄສແຕ່ ຕ້ອງໄດ້ສະເໜີລັດຖະບານພິຈາລະນາເພື່ອຂໍອະນຸມັດຈາກສະພາ ແຫ່ງຊາດ; 2. ສ້າງໂຄງການລົງທຶນເກີນອາຍຸທີ່ໄດ້ກໍານົດໄວ້ໃນ ມາດ ຕາ 15 ຂອງກົດໝາຍສະບັບນີ້; 3. ເອົາໂຄງການລົງທຶນຂອງລັດທີ່ບໍ່ໄດ້ຜ່ານການປະເມີນ ຕາມທີ່ໄດ້ກໍານົດໄວ້ໃນມາດຕາ 26 ຂອງກົດໝາຍສະບັບນີ້ເຂົ້າໃນ ແຜນການລົງທຶນຂອງລັດເດັດຂາດ; 4. ດໍາເນີນການປະມູນໂຄງການລົງທຶນຂອງລັດທີ່ຂັດກັບລະ ບຽບການ; 5. ບັນຈຸໂຄງການລົງທຶນທີ່ຍັງບໍ່ທັນມີການຢັ້ງຢືນແຫຼ່ງທຶນ ຊ່ວຍເຫຼືອລ້າຢ່າງແນ່ນອນເຂົ້າໃນແຜນການລົງທຶນຂອງລັດ; 6. ຮັບແລະໃຫ້ສິນບົນ,ບັງຄັບນາບຂູ່,ຕົວຍົວະຫຼອກລວງ, ແອບອ້າງຊື່ຂອງຜູ້ມີສິດອໍານາດໃນການເຄື່ອນໄຫວລົງທຶນຂອງລັດ ເພື່ອຜົນປະໂຫຍດສ່ວນຕົວເປັນຕົ້ນການປະມູນໂຄງການ; 7. ເຂົ້າແຊກແຊງໃນຂະບວນການລົງທຶນຂອງລັດຊຶ່ງຕົນບໍ່ ມີຄວາມຮັບຜິດຊອບໂດຍກົງຕໍ່ການຄຸ້ມຄອງໂຄງການລົງທຶນຂອງ ລັດ.\n...ມາດຕາ 62 ຂໍ້ຫ້າມສໍາລັບເຈົ້າຂອງໂຄງການ\nມາດຕາ 62 ຂໍ້ຫ້າມສໍາລັບເຈົ້າຂອງໂຄງການ ຫ້າມເຈົ້າຂອງໂຄງການມີການກະທໍາຕົ້ນຕໍດັ່ງນີ້: 1. ຕົກລົງຮັບຮອງເອົາໂຄງການລົງທຶນທີ່ບໍ່ມີປະສິດທິຜົນແລະ ອາດກໍ່ໃຫ້ເກີດຄວາມເສຍຫາຍແກ່ລັດ,ລວມໝູ່ແລະບຸກຄົນ; 2. ອວ່າຍທຶນຈາກໂຄງການລົງທຶນຂອງລັດທີ່ສະພາແຫ່ງ ຊາດໄດ້ຮັບຮອງເອົາແລ້ວໄປໃສ່ໂຄງການນອກແຜນ; 3. ເພີ່ມບໍລິມາດວຽກຂອງໂຄງການໂດຍພະລະການ; 4. ອະນຸຍາດໃຫ້ທີ່ປຶກສາແລະຜູ້ຮັບເໝົາໂຄງການດັດແປງ ບັນດາມາດຕະຖານເຕັກນິກໂຄງການໂດຍບໍ່ໄດ້ຮັບການເຫັນດີຈາກ ອົງການວິຊາການທີ່ກ່ຽວຂ້ອງ; 5. ຮັບສິນບົນເພື່ອຫາປົນປະໂຫຍດສ່ວນຕົວແລະແກ້ໄຂບັນ ຫາຕ່າງທທີ່ບໍ່ສອດຄ່ອງກັບລະບຽບກົດໝາຍ.\n...ມາດຕາ 63 ຂໍ້ຫ້າມສໍາລັບຄະນະຮັບຜິດຊອບໂຄງການ\nມາດຕາ 63 ຂໍ້ຫ້າມສໍາລັບຄະນະຮັບຜິດຊອບໂຄງການ ຫ້າມຄະນະຮັບຜິດຊອບໂຄງການມີການກະທໍາຕົ້ນຕໍດັ່ງນີ້: 1. ກົດໜ່ວງແກ່ຍາວການປະຕິບັດໂຄງການຊຶ່ງຈະສົ່ງຜົນ ສະທ້ອນຕໍ່ຄຸນນະພາບຂອງໂຄງການແລະເຮັດໃຫ້ລາຍຈ່າຍການລົງ ທຶນເພີ່ມຂຶ້ນໂດຍບໍ່ມີເຫດຜົນ; 2. ຮັບສິນບົນເພື່ອຫາຜົນປະໂຫຍດສ່ວນຕົວແລະແກ້ໄຂບັນ ຫາຕ່າງໆທີ່ບໍ່ສອດຄ່ອງກັບລະບຽບກົດໝາຍ; 3. ນໍາໃຊ້ສິດຂອງຕົນເກີນຂອບເຂດໃນການປະຕິບັດໜ້າທີ່.\n...ມາດຕາ 64 ຂໍ້ຫ້າມສໍາລັບຜູ້ຄຸ້ມຄອງແລະນໍາໃຊ້ໂຄງການ\nມາດຕາ 64 ຂໍ້ຫ້າມສໍາລັບຜູ້ຄຸ້ມຄອງແລະນໍາໃຊ້ໂຄງການ ຫ້າມຜູ້ຄຸ້ມຄອງແລະນໍາໃຊ້ໂຄງການມີການກະທໍາຕົ້ນຕໍດັ່ງນີ້: 1. ປ່ຽນເປົ້າໝາຍການນໍາໃຊ້ໂຄງການໂດຍບໍ່ໄດ້ຮັບອະນຸ ຍາດຈາກເຈົ້າຂອງໂຄງການ; 2. ນໍາເອົາຊັບສິນຂອງໂຄງການໄປຂາຍ,ຊວດຈໍາ,ຄໍາປະ ກັນຫຼືດໍາເນີນການໃດໜຶ່ງທີ່ຂັດກັບລະບຽບການຄຸ້ມຄອງຊັບສິນຂອງ ລັດ.\n...ມາດຕາ 65 ຂໍ້ຫ້າມສໍາລັບທີ່ປຶກສາແລະຜູ້ຮັບເໝົາໂຄງການ\nມາດຕາ 65 ຂໍ້ຫ້າມສໍາລັບທີ່ປຶກສາແລະຜູ້ຮັບເໝົາໂຄງການ ຫ້າມທີ່ປຶກສາແລະຜູ້ຮັບເໝົາໂຄງການມີການກະທໍາຕົ້ນຕໍ ດັ່ງນີ້: 1. ຫຼົບຫຼີກໃນການໃຫ້ຄໍາປຶກສາຫຼືຄໍາແນະນໍາທາງດ້ານວະ ຊາການ,ບໍລິຫານໂຄງການລົງທຶນຂອງລັດ; 2. ໃຫ້ຄໍາປຶກສາທີ່ບິດເບືອນ,ບໍ່ຖືກຕ້ອງຕາມຄວາມຈິງ; 3. ເມີນເສີຍໃນການຄຸ້ມຄອງການປະຕິບັດໂຄງການລົງທຶນ ຂອງລັດ; 4. ດັດແປງບັນດາມາດຕະຖານເຕັກນິກໂຄງການໂດຍບໍ່ໄດ້ ຮັບອະນຸຍາດຈາກເຈົ້າຂອງໂຄງການ; 5. ສົມຮູ້ຮ່ວມຄິດກັບເຈົ້າຂອງໂຄງການຫຼືຄະນະຮັບຜິດຊອບ ໂຄງການຫຼືຜູ້ຄຸ້ມຄອງແລະນໍາໃຊ້ໂຄງການເພື່ອຫາຜົນປະໂຫຍດທີ່ ບໍ່ຊອບທໍາ; 6. ສະໜອງຂໍ້ມູນທາງດ້ານການເງິນແລະເຕັກນິກທີ່ບໍ່ຖືກ ຕ້ອງກັບຄວາມເປັນຈິງ; 7. ເປີດເຜີຍຂໍ້ມູນທີ່ເປັນຄວາມລັບຂອງໂຄງການຕໍ່ບຸກຄົນ ຫຼືການຈັດຕັ້ງທີ່ບໍ່ມີສ່ວນກ່ຽວຂ້ອງ; 8. ຂາຍໂຄງການທີ່ຕົນປະມູນໄດ້ໃຫ້ຜູ້ອື່ນໂດຍບໍ່ໄດ້ຮັບອະນຸ ຍາດຈາກເຈົ້າຂອງໂຄງການ.\n..ພາກທີ4ການແກ້ໄຂຂໍ້ຂັດແຍ່ງ\n...ມາດຕາ 66 ຮູບການແກ້ໄຂຂໍ້ຂັດແຍ່ງ\nມາດຕາ 66 ຮູບການແກ້ໄຂຂໍ້ຂັດແຍ່ງ ການແກ້ໄຂຂໍ້ຂັດແຍ່ງກ່ຽວກັບການລົງທຶນຂອງລັດດໍາເນີນ ດ້ວຍຮູບການດັ່ງນີ້: 1. ການປະນີປະນອມຫຼືການໄກ່ເກ່ຍ; 2. ການແກ້ໄຂທາງບໍລິຫານ; 3. ການແກ້ໄຂໂດຍຄະນະກໍາມະການແກ້ໄຂຂໍ້ຂັດແຍ່ງທາງ ດ້ານເສດຖະກິດ; 4. ການຮ້ອງຟ້ອງຕໍ່ສານປະຊາຊົນ.\n...ມາດຕາ 67 ການປະນີປະນອມຫຼືການໄກ່ເກ່ຍ\nມາດຕາ 67 ການປະນີປະນອມຫຼືການໄກ່ເກ່ຍ ຖ້າຂໍ້ຂັດແຍ່ງຫາກເກີດຂຶ້ນຊຶ່ງມີສ່ວນພັວພັນກັບການລົງທຶນ ຂອງລັດແລ້ວຄູ່ກໍລະນີຕ້ອງພະຍາຍາມແກ້ໄຂຂໍ້ຂັດແຍ່ງນັ້ນດ້ວຍ ການປຶກສາຫາລືແລະປະນີປະນອມກັນເພື່ອໃຫ້ຕ່າງຝ່າຍຕ່າງໄດ້ ຮັບຜົນປະໂຫຍດນໍາກັນ.\n...ມາດຕາ 68 ການແກ້ໄຂທາງບໍລິຫານ\nມາດຕາ 68 ການແກ້ໄຂທາງບໍລິຫານ ການແກ້ໄຂຂໍ້ຂັດແຍ່ງທີ່ມີລັກສະນະບໍລິຫານກ່ຽວກັບການ ລົງທຶນຂອງລັດເຊັ່ນບຸກຄົນແລະນິຕິບຸກຄົນທີ່ເຄື່ອນໄຫວລົງທຶນໂດຍ ບໍ່ໄດ້ຮັບອະນຸຍາດ,ບໍ່ຖືກຕ້ອງຕາມເປົ້າໝາຍນັ້ນໃຫ້ຂະແໜງການ ແຜນການແລະການລົງທຶນປະສານສົມທົບກັບຂະແໜງການອື່ນ,ອົງ ການປົກຄອງທ້ອງຖິ່ນຂັ້ນຂອງຕົນເປັນຜູ້ແກ້ໄຂ,ໃນກໍລະນີຫາກບໍ່ສາ ມາດແກ້ໄຂໄດ້ນັ້ນກໍ່ມີສິດສະເໜີຕໍ່ອົງການຂັ້ນເທິງຖັດຕົນເປັນຜູ້ແກ້ ໄຂ.\n...ມາດຕາ 69 ການແກ້ໄຂໂດຍຄະນະກໍາມະການແກ້ໄຂຂໍ້ຂັດແຍ່ງທາງດ້ານເສດຖະກິດ\nມາດຕາ 69 ການແກ້ໄຂໂດຍຄະນະກໍາມະການແກ້ໄຂຂໍ້ຂັດແຍ່ງ ທາງດ້ານເສດຖະກິດ ເມື່ອຄູ່ກໍລະນີບໍ່ສາມາດປະນີປະນອມກັນຫຼືໄກ່ເກ່ຍກັນຢູ່ຂະ ແໜງການແຜນການແລະການລົງທຶນໄດ້ກໍ່ມີສິດຮ້ອງຂໍໃຫ້ຄະນະ ກໍາມະການແກ້ໄຂຂໍ້ຂັດແຍ່ງທາງດ້ານເສດຖະກິດແກ້ໄຂຕາມລະ ບຽບກົດໝາຍບົນພື້ນຖານການຕົກລົງເຫັນດີນໍາກັນ.\n...ມາດຕາ 70 ການຮ້ອງຟ້ອງຕໍ່ສານປະຊາຊົນ\nມາດຕາ 70 ການຮ້ອງຟ້ອງຕໍ່ສານປະຊາຊົນ ເມື່ອຄູ່ກໍລະນີຝ່າຍໃດຝ່າຍໜຶ່ງຫາກເຫັນວ່າຕົນບໍ່ໄດ້ຮັບ ຄວາມຍຸດຕິທໍາຫຼືໄດ້ຮັບຄວາມເສຍຫາຍເນື່ອງຈາກການລົງທຶນ ຂອງລັດໃນໂຄງການໜຶ່ງແລ້ວກໍ່ມີສິດຮ້ອງຟ້ອງຕໍ່ສານປະຊາຊົນ ເພື່ອທໍາການພິຈາລະນາຕັດສິນຕາມລະບຽບກົດໝາຍ.\n...ມາດຕາ 71 ຄວາມຮັບຜິດຊອບໃນໄລຍະລໍຖ້າການແກ້ໄຂ\nມາດຕາ 71 ຄວາມຮັບຜິດຊອບໃນໄລຍະລໍຖ້າການແກ້ໄຂ ໃນໄລຍະລໍຖ້າການແກ້ໄຂຂໍ້ຂັດແຍ່ງນັ້ນບັນດາການຈັດຕັ້ງ, ບຸກຄົນທີ່ກ່ຽວຂ້ອງກັບການເຄື່ອນໄຫວການລົງທຶນຂອງລັດຕ້ອງສືບ ຕໍ່ປະຕິບັດໜ້າທີ່ຂອງຕົນຕາມການຕົກລົງຂອງຂະແໜງການຫຼືອົງ ການທີ່ກ່ຽວຂ້ອງກັບການລົງທຶນຂອງລັດ.\n..ພາກທີ5ການຄຸ້ມຄອງແລະກວດກາ\n...ໝວດທີ 1 ການຄຸ້ມຄອງການລົງທຶນຂອງລັດ\n....ມາດຕາ 72 ອົງການຄຸ້ມຄອງ\nມາດຕາ 72 ອົງການຄຸ້ມຄອງ ລັດຖະບານຄຸ້ມຄອງວຽກງານການລົງທຶນຂອງລັດຢ່າງລວມ ສູນແລະເປັນເອກະພາບໃນທົ່ວປະເທດໂດຍມອບໃຫ້ກະຊວງແຜນ ການແລະການລົງທຶນເປັນເຈົ້າການໃນການປະສານສົມທົບກັບຂະ ແໜງການອື່ນທີ່ກ່ຽວຂ້ອງແລະອົງການປົກຄອງທ້ອງຖິ່ນ. ອົງການຄຸ້ມຄອງວຽກງານການລົງທຶນຂອງລັດປະກອບດ້ວຍ: 1. ກະຊວງແຜນການແລະການລົງທຶນ; 2. ພະແນກແຜນການແລະການລົງທຶນແຂວງ,ນະຄອນ; 3. ຫ້ອງການແຜນການ,ຫ້ອງການແຜນການ-ການເງິນ ເມືອງ,ເທດສະບານ; 4. ອົງການປົກຄອງບ້ານ.\n....ມາດຕາ 73 ສິດແລະໜ້າທີ່ຂອງກະຊວງແຜນການແລະການລົງທຶນ\nມາດຕາ 73 ສິດແລະໜ້າທີ່ຂອງກະຊວງແຜນການແລະການລົງ ທຶນ ໃນການຄຸ້ມຄອງວຽກງານການລົງທຶນຂອງລັດກະຊວງແຜນ ການແລະການລົງທຶນມີສິດແລະໜ້າທີ່ດັ່ງນີ້: 1. ເປັນເສນາທິການໃຫ້ລັດຖະບານໃນການຜັນຂະຫຍາຍ ແນວທາງ,ແຜນຍຸດທະສາດ,ແຜນນະໂຍບາຍແລະນະໂຍບາຍຕ່າງ ໆກ່ຽວກັບການລົງທຶນຂອງລັດໃຫ້ກາຍເປັນແຜນການ,ແຜນງານ, ໂຄງການລະອຽດແລະສ້າງລະບຽບກົດໝາຍ; 2. ໂຄສະນາເຜີຍແຜ່,ຊີ້ນໍາ,ຕິດຕາມການຈັດຕັ້ງປະຕິບັດ ແຜນການ,ແຜນງານ,ໂຄງການລົງທຶນຂອງລັດແລະລະບຽບກົດ ໝາຍກ່ຽວກັບການລົງທຶນຂອງລັດ; 3. ຄົ້ນຄວ້າ,ວິໄຈຂໍ້ມູນຂ່າວສານເພື່ອສະໜອງໃຫ້ແກ່ການ ຕັດສິນໃຈໃນການລົງທຶນຂອງລັດ; 4. ກໍ່ສ້າງ,ບໍາລຸງ,ຍົກລະດັບພະນັກງານຄຸ້ມຄອງການລົງ ທຶນຂອງລັດ; 5. ປະສານສົມທົບກັບກະຊວງ,ອົງການແລະອົງການປົກ ຄອງທ້ອງຖິ່ນ; 6. ພົວພັນຮ່ວມມືກັບຕ່າງປະເທດເພື່ອຍາດແຍ່ງການຊ່ວຍ ເຫຼືອ; 7. ສະຫຼຸບ,ລາຍງານຜົນຂອງການຈັດຕັ້ງປະຕິບັດແຜນການ ລົງທຶນຂອງລັດຕໍ່ລັດຖະບານຢ່າງເປັນປົກກະຕິ; 8. ປະຕິບັດສິດແລະໜ້າທີ່ອື່ນຕາມທີ່ໄດ້ກໍານົດໄວ້ໃນລະບຽບ ກົດໝາຍຫຼືຕາມການມອບໝາຍຂອງລັັດຖະບານ.\n....ມາດຕາ 74 ສິດແລະໜ້າທີ່ຂອງພະແນກແຜນການແລະການລົງທຶນແຂວງ,ນະຄອນ\nມາດຕາ 74 ສິດແລະໜ້າທີ່ຂອງພະແນກແຜນການແລະການ ລົງທຶນແຂວງ,ນະຄອນ ໃນການຄຸ້ມຄອງວຽກງານການລົງທຶນຂອງລັດພະແນກ ແຜນການແລະການລົງທຶນແຂວງ,ນະຄອນມີສິດແລະໜ້າທີ່ດັ່ງນີ້: 1. ຜັນຂະຫຍາຍນະໂຍບາຍ,ຍຸດທະສາດ,ມະຕິ,ຄໍາສັ່ງແລະ ລະບຽບການກ່ຽວກັບການຄຸ້ມຄອງການລົງທຶນຂອງລັດໃນຂອບ ເຂດຄວາມຮັບຜິດຊອບຂອງຕົນເປັນແຜນການແລະແຜນງານລະ ອຽດເພື່ອຈັດຕັ້ງປະຕິບັດ; 2. ໂຄສະນາເຜີຍແຜ່ລະບຽບກົດໝາຍກ່ຽວກັບການລົງທຶນ ຂອງລັດຕາມການມອບໝາຍ; 3. ຊີ້ນໍາ,ຊຸກຍູ້,ຕິດຕາມແລະປະເມີນຜົນການຈັດຕັ້ງປະຕິບັດ ແຜນການລົງທຶນຂອງລັດພ້ອມທັງເຂົ້າຮ່ວມການປະມູນໂຄງການ ລົງທຶນຂອງລັດພ້ອມທັງເຂົ້າຮ່ວມການປະມູນໂຄງການລົງທຶນທີ່ຕັ້ງ ຢູ່ແຂວງ,ນະຄອນ; 4. ເປັນເສນາທິການໃນການຄົ້ນຄວ້າມີຄໍາເຫັນກ່ຽກັບການ ລົງທຶນຂອງລັດໃນໂຄງການຕ່າງໆເພື່ອໃຫ້ອົງການປົກຄອງແຂວງ, ນະຄອນຫຼືກະຊວງແຜນການແລະການລົງທຶນພິຈາລະນາຕາມແຕ່ ລະກໍລະນີ; 5. ປະສານສົມທົບກັບຂະແໜງການອື່ນທີ່ກ່ຽວຂ້ອງຢູ່ພາຍ ໃນແຂວງ,ນະຄອນເພື່ອຈັດຕັ້ງປະຕິບັດໂຄງການລົງທຶນຂອງລັດ. 6. ພັວພັນແລະຮ່ວມມືກັບຕ່າງປະເທດຕາມການມອບໝາຍ ຂອງກະຊວງແຜນການແລະການລົງທຶນ,ອົງການປົກຄອງແຂວງ, ນະຄອນ; 7. ສະຫຼຸບ,ລາຍງານຜົນຂອງການຈັດຕັ້ງປະຕິບັດແຜນການ ລົງທຶນຂອງລັດພາຍໃນແຂວງ,ນະຄອນໃຫ້ກະຊວງແຜນການແລະ ການລົງທຶນ,ອົງການປົກຄອງແຂວງ,ນະຄອນຢ່າງເປັນປົກກະຕິ; 8. ປະຕິບັດສິດແລະໜ້າທີ່ອື່ນຕາມທີ່ໄດ້ກໍານົດໄວ້ໃນລະບຽບ ກົດໝາຍແລະຕາມການມອບໝາຍຂອງກະຊວງແຜນການແລະ ການເງິນ.\n....ມາດຕາ 75 ສິດແລະໜ້າທີ່ຂອງຫ້ອງການແຜນການ,ຫ້ອງການແຜນການ-ການເງິນເມືອງ,ເທດສະບານ\nມາດຕາ 75 ສິດແລະໜ້າທີ່ຂອງຫ້ອງການແຜນການ,ຫ້ອງການ ແຜນການ-ການເງິນເມືອງ,ເທດສະບານ ໃນການຄຸ້ມຄອງວຽກງານການລົງທຶນຂອງລັດຫ້ອງການ ແຜນການ,ຫ້ອງການແຜນການ-ການເງິນເມືອງ,ເທດສະສະບານ ມີສິດແລະໜ້າທີ່ດັ່ງນີ້: 1. ຈັດຕັ້ງປະຕິບັດບັນດາແຜນການ,ແຜນງານ,ໂຄງການ, ຂໍ້ຕົກລົງ,ຄໍາສັ່ງ,ແຈ້ງການແລະຄໍາແນະນໍາກ່ຽວກັບການລົງທຶນ ຂອງລັດ; 2. ເຜີຍແຜ່ລະບຽບກົດໝາຍກ່ຽວກັບການລົງທຶນຂອງລັດ ໃນຂອບເຂດຄວາມຮັບຜິດຊອບຂອງຕົນ; 3. ຊຸກຍູ້,ຕິດຕາມການປະຕິບັດວຽກງານກ່ຽວກັບການລົງ ທຶນຂອງລັດໃນຂອບເຂດທ້ອງຖິ່ນຕົນ; 4. ປຸກລະດົມປະຊາຊົນເພື່ອຄຸ້ມຄອງ,ປົກປັກຮັກສາແລະນໍາ ໃຊ້ໂຄງການລົງທຶນຂອງລັດໃຫ້ມີປະສິດທິພາບ,ປະສິດທິຜົນແລະຍືນ ຍົງ; 5. ສະຫຼຸບ,ລາຍງານຜົນການຈັດຕັ້ງປະຕິບັດການລົງທຶນ ຂອງລັດພາຍໃນເມືອງ,ເທດສະບານໃຫ້ພະແນກແຜນການແລະ ການລົງທຶນແຂວງ,ນະຄອນແລະອົງການປົກຄອງເມືອງ,ເທດສະ ບານຢ່າງເປັນປົກກະຕິ; 6. ປະຕິບັດສິດແລະໜ້າທີ່ອື່ນຕາມທີ່ໄດ້ກໍານົດໄວ້ໃນລະບຽບ ກົດໝາຍແລະຕາມການມອບໝາຍຂອງຂັ້ນເທິງ.\n....ມາດຕາ 76 ສິດແລະໜ້າທີ່ຂອງອົງການປົກຄອງບ້ານ\nມາດຕາ 76 ສິດແລະໜ້າທີ່ຂອງອົງການປົກຄອງບ້ານ ໃນການຄຸ້ມຄອງວຽກງານການລົງທຶນຂອງລັດອົງການປົກ ຄອງບ້ານມີສິດແລະໜ້າທີ່ດັ່ງນີ້: 1. ເຂົ້າຮ່ວມຕິດຕາມ,ອໍານວຍຄວາມສະດວກໃນການຈັດຕັ້ງ ປະຕິບັດໂຄງການລົງທຶນຂອງລັດໃນຂອບເຂດພື້ນທີ່ຕົນຮັບຜິດຊອບ ໂດຍປະສານສົມທົບກັບຂະແໜງການທີ່ກ່ຍວຂ້ອງຂັ້ນເມືອງ; 2. ປະຕິບັດສິດແລະໜ້າທີ່ອື່ນຕາມທີ່ໄດ້ກໍານົດໄວ້ໃນລະບຽບ ກົດໝາຍ.\n....ມາດຕາ 77 ຄວາມຮັບຜິດຊອບຂອງຂະແໜງການແລະພາກສ່ວນອື່ນ\nມາດຕາ 77 ຄວາມຮັບຜິດຊອບຂອງຂະແໜງການແລະພາກ ສ່ວນອື່ນ ບັນດາຂະແໜງການແລະພາກສ່ວນອື່ນທີ່ກ່ຽວຂ້ອງກັບການ ຄຸ້ມຄອງວຽກງານການລົງທຶນຂອງລັດນອກຈາກປະຕິບັດຕາມກົດ ໝາຍສະບັບນີ້ແລ້ວຍັງປະຕິບັດຕາມພະລາບົດບາດ,ສິດແລະໜ້າທີ່ ຂອງຕົນຕາມທີ່ໄດ້ກໍານົດໄວ້ໃນລະບຽບກົດໝາຍ.\n...ໝວດທີ2ການກວດກາການລົງທຶນຂອງລັດ\n....ມາດຕາ 78 ອົງການກວດກາ\nມາດຕາ 78 ອົງການກວດກາ ອົງການກວດກາວຽກງານການລົງທຶນຂອງລັດມີສອງພາກ ສ່ວນຄື: 1. ອົງການກວດກາພາຍໃນຊຶ່ງປະກອບດ້ວຍຂະແໜງການ ແຜນການແລະການລົງທຶນ,ການເງິນແລະຂະແໜງການວິຊາການ ອື່ນທີ່ກ່ຽວຂ້ອງ; 2. ອົງການກວດກາພາຍນອກຊຶ່ງປະກອບດ້ວຍສະພາແຫ່ງ ຊາດ,ອົງການກວດສອບແຫ່ງລັດ,ອົງການກວດກາລັດ,ອົງການປົກ ຄອງທ້ອງຖິ່ນ,ແນວລາວສ້າງຊາດ,ອົງການຈັດຕັ້ງປະຫາຊົນ,ອົງ ການຈັດຕັ້ງສັງຄົມແລະປະຊາຊົນ.\n....ມາດຕາ 79 ສິດແລະໜ້າທີ່ຂອງອົງການກວດກາພາຍໃນ\nມາດຕາ 79 ສິດແລະໜ້າທີ່ຂອງອົງການກວດກາພາຍໃນ ອົງການກວດກາພາຍໃນມີສິດແລະໜ້າທີ່ຕົ້ນຕໍດັ່ງນີ້: 1. ຂະແໜງການແຜນການແລະການລົງທຶນກວດກາບັນ ດາໂຄງການທີ່ໄດ້ຮັບອະນຸມັດແລ້ວນັ້ນໄດ້ຈັດຕັ້ງປະຕິບັດຖືກກັບ ເປົ້າໝາຍ,ລະບຽບການແລະບົດວິພາກເສດຖະກິດຫຼືບົດພັດທະນາ ໂຄງການ; 2. ຂະແໜງການການເງິນກວດກາການສະໜອງແລະນໍາ ໃຊ້ງົບປະມານໃນໂຄງການລົງທຶນຂອງລັດ; 3. ຂະແໜງການວິຊາການອື່ນກວດກາທາງດ້ານມາດຕະ ຖານເຕັກນິກ,ເຕັກໂນໂລຢີ,ສິ່ງແວດລ້ອມ,ຄຸນນະພາບ,ຄວາມປອດ ໄພ,ການນໍາໃຊ້ວັດຖຸອຸປະກອນ.\n....ມາດຕາ 80 ສິດແລະໜ້າທີ່ຂອງອົງການກວດກາພາຍນອກ\nມາດຕາ 80 ສິດແລະໜ້າທີ່ຂອງອົງການກວດກາພາຍນອກ ອົງການກວດກາພາຍນອກມີສິດແລະໜ້າທີ່ຕົ້ນຕໍດັ່ງນີ້: 1. ສະພາແຫ່ງຊາດກວດກາການຈັດຕັ້ງປະຕິບັດແຜນການ ແລະໂຄງການລົງທຶນຂອງລັດທຸກປະເພດລວມທັງໂຄງການທີ່ພັວ ພັນກັບຫຼາຍຂະແໜງການແລະທ້ອງຖິ່ນ; 2. ອົງການກວດສອບແຫ່ງລັດກວດກາການນໍາໃຊ້ງົບປະ ມານ,ຄວາມໂປ່ງໃສໃນການເບີກຈ່າຍງົບປະມານໃນການປະຕິບັດ ໂຄງການລົງທຶນຂອງລັດ; 3. ອົງການກວດກາລັດກວດກາຄວາມໂປ່ງໃສໃນການຈັດ ຕັ້ງປະຕິບັດໂຄງການລົງທຶນຂອງລັດ; 4. ອົງການປົກຄອງທ້ອງຖິ່ນກວດກາການຈັດຕັ້ງປະຕິບັດ ໂຄງການລົງທຶນຂອງລັດທີ່ຢູ່ໃນຂອບເຂດທີ່ຕົນຮັບຜິດຊອບ,ເຂົ້າ ຮ່ວມການກວດກາການຈັດຕັ້ງປະຕິບັດໂຄງການລົງທຶນຂອງລັດ ຂອງບັນດາກະຊວງ,ອົງການຢູ່ທ້ອງຖິ່ນຕົນ; 5. ແນວລາວສ້າງຊາດ,ອົງການຈັດຕັ້ງມະຫາຊົນ,ອົງການ ຈັດຕັ້ງສັງຄົມເຂົ້າຮ່ວມໃນການກວດກາການປະຕິບັດໂຄງການລົງ ທຶນຂອງລັດຕາມການສະເໜີຂອງຂະແໜງການທີ່ກ່ຽວຂ້ອງແລະປະ ຊາຊົນ; 6. ປະຊາຊົນຕິດຕາມ,ລາຍງານການປະຕິບັດໂຄງການລົງ ທຶນຂອງລັດທີ່ບໍ່ຖືກຕ້ອງຊຶ່ງຈະສ້າງຄວາມເສຍຫາຍແກ່ສາທາລະ ນະຫຼືຜົນປະໂຫຍດລວມຂອງຊາດ.\n....ມາດຕາ 81 ຮູບການການກວດກາ\nມາດຕາ 81 ຮູບການການກວດກາ ຮູບການການກວດກາມີດັ່ງນີ້: 1. ການກວດກາຕາມລະບົບປົກກະຕິ; 2. ການກວດກາໂດຍແຈ້ງໃຫ້ຮູ້ລ່ວງໜ້າ; 3. ການກວດກາແບບກະທັນຫັນ.\nການກວດກາຕາມປົກກະຕິແມ່ນການກວດກາທີ່ມີລັກສະນະ ເປັນປະຈໍາແລະມີກໍານົດເວລາອັນແນ່ນອນຊຶ່ງຕ້ອງປະຕິບັດຢ່າງ ໜ້ອຍໜຶ່ງເທື່ອຕໍ່ປີ. ການກວດກາໂດຍແຈ້ງໃຫ້ຮູ້ລ່ວງໜ້າແມ່ນການກວດກາ ເມື່ອເຫັນວ່າມີຄວາມຈໍາເປັນໂດຍແຈ້ງໃຫ້ອົງການທີ່ຮັບຜິດຊອບ ໃນການສ້າງ,ການຄຸ້ມຄອງໂຄງການລົງທຶນຂອງລັດຫຼືຜູ້ດໍາເນີນ ກິດຈະການລົງທຶນຂອງລັດຮູ້ລ່ວງໜ້າຢ່າງໜ້ອຍຊາວສີ່ຊົ່ວໂມງ. ການກວດກາແບບກະທັນຫັນແມ່ນການກວດກາເມື່ອຫາກ ເຫັນວ່າມີຄວາມຈໍາເປັນແຕ່ການຕົກລົງກວດການັ້ນແມ່ນດໍາເນີນ ຢ່າງຮີບດ່ວນໂດຍບໍ່ໄດ້ແຈ້ງໃຫ້ອົງການທີ່ຮັບຜິດຊອບໃນການສ້າງ, ການຄຸ້ມຄອງໂຄງການລົງທຶນຂອງລັດຫຼືຜູ້ດໍາເນີນກິດຈະການລົງ ທຶນຂອງລັດຮູ້ລ່ວງໜ້າ. ການກວດກາໃຫ້ດໍາເນີນທັງການກວດກາເອກະສານ,ກວດ ກາດ້ານເຕັກນິກແລະລົງກວດກາການປະຕິບັດຕົວຈິງຂອງການຈັດ ຕັ້ງແລະບຸກຄົນຢູ່ສະຖານທີ່ປະຕິບັດງານ.\n..ພາກທີ6ນະໂຍບາຍຕໍ່ຜູ້ມີຜົນງານແລະມາດຕະການຕໍ່ຜູ້ລະເມີດ\n...ມາດຕາ 82 ນະໂຍບາຍຕໍ່ຜູ້ມີຜົນງານ\nມາດຕາ 82 ນະໂຍບາຍຕໍ່ຜູ້ມີຜົນງານ ບຸກຄົນຫຼືນິຕິບຸກຄົນທີ່ມີຜົນງານດີເດັ່ນໃນການປະຕິບັດກົດ ໝາຍສະບັບນີ້ເປັນຕົ້ນການຈັດຕັ້ງປະຕິບັດໂຄງການລົງທຶນຂອງ ລັດສໍາເລັດຕາມກໍານົດເວລາ,ປະຢັດລາຍຈ່າຍ,ຄຸ້ມຄອງທຶນບໍ່ຮົ່ວ ໄຫຼ,ມີປະສິດທະຜົນສູງຈະໄດ້ຮັບການຍ້ອງຍໍຫຼືນະໂຍບາຍອື່ນຕາມ ລະບຽບການ.\n...ມາດຕາ 83 ມາດຕະການຕໍ່ຜູ້ລະເມີດ\nມາດຕາ 83 ມາດຕະການຕໍ່ຜູ້ລະເມີດ ບຸກຄົນຫຼືນິຕິບຸກຄົນທີ່ໄດ້ລະເມີດກົດໝາຍສະບັບນີ້ຈະຖືກປະ ຕິບັດມາດຕະການຕ່າງໆແລ້ວແຕ່ກໍລະນີເບົາຫຼືໜັກເຊັ່ນສຶກສາອົບ ຮົມ,ປັບໃໝ,ປະຕິບັັັດວິໄນແລະລົງໂທດທາງອາຍາພ້ອມທັງໃຊ້ແທນ ຄ່າເສຍຫາຍ.\n...ມາດຕາ 84 ມາດຕະການສຶກສາອົບຮົມ\nມາດຕາ 84 ມາດຕະການສຶກສາອົບຮົມ ບຸກຄົນຫຼືນິຕິບຸກຄົນທີ່ໄດ້ລະເມີດເປັນຕົ້ນບັນດາຂໍ້ຫ້າມທີ່ໄດ້ ກໍານົດໄວ້ໃນກົດໝາຍສະບັບນີ້ຊຶ່ງເປັນການກໍ່ຄວາມເສຍຫາຍບໍ່ຫຼວງ ຫຼາຍແລະບໍ່ເປັນການກະທໍາຜິດທາງອາຍາຈະຖືກກ່າວເຕືອນແລະ ສຶກສາອົບຮົມ.\n...ມາດຕາ 85 ມາດຕະການປັບໃໝ\nມາດຕາ 85 ມາດຕະການປັບໃໝ ບຸກຄົນຫຼືນິຕິບຸກຄົນທີ່ໄດ້ຜ່ານການກ່າວເຕືອນແລະສຶກສາອົບ ຮົມແລ້ວແຕ່ຫາກບໍ່ເຂັດຫຼາບ,ກໍ່ຄວາມເສຍຫາຍຊຶ່ງບໍ່ເປັນການກະທໍາ ຜິດທາງອາຍາຈະຖືກປັບໃໝຕາມລະບຽບການສະເພາະ.\n...ມາດຕາ 86 ມາດຕະການທາງວິໄນ\nມາດຕາ 86 ມາດຕະການທາງວິໄນ ພະນັກງານຫຼືເຈົ້າໜ້າທີ່ທີ່ໄດ້ລະເມີດລະບຽບກົດໝາຍກ່ຽວ ກັບການລົງທຶນຂອງລັດໂດຍເຈດຕະນາແຕ່ບໍ່ສ້າງຄວາມເສຍຫາຍ ຢ່າງຫຼວງຫຼາຍຈະຖືກປະຕິບັດວິໄນເປັນຕົ້ນການໂຈະການປະຕິບັດ ໜ້າທີ່ຊົ່ວຄາວ,ສັບປ່ຽນໜ້າທີ່ຫຼືປົດຕໍາແໜ່ງແລະອື່ນໆຕາມລະບຽບ ການ.\n...ມາດຕາ 87 ມາດຕະການທາງແພ່ງ\nມາດຕາ 87 ມາດຕະການທາງແພ່ງ ບຸກຄົນຫຼືນິຕິບຸກຄົນທີ່ໄດ້ກໍ່ຄວາມເສຍຫາຍໃຫ້ແກ່ຜູ້ອື່ນເນື່ອງ ຈາກການລົງທຶນຈະຕ້ອງໃຊ້ແທນຄ່າເສຍຫາຍທີ່ຕົນໄດ້ກໍ່ຂຶ້ນຢ່າງຄົບ ຖ້ວນ.\n...ມາດຕາ 88 ມາດຕະການທາງອາຍາ\nມາດຕາ 88 ມາດຕະການທາງອາຍາ ບຸກຄົນທີ່ໄດ້ລະເມີດລະບຽບກົດໝາຍກ່ຽວກັບການລົງທຶນ ຂອງລັດແລະບັນດາຂໍ້ຫ້າມຊຶ່ງເປັນການກະທໍາຜິດທາງອາຍາແລະ ກໍ່ຄວາມເສຍຫາຍຢ່າງຫຼວງຫຼາຍຕໍ່ສຸຂະພາບ,ຊີວິດ,ຊັບສິນແລະຜົນ ປະໂຫຍດຂອງລັດ,ລວມໝູ່,ບຸກຄົນອື່ນຈະຖືກດໍາເນີນຄະດີອາຍາແລະ ໃຊ້ແທນຄ່າເສຍຫາຍຕາມທີ່ຕົນໄດ້ກໍ່ຂຶ້ນ.\n..ພາກທີ7ບົດບັນຢັດສຸດທ້າຍ\n...ມາດຕາ 89 ການຈັດຕັ້ງປະຕິບັດ\nມາດຕາ 89 ການຈັດຕັ້ງປະຕິບັດ ລັດຖະບານແຫ່ງ ສປປລາວ ເປັນຜູ້ຈັດຕັ້ງປະຕິບັດກົດໝາຍ ສະບັບນີ້.\n...ມາດຕາ 90 ຜົນສັກສິດ\nມາດຕາ 90 ຜົນສັກສິດ ກົດໝາຍສະບັບນີ້ມີຜົນສັກສິດພາຍຫຼັງຫົກສິບວັນນັບແຕ່ວັນ ປະທານປະເທດແຫ່ງສປປລາວອອກລັດຖະດໍາລັດປະກາດໃຊ້ເປັນ ຕົ້ນໄປ. ຂໍ້ກໍານົດ,ບົດບັນຍັດໃດທີ່ຂັດກັບກົດໝາຍສະບັບນີ້ລ້ວນແຕ່ຖືກ ຍົກເລີກ. ປະທານສະພາແຫ່ງຊາດ.\nRetrieved from "https://wikisource.org/w/index.php?title=ກົດໝາຍວ່າດ້ວຍການລົງທຶນຂອງລັດ_26-11-2009&oldid=697299"


ຈີນ cementitious ຜູ້ຜະລິດເຄືອບ capillary crystalline waterproofing ແລະ Suppliers | Hongyuan\nSBS ດັດແກ້ bitumen ເຍື່ອກັນນ້ໍາ\nbitumen APP ດັດແກ້ເຍື່ອກັນນ້ໍາ\nຢາງ EPDM ເຍື່ອກັນນ້ໍາ\nPP / PE Membrane ກັນນ້ໍາ\nHDPE ຄວາມຫນາແຫນ້ນສູງຫນຽວ polyethylene ຕົນເອງເຍື່ອກັນນ້ໍາ\nເຍື່ອ bitumen ຫນຽວ, ຕົນເອງ Valeron Cross-ຮູບແບບຮູບເງົາ\nCPE & EVA ກະດານນ້ໍາ\nການເຄືອບ waterproofing ອົງປະກອບດຽວ\ndouble ການເຄືອບ waterproof ອົງປະກອບ\nຄວາມຫນາ acrylic ສີ eater waterproofing elastic ສູງ\npolymer ດັດແກ້ການເຄືອບ waterproof cementitious\nສີແບບພົ່ນ Polyurea Elastomer ການປົກປ້ອງ\ncementitious capillary ເຄືອບ crystalline waterproofing\nSpray ໄວ bitumen ຢາງແຂງການເຄືອບ waterproof\nການເຄືອບ primer ້ໍາມັນດິນ\nFitting ແລະ washer\nSBS ດັດແກ້ເຍື່ອ bitumen\nAPP ເຍື່ອ bitumen ດັດແກ້\nການເຄືອບ waterproofing capillary crystalline cementitious ມັນເປັນການປົກປ້ອງສີຂຽວແລະສິ່ງແວດລ້ອມທີ່ມີໃນໄລຍະຍາວນ້ໍາ, corrosion, ທົນທານຕໍ່ຕ້ານຜູ້ສູງອາຍຸແລະການປົກປ້ອງເຫຼັກ. ມີຄວາມສາມາດຊຶມຄັ້ງທີ່2ແລະຕົນເອງການສ້ອມແປງ. ໄວແລະງ່າຍທີ່ຈະສະຫມັກຂໍເອົາ, ບໍ່ແມ່ນມົນລະພິດ. Biogo TM cementitious ເຄືອບ capillary crystalline waterproofing ເປັນການເຄືອບແປ້ງສີຂີ້ເຖົ່າ, ມີເຄມີອົງປະກອບຂອງການເຄື່ອນໄຫວເພີ່ມແລະທໍາມະດາຊີມັງ Portland ຕາມ. ຫລັກການດໍາເນີນຂອງຕົນສ່ວນຫຼາຍແມ່ນຕອບກ່ຽວກັບຄວາມພຸນ, ພາຍໃຕ້ ...\nມັນເປັນການປົກປ້ອງສີຂຽວແລະສິ່ງແວດລ້ອມທີ່ມີໃນໄລຍະຍາວນ້ໍາ, corrosion, ທົນທານຕໍ່ຕ້ານຜູ້ສູງອາຍຸແລະການປົກປ້ອງເຫຼັກ. ມີຄວາມສາມາດຊຶມຄັ້ງທີ່2ແລະຕົນເອງການສ້ອມແປງ. ໄວແລະງ່າຍທີ່ຈະສະຫມັກຂໍເອົາ, ບໍ່ແມ່ນມົນລະພິດ.\nBiogo TM cementitious ເຄືອບ capillary crystalline waterproofing ເປັນການເຄືອບແປ້ງສີຂີ້ເຖົ່າ, ມີເຄມີອົງປະກອບຂອງການເຄື່ອນໄຫວເພີ່ມແລະທໍາມະດາຊີມັງ Portland ຕາມ. ຫລັກການດໍາເນີນຂອງຕົນສ່ວນຫຼາຍແມ່ນຕອບກ່ຽວກັບຄວາມພຸນ, ພາຍໃຕ້ການປະຕິບັດຂອງນ້ໍາ, ອົງປະກອບຂອງການເຄື່ອນໄຫວທາງເຄມີສາມາດແຊກຊຶມເຂົ້າໄປໃນດ້ານການຫຼັງຈາກນັ້ນສະຫນອງຄວາມຕ້ອງ crystal insoluble, ເຊັ່ນ ettringite. ອົງປະກອບຂອງການເຄື່ອນໄຫວທາງເຄມີສາມາດສະຫນັບສະຫນູນຂາດນ້ໍາຂອງຊີມັງ, ກອບເປັນຈໍານວນຈໍານວນຂອງໄປເຊຍກັນເພື່ອຕື່ມຂໍ້ມູນໃສ່ຊ່ອງຫວ່າງນີ້. ຫຼັງຈາກນັ້ນ, ນ້ໍາບໍ່ສາມາດຊຶມເຂົ້າໄປໃນຊີມັງໃນການຕອບສະຫນອງວັດຖຸປະສົງ waterproofing.\nBiogo TM cementitious ເຄືອບ capillary crystalline waterproofing ມີຄຸນສົມບັດການເຊື່ອມດີ, ເປັນສາມາດເຮັດວຽກທີ່ດີກ່ຽວກັບຍົນອ້າງອິງກ້ຽງ, ຍົນອ້າງອິງສ້ຽນ, ຍົນອ້າງອິງນອກ, ພາຍໃນຍົນກະສານອ້າງອີງ, ຍົນອ້າງອິງແຫ້ງ, ຍົນອ້າງອິງປຽກຫຼືຍົນອ້າງອິງການຄວບຄຸມນ້ໍາ.\nມັນຢ່າງກວ້າງຂວາງສາມາດນໍາໃຊ້ໃນອຸໂມງ, ເຂື່ອນໄຟຟ້າ, ອ່າງເກັບນ, ໂຮງງານໄຟຟ້າ, ໂຮງງານໄຟຟ້ານິວເຄຼຍ, tower ລະບາຍຄວາມຮ້ອນ, ສະພານ, ຂົວ, runway, ມູນລະນິທິ pile, ສະຖານທີ່ການປິ່ນປົວນ້ໍາເສຍ, ວິສະວະກໍາພົນລະເຮືອນແລະອື່ນໆ waterproofing ກໍ່ສ້າງສີມັງ,.\n: ທີ່ຜ່ານມາ ສີແບບພົ່ນ Polyurea Elastomer ການປົກປ້ອງ\nຕໍ່ໄປ: Spray ໄວ bitumen ຢາງແຂງການເຄືອບ waterproof\nDouble Component Polyurethane ເຄືອບກັນນ້ໍາ\nOne Component Polurethane ເຄືອບກັນນ້ໍາ\nSingle Component Polyurethane ເຄືອບກັນນ້ໍາ\nເມືອງ Taitou, ເມືອງ Shouguang, ມົນທົນຊານຕົງ, ຈີນ\n©ລິຂະສິດ - 2010-2019: All Rights Reserved. ສິ່ງທີ່ຄວນຮູ້ - ຮ້ອນຜະລິດຕະພັນ - ແຜນຜັງເວັບໄຊ - AMP Mobile\nTpo Membrane ກັນນ້ໍາ, Single-Ply Roofing Membrane, Liquid Waterproofing, ສໍາຜັດເຄືອບກັນນ້ໍາ Acrylic, ປ່ຽນແປງໄດ້ Polymer-Cement ເຄືອບກັນນ້ໍາ , Acrylic ເຄືອບກັນນ້ໍາ,\nTpo Membrane ກັນນ້ໍາ, Liquid Waterproofing, ປ່ຽນແປງໄດ້ Polymer-Cement ເຄືອບກັນນ້ໍາ , ສໍາຜັດເຄືອບກັນນ້ໍາ Acrylic, Single-Ply Roofing Membrane, Acrylic ເຄືອບກັນນ້ໍາ,


ປະກາດ ຜົນການຄັດເລືອກໂຄງການທີ່ໄດ້ຮັບທຶນສະໜັບສະໜູນຈາກ ກອງທຶນເພື່ອການຄົ້ນຄວ້າສິ່ງໃໝ່ດ້ານການສຶກສາ (BEIF) ຄັ້ງທີ2| BEQUAL\nປະກາດ ຜົນການຄັດເລືອກໂຄງການທີ່ໄດ້ຮັບທຶນສະໜັບສະໜູນຈາກ ກອງທຶນເພື່ອການຄົ້ນຄວ້າສິ່ງໃໝ່ດ້ານການສຶກສາ (BEIF) ຄັ້ງທີ 2\nກອງທຶນ BEIF ໃຫ້ທຶນຊ່ວຍເຫຼືອສະໜັບສະໜູນ ກິດຈະກຳການສຶກສາຂັ້ນພື້ນຖານ ທີ່ມີຄວາມຄິດສ້າງສັນແກ່ 11 ອົງກອນ ຊຶ່ງມີມູນຄ່າ 817,000 ໂດລາອົດສະຕາລີ.\nກອງທຶນ ເພື່ອຄົ້ນຄວ້າສິ່ງໃໝ່ດ້ານການສຶກສາຂອງ ແຜນງານ ບີຄວາ (BEIF) ແມ່ນກອງທຶນທີ່ໄດ້ຮັບການອອກແບບມາເພື່ອສະໜັບສະໜູນແນວຄວາມຄິດຄົ້ນຄວ້າສິ່ງໃໝ່, ວິທີການເຮັດວຽກແບບໃໝ່ສໍາລັບວຽກງານ ດ້ານການສຶກສາຂັ້ນພື້ນຖານ. ເປົ້າໝາຍຂອງກອງທຶນ BEIF ແມ່ນເພື່ອເຮັດວຽກຮ່ວມກັນຢ່າງໄກ້ຊິດກັບກະຊວງສຶກສາທິການ ແລະ ກິລາ ແລະ ໜ່ວຍງານອື່ນໆຢູ່ຂັ້ນແຂວງ ແລະ/ຫຼື ຂັ້ນທ້ອງຖິ່ນ ໃນການທົດລອງຈັດຕັ້ງປະຕິບັດວິທີການໃໝ່ໆໃຫ້ປະສົບຜົນສຳເລັດ. ແນວຄວາມຄິດໃໝ່ ທີ່ປະສົບຜົນສຳເລັດ ຫຼື ຄວາມສຳເລັດເລັກນ້ອຍຈາກໂຄງການທົດລອງນີ້ ຈະຖືກນໍາໄປຜັນຂະຫຍາຍ ແລະ ເປັນຜົນປະໂຫຍດໃຫ້ແກ່ເດັກນ້ອຍ ແລະໂຮງຮຽນອື່ນໆຕໍ່ໄປ.\nໃນເດືອນມີນາ 2017 ທີ່ຜ່ານມາ, ແຜນງານບີຄວາໄດ້ເປີດຮັບຄຳຮ້ອງຂໍທຶນສະໜັບສະໜູນພາຍໃຕ້ກອງທຶນ BEIF ຄັ້ງທີສອງ. ການເປີດຮັບຄຳຮ້ອງໃນຄັ້ງນີ້ ແມ່ນໄດ້ຮັບຄວາມສົນໃຈຈາກທຸກໆພາກສ່ວນຢ່າງກວ້າງຂວາງເຊັ່ນ: ຄູ່ຮວ່ມງານຂອງ ແຜນງານບີຄວາ ທັງຈາກພາກລັດ, ອົງການຈັດຕັ້ງທີ່ບໍ່ສັງກັດລັດຖະບານ ແລະ ສະມາຄົມບໍ່ຫວັງຜົນກຳໄລ ໃນການທົດລອງນຳໃຊ້ວິທີການໃໝ່ ເຂົ້າໃນວຽກງານປັບປຸງດ້ານການສຶກສາ ຊຶ່ງພາກສ່ວນຕ່າງໆໄດ້ສົ່ງບົດຄຳຮ້ອງຂໍທຶນສະໜັບສະໜູນ ເຂົ້າມາເປັນຈຳນວນຫຼາຍ ມີທັງໝົດ 149 ສະບັບ. ຄຳຮ້ອງແຕ່ລະສະບັບ ໄດ້ຮັບການປະເມີນໂດຍຄະນະກຳມະການ ຈາກກະຊວງສຶກສາທິການ ແລະ ກິລາ, ແຜນງານບີຄວາ, ສະຖານທູດອົດສະຕຣາລີ ປະຈຳ ສປປ ລາວ ໂດຍສຸມໃສ່ແລະ ຄຳນຶງເຖິງແນວຄວາມຄິດຄົ້ນຄວ້າສິ່ງໃໝ່, ດ້ານຄຸນນະພາບ, ປະສິດທິຜົນຂອງການໃຊ້ຈ່າຍ ແລະ ຄວາມຍືນຍົງຂອງໂຄງການເຫຼົ່ານັ້ນ.\nພາຍຫຼັງການປຶກສາຫາລື, ສົນທະນາ, ແລະ ການປະເມີນຕາມລະບຽບຫຼັກການຢ່າງຊັດເຈນແລ້ວ, ຄະນະກຳມະການດັ່ງກ່າວ ໄດ້ຕັດສິນໃຈຄັດເລືອກເອົາຈຳນວນ 11 ອົງກອນ ທີ່ເຫັນວ່າມີຄວາມສອດຄ່ອງກັບນະໂຍບາຍ ແລະ ຍຸດທະສາດທີ່ເປັນບຸລິມະສິດເພື່ອປັບປຸງວຽກງານດ້ານການສຶກສາໃຫ້ດີຂື້ນ ຊຶ່ງມີມູນຄ່າໃຫ້ການຊ່ວຍເຫຼືອທັງໝົດ 817,000 ໂດລາອົດສະຕຣາລີ.\nຂອບເຂດກິດຈະກຳທີ່ຈະໄດ້ຮັບການຈັດຕັ້ງປະຕິບັດ ໂດຍໂຄງການທີ່ໄດ້ຖືກເລືອກ ພາຍໃຕ້ກອງທຶນ BEIF ແມ່ນມີຄວາມຫຼາກຫຼາຍ. ໃນນີ້ ປະກອບມີ ການສ້າງຫໍສະໝຸດດິຈິຕ້ອນທາງພາບ-ສຽງ ຂອງເລື່ອງເລົ່າຂອງຊົນເຜົ່າແລນແຕນ ແລະ ຊົນເຜົ່າຢ້າວ ຢູ່ແຂວງຫຼວງນ້ຳທາ ໄປຈົນເຖິງການສ້າງຫຼັກສູດຄະນິດສາດກະສິກຳ ເພື່ອສະໜັບສະໜຸນເດັກ, ຄອບຄົວຂອງເຂົາເຈົ້າ, ແລະ ຄູ ໃນການນຳໃຊ້ຫຼັກສູດຄະນິສາດເພື່ອປັບປຸງວຽກງານດັ່ງກ່າວໃຫ້ມີຄວາມສອດຄ່ອງກັບສະພາບຄວາມເປັນຈິງ ໂດຍສະເພາະປັບປຸງການດຳລົງຊີວິດຢູ່ແຂວງສາລະວັນ ຫຼື ການສ້າງວິຊາສະເພາະ ຢູ່ເມືອງນາໝໍ້, ແຂວງອຸດົມໄຊ. ໂຄງການທີ່ໄດ້ຮັບທຶນສະໜັບສະໜຸນພາຍໃຕ້ກອງທຶນ BEIF ແຕ່ລະໂຄງການ ຈະເປັນການລິເລີ່ມນຳເອົາສິ່ງໃໝ່ໆ, ທີ່ມີຄວາມແຕກຕ່າງ ແລະ ສ້າງສັນ ເຂົ້າໃນການພັດທະນາວຽກງານການສຶກສາຂັ້ນພື້ນຖານ. ເປົ້າໝາຍລວມສູງສຸດ ແລ້ວ ກໍ່ແມ່ນເພື່ອປັບປຸງຄຸນນະພາບການສຶກສາໃຫ້ແກ່ເດັກຍິງ ແລະ ເດັກຊາຍ ໃນ ສປປ ລາວ ທົ່ວປະເທດ.\nຜົນການຄັດເລືອກໂຄງການທີ່ໄດ້ຮັບທຶນສະໜັບສະໜຸນຈາກກອງທຶນ BEIF ຄັ້ງທີ 2


ບັນດານັກເຄື່ອນໄຫວ ຕິຕຽນ ຄວາມພະຍາຍາມຂອງ ຣັດເຊຍ, ຄິວບາ ແລະ ຊາອຸດີ ອາຣາເບຍ ເພື່ອເຂົ້າຮ່ວມ ອົງການສິດທິມະນຸດ ສປຊ\nບັນດາຜູ້ແທນເຂົ້າຮ່ວມໃນກອງປະຊຸມສະພາສິດທິມະນຸດ ອົງການສະຫະປະຊາຊາດ. ນະຄອນ ເຈນີວາ, ປະເທດ ສວິດເຊີແລນ. 27 ກຸມພາ, 2020. REUTERS/Denis…\nກຸ່ມສິ້ງຊອມກຸ່ມນຶ່ງ ໄດ້ຮຽກຮ້ອງບັນດາປະເທດປະຊາທິປະໄຕຂັດຂວາງບໍ່ໃຫ້ ຣັດເຊຍ, ຄິວບາ ແລະ ຊາອຸດີ ອາຣາເບຍ ຖືກເລືອກ ໃຫ້ເຂົ້າໄປນັ່ງຢູ່ໃນ ສະພາສິດທິມະນຸດ ສະຫະປະຊາຊາດ ທີ່ມີສະມາຊິກ 47 ປະເທດ, ໂດຍເວົ້າ ວ່າ ປະເທດເຫຼົ່ານີ້ມີປະຫວັດສິດທິມະນຸດທີ່ຂີ້ຮ້າຍຫຼາຍ ເຮັດໃຫ້ເຂົາເຈົ້າບໍ່ມີຄຸນນະວຸດທິດີພໍ ທີ່ຈະເຂົ້າເປັນສະມາຊິກດັ່ງກ່າວ. ນັກຂ່າວວີໂອເອ ລີຊາ ສໄລນ໌ ມີລາຍງານຈາກນະຄອນ ເຈນີວາ, ເຊິ່ງ ພຸດທະສອນ ຈະນຳລາຍລະອຽດ ມາ ສະເໜີທ່ານໃນອັນດັບຕໍ່ໄປ.\nຟັງລາຍງານ ບັນດານັກເຄື່ອນໄຫວ ຕິຕຽນ ຄວາມພະຍາຍາມຂອງ ຣັດເຊຍ, ຄິວບາ ແລະ ຊາອຸດີ ອາຣາເບຍ ເພື່ອເຂົ້າຮ່ວມ ອົງການສິດທິມະນຸດ ສປຊ\nສະມັດຊາໃຫຍ່ອົງການສະຫະປະຊາຊາດ ຈະເລືອກສະມາຊິກໃໝ່ 15 ປະເທດ ຂອງສະພາສິດທິມະນຸດສະຫະປະຊາຊາດ ໃນເດືອນຕຸລານີ້. ກຸ່ມອິດສະຫຼະຊື່ວ່າ UN Watch ທີ່ຕິດຕາມການປະ ຕິບັດງານ ອົງການສະຫະປະຊາຊາດນັ້ນ ເວົ້າ ວ່າ ມັນຈະບໍ່ສົມເຫດສົມຜົນ ແລະໜ້າລະອາຍທີ່ຈະອະນຸຍາດໃຫ້ ຣັດເຊຍ, ຄິວ ບາ ແລະ ຊາອຸດີ ອາຣາ ເບຍເຊິ່ງແມ່ນສາມລະບອບການປົກຄອງຜະ ເດັດການ ແລະ ກົດຂີ່ຂູດຮີດ ເຂົ້າ ຮ່ວມອົງການນີ້.\nຜູ້ອຳນວຍການໃຫຍ່ຂອງອົງການ UN Watch ຮິລເລລ ນອຍເອີ, ເວົ້າວ່າ ລັດຖະບານຕ່າງໆທີ່ປະຕິເສດເສລີພາບຂັ້ນພື້ນຖານຕໍ່ປະຊາຊົນຂອງເຂົາເຈົ້າ ຢ່າງເປັນລະບົບ ແມ່ນບໍ່ຢູ່ໃນທ່າທີ ທີ່ຈະມາຕັດສິນ ປະຫວັດສິດທິມະນຸດຂອງປະ ເທດອື່ນ.\nທ່ານ ນອຍເອີ ກ່າວວ່າ “ບໍ່ມີໃຜເວົ້າວ່າ ສະມາຊິກທຸກປະເທດຂອງສະພາສິດທິມະນຸດ ຕ້ອງສົມ ບູນແບບ. ເຊິ່ງເຫັນໄດ້ຊັດວ່າ ມັນບໍ່ມີປະເທດທີ່ສົມບູນແບບ. ແຕ່ໃຫ້ເລືອກບາງລັດຖະບານທີ່ຂີ້ຮ້າຍທີ່ສຸດນັ້ນແມ່ນບໍ່ໄດ້ຢູ່ໃນແຜນຍຸດທະສາດ ແລະ ກົງກັນຂ້າມກັນຢ່າງສິ້ນເຊີງ ກັບບັນທັດຖານທາງການ ທີ່ຖືກປະກາດໃນ ຕອນກໍ່ຕັ້ງສະພາສິດທິມະນຸດ ເຊິ່ງຈະສືບຕໍ່ຄຸ້ມຄອງການເລືອກຕັ້ງຕ່າງໆ.”\nມະຕິທີ່ຖືກຮອງຮັບເວລາທີ່ສະພາສິດທິມະນຸດໄດ້ສ້າງຂຶ້ນໃນປີ 2006 ນັ້ນໄດ້ ບັງຄັບບັນດາປະ ເທດສະມາຊິກໃຫ້ສົ່ງເສີມສະໜັບສະໜູນ ແລະ ປົກປ້ອງສິດ ທິມະນຸດ. ເຂົາ ເຈົ້າຍັງໄດ້ເຕືອນປະເທດຕ່າງໆ ທີ່ລະເມີດສິດທິມະນຸດ ຢ່າງ ກວ້າງຂວາງວ່າ ອາດຖືກປົດຈາກການເປັນສະມາຊິກ. ເຂົາເຈົ້າໄດ້ໃຊ້ມາດຕະ ການດັ່ງກ່າວພຽງຄັ້ງດຽວ ຕໍ່ປະເທດ ລີເບຍ ໃນປີ 2010 ລຸນຫລັງການປາບ ປາມດ້ວຍຄວາມຮຸນແຮງຕໍ່ຜູ້ປະທ້ວງ ໂດຍອະດີດຜູ້ນຳຜະເດັດການ ມວາມມາ ກາດດາຟີ.\nທ່ານ ນອຍເອີ ໄດ້ກ່າວຕໍ່ວີໂອເອວ່າ ສະພາດັ່ງກ່າວ ແມ່ນອົງການທາງການ ເມືອງ ແລະ ສຳລັບຫຼາຍປະເທດ, ການເມືອງມັກຈະຢູ່ເໜືອກວ່າສິດທິມະນຸດ ດັ່ງດຽວກັນກັບກົດເກນການນຳພາຂອງເຂົາເຈົ້າ. ທ່ານເວົ້າວ່າ ສະມາຊິກຂອງ ສະພາຫຼາຍກວ່າ 50 ເປີເຊັນ ບໍ່ໄດ້ມີປະຊາທິປະໄຕຢ່າງເຕັມທີ່.\nທ່ານ ນອຍເອີ ເວົ້າວ່າ “ຍ້ອນການເປັນສະມາຊິກຂອງປະເທດທີ່ວ່ານັ້ນ, ວຽກ ງານສ່ວນໃຫຍ່, ຂອງວຽກງານທີ່ແທ້ຈິງຂອງສະພາ ແມ່ນບໍ່ເຄີຍເຮັດ ແລ້ວສຳ ເລັດ. ສະນັ້ນ, ຍົກຕົວຢ່າງປະເທດຕ່າງໆຄື ຈີນ, ຄິວບາ, ຊາອຸດີ ອາຣາເບຍ, ເທີກີ ແມ່ນບໍ່ເຄີຍຖືກກ່າວປະນາມ ຕໍ່ການລ່ວງລະເມີດສິດທິມະນຸດ.”\nໂຄສົກສະພາສິດທິມະນຸດ ສະຫະປະຊາຊາດ ທ່ານ ຣູເຜີດ ຄອລວິລ, ເວົ້າວ່າ ການລົງແຂ່ງຂັນເພື່ອບ່ອນນັ່ງໃນສະພາດັ່ງກ່າວ ບໍ່ແມ່ນການດຳເນີນງານທີ່ບໍ່ມີ ຄວາມເສຍຫາຍຫຍັງ. ທ່ານໄດ້ກ່າວຕໍ່ວີໂອເອວ່າ ທຸກປະເທດສະມາຊິກທີ່ມີປະຫວັດສິດທິມະນຸດບໍ່ດີ ຈະຖືກກວດສອບ.\nທ່ານ ຄອລວິລ ກ່າວວ່າ “ແທ້ຈິງແລ້ວມັນຈະມີການລົງໂທດໜ້ອຍນຶ່ງ. ມັນບໍ່ໄດ້ ໝາຍຄວາມເຈົ້າເຂົ້າສະພາແລ້ວເຈົ້າຈະເຮັດຫຍັງກະໄດ້. ຖ້າມີຫຍັງເກີດຂຶ້ນ, ເຈົ້າຈະໄດ້ຮັບສິ່ງທີ່ກົງກັນຂ້າມໜ້ອຍນຶ່ງ ເພາະວ່າເຈົ້າຈະເປັນຈຸດສົນໃຈເພີ່ມ ຂຶ້ນ. ຕົວຢ່າງການລົງຄະແນນສຽງຂອງເຂົາເຈົ້າ ກັບສິ່ງທີ່ເຂົາເຈົ້າເວົ້າໃນການ ໂຕ້ວາທີ ແລະ ອື່ນໆນັ້ນ ຈະຖືກກວດສອບ ແລະ ຈະຖືກຕຳໜິວິຈານ, ຖ້າເຂົາ ເຈົ້າຖືກເລືອກຄືກັນກັບທຸກປະເທດ.\nທ່ານ ຄອລວິລ ເວົ້າວ່າບັນດາສະມາຊິກສະພາໄດ້ຖືກສະໜັບສະໜູນໃຫ້ປະຕິ ບັດຕາມາດຕະຖານສິດທິມະນຸດທີ່ສູງ ເຊິ່ງຖືກກຳນົດຂຶ້ນ ໂດຍສະມັດຊາໃຫຍ່. ທ່ານເວົ້າວ່າ ມັນມີຕົວຢ່າງມາແລ້ວໃນອະດີດທີ່ປະເທດຕ່າງໆໄດ້ຖອນຕົວອອກ ຈາກການລົງແຂ່ງຂັນຂອງເຂົາເຈົ້າເພື່ອເອົາບ່ອນນັ່ງໃນສະພາດັ່ງກ່າວ ຫຼັງຈາກ ໄດ້ຮັບການຕຳໜິຕິຕຽນຢ່າງຫຼວງຫຼາຍ.\nທ່ານໄດ້ກ່າວຢໍ້າວ່າ ຂັ້ນຕອນດັ່ງກ່າວຍັງຕ້ອງໄດ້ດຳເນີນການຕໍ່ເໄປອີກດົນກ່ອນ ການເລືອກຕັ້ງຈະຖືກຈັດຂຶ້ນ ແລະ ທຸກຢ່າງແມ່ນສາມາດເກີດຂຶ້ນໄດ້ ກ່ອນໜ້າ ນັ້ນ.


(ສພຊ) ກອງປະຊຸມປຶກສາຫາລືກ່ຽວກັບແຜນການສ້າງ, ປັບປຸງກົດໝາຍ ແລະນິຕິກຳລຸ່ມກົດໝາຍ ໃນຂົງເຂດເສດຖະກິດ ໄດ້ຈັດຂຶ້ນໃນວັນທີ 16 ທັນວາຜ່ານມາ, ທີ່ຫ້ອງປະຊຸມສູນເຝິກອົບຮົມຂອງສະພາແຫ່ງຊາດ ໂດຍການເປັນປະທານຂອງທ່ານ ບຸນປອນ ສີສຸລາດ ປະທານກຳມາທິການເສດຖະກິດ, ເຕັກໂນໂລຊີ ແລະສິ່ງແວດລ້ອມ (ກສຕສ)\nເຂົ້າຮ່ວມມີບັນດາທ່ານຕາງໜ້າຈາກກະຊວງທີ່ກ່ຽວຂ້ອງ, ຫົວໜ້າ-ຮອງຫົວໜ້າກົມ ພ້ອມດ້ວຍພະນັກງານວິຊາການທີ່ເປັນເສນາທິການຊ່ວຍວຽກພາຍໃນກຳມາທິການດັ່ງກ່າວ; ກອງປະຊຸມໄດ້ຮັບຟັງການຜ່ານບົດສະເໜີແຜນການ ແລະຂັ້ນຕອນການສ້າງ ແລະປັບປຸງກົດໝາຍໃນຂົງເຂດເສດຖະກິດ, ຂະແໜງການທີ່ກ່ຽວຂ້ອງຂຶ້ນສະເໜີ ແລະລາຍງານກ່ຽວກັບການສ້າງ ແລະປັບປຸງກົດໝາຍໃນຂົງເຂດຂອງຕົນ.\nຈຸດປະສົງກໍເພື່ອປຶກສາຫາລືການກະກຽມຄວາມພ້ອມໃຫ້ແກ່ການສ້າງ ແລະປັບປຸງກົດໝາຍໃນປີ 2017, ການສ້າງນິຕິກຳລຸ່ມກົດໝາຍ, ການຈັດຕັ້ງກອງປະຊຸມເພື່ອທົບທວນຄືນການຈັດຕັ້ງປະຕິບັດກົດໝາຍທີ່ຢູ່ໃນຄວາມຮັບຜິດຊອບຂອງແຕ່ລະກະຊວງ. ທັງ ນີ້, ກໍເພື່ອຮັບປະກັນໃຫ້ເນື້ອໃນກົດໝາຍທີ່ນຳສະເໜີເຂົ້າພິຈາລະນາໃນກອງປະຊຸມສະໄໝ ສາມັນເທື່ອທີ3ແລະ4ຂອງສະພາແຫ່ງຊາດ (ສພຊ) ຊຸດທີ VIII ຮັບປະກັນໄດ້ທາງດ້ານເນື້ອໃນໃຫ້ມີຄວາມຄົບຖ້ວນ, ຮັດກຸມ ສາມາດຕອບສະໜອງໄດ້ຕາມຄວາມຮຽກຮ້ອງຕ້ອງການຂອງສະພາບການຂະຫຍາຍຕົວທາງດ້ານເສດຖະກິດ-ສັງຄົມໃນປັດຈຸບັນ; ພ້ອມກັນນັ້ນ, ກໍເພື່ອບັນລຸໄດ້ຄາດໝາຍຂອງແຜນການສ້າງ ແລະປັບປຸງກົດໝາຍ5ປີ ທີ່ ສພຊ ໄດ້ຮັບຮອງເອົາ ເວົ້າລວມ, ເວົ້າສະເພາະແຜນສ້າງ ແລະປັບປຸງກົດໝາຍໃນປີ 2017 ມີ 33 ສະບັບ ໃນນັ້ນມີກົດໝາຍທີ່ຢູ່ໃນຂົງເຂດຄວາມຮັບຜິດຊອບຂອງ ກສຕສ 12 ສະບັບ (ສ້າງໃໝ່6ແລະປັບປຸງ 6).


ອຸຕຸເຕືອນ ອາທິດນີ້ອາກາດຮ້ອນເອົ້າຫຼາຍ ແລະ ຈະມີຝົນຕົກປານກາງ ຫາໜັກ ຢູ່ບາງທ້ອງຖິ່ນ | ຂ່າວທັນເຫດການ\nHome ຂ່າວປະຈຳວັນ ອຸຕຸເຕືອນ ອາທິດນີ້ອາກາດຮ້ອນເອົ້າຫຼາຍ ແລະ ຈະມີຝົນຕົກປານກາງ ຫາໜັກ ຢູ່ບາງທ້ອງຖິ່ນ\nອຸຕຸເຕືອນ ອາທິດນີ້ອາກາດຮ້ອນເອົ້າຫຼາຍ ແລະ ຈະມີຝົນຕົກປານກາງ ຫາໜັກ ຢູ່ບາງທ້ອງຖິ່ນ\nກົມອຸຕຸນິຍົມ ແລະ ອຸທົກກະສາດ, ກະຊວງຊັບພະຍາກອນມທຳມະຊາດ ແລະ ສິ່ງແວດລ້ອມ ອອກບົດລາຍງານສະພາບອາກາດ ເລກທີ 0584/ກອຕທ, ນະຄອນຫຼວງວຽງຈັນ ຄາດຄະເນສະພາບອາກາດ ໃນໄລຍະວັນທີ 24 – 30 ພຶດສະພາ 2021 ວ່າ: ໃນໄລຍະວັນທີ 24 – 26 ພຶດສະພານີ້ ພາຍຸໄຊໂຄນິກທີ່ເຄື່ອນທີ່ຢູ່ເຂດອ່າວເບັ່ງການ ພ້ອມດຽວກັນກະແສລົມມໍລະສຸມຕາເວັນຕົກສ່ຽງໃຕ້ ພັດປົກຄຸມເປັນສ່ວນໃຫຍ່, ຊຶ່ງຈະເຮັດໃຫ້ອາກາດຮ້ອນ ຫາ ຮ້ອນເອົ້າຫຼາຍ ແລະ ມີຝົນຕົກຟ້າຮ້ອງຟ້າເຫຼື້ອມໃນລະດັບຄ່ອຍຫາ ຫາ ປານກາງ ໃນແຕ່ລະພາກ.\nໄລຍະວັນທີ 27 – 30 ພຶດສະພາ ຍ່ອມຄວາມກົດດັນອາກາດຕໍ່າທີ່ປົກຄູມຢູ່ເຂດທະເລຈີນໃຕ້ຈະມີກໍາລັງແຮງເພີ່ມຂຶ້ນ ສົມທົບກັບມໍລະສຸມຕາເວັນຕົກສ່ຽງໃຕ້ພັດປົກຄຸມ ຊຶ່ງຈະເຮັດໃຫ້ມີຝົນຕົກໃນລະດັບຄ່ອຍຢູ່ທົ່ວໄປ ແລະ ຕົກໃນລະດັບປານກາງ ຫາ ໜັກ ພ້ອມມີລົມພັດແຮງ ເປັນບາງໂອກາດຢູ່ບາງທ້ອງຖີ່ນ.ພ້ອມຄໍາເຕືອນເພື່ອເຝົ້າລະວັງ ສະພາບອາກາດຮ້ອນເອົ້າຫຼາຍ ແລະ ຝົນຕົກຟ້າຮ້ອງຟ້າເຫຼື້ອມ-ລົມພັດແຮງ ໃນໄລຍະວັນທີ 24-30 ພຶດສະພາ 2021 ເປັນບາງໂອກາດຢູ່ບາງທ້ອງຖິ່ນແຂວງພາກເໜືອ ແລະ ພາກໃຕ້.ຂໍແຈ້ງເຕືອນເຖິງປະຊາຊົນທີ່ອາໄສຢູ່ເຂດດັ່ງກ່າວ ຈົ່ງມີສະຕິລະມັດລະວັງຕໍ່ສະພາບອາກາດ ຮ້ອນເອົ້າທີ່ຈະເຮັດເກີດມີ\nອັກຄີໄພ ແລະ ມີສະຕິລະມັດລະວັງຕໍ່ສະພາບຝົນຕົກຟ້າຮ້ອງຟ້າເຫຼື້ອມ, ຟ້າຜ່າ ແລະ ພ້ອມມີລົມພັດແຮງ ທີ່ຈະເຮັດໃຫ້ມີຕົ້ນໄມ້, ປ້າຍໂຄສະນາ ແລະ ເສົາໄຟຟ້າຫັກລົ້ມ, ໃນເວລາຝົນຕົກຟ້າຮ້ອງຟ້າເຫຼື້ອມໃຫ້ຫຼີກລ່ຽງຈາກການໄປຢູ່ກ້ອງຕົ້ນໄມ້ໃຫຍ່ ເພາະອາດຈະຖືກຟ້າຜ່າໄດ້.ຄາດຄະເນສະພາບອາກາດ ໃນແຕ່ລະພາກດັ່ງລຸ່ມນີ້:ພາກເໜືອດ້ານຕາເວັນອອກ: ອາກາດຮ້ອນ, ຈະມີຝົນຕົກຟ້າຮ້ອງຟ້າເຫຼື້ອມໃນລະດັບຄ່ອຍ ແລະ ຕົກປານກາງ ຫາ ໜັກ ພ້ອມມີລົມພັດແຮງ ຢູ່ບາງທ້ອງຖິ່ນແຂວງ ຜົ້ງສາລີ, ຫົວພັນ ແລະ ຊຽງຂວາງ ໂດຍສະເພາະແມ່ນໄລຍະກາງ ຫາ ທ້າຍອາທິດ, ອຸນຫະພູມຕໍ່າສຸດ 18 – 20 ອົງສາ ແລະ ສູງສຸດ 30 – 32 ອົງສາ.\nພາກເໜືອດ້ານຕາເວັນຕົກ: ອາກາດຮ້ອນ ຫາ ຮ້ອນເອົ້າ ແລະ ຈະມີຝົນຕົກຟ້າຮ້ອງຟ້າເຫຼື້ອມໃນລະດັບຄ່ອຍ ແລະ ຕົກປານກາງ ຫາ ໜັກ ພ້ອມມີລົມພັດແຮງ ເປັນບາງໂອກາດຢູ່ບາງທ້ອງຖິ່ນແຂວງ ອຸດົມໄຊ, ຫຼວງນ້ໍາທາ, ບໍ່ແກ້ວ, ຫຼວງພະບາງ ແລະ ໄຊຍະບູລີ ອຸນຫະພູມຕ່ຳສຸດ 23 – 25 ອົງສາ ແລະ ສູງສຸດ 37 – 39 ອົງສາ.\nພາກກາງ: ອາກາດຮ້ອນ ຫາ ຮ້ອນເອົ້າ ແລະ ມີຝົນຕົກຟ້າຮ້ອງຟ້າເຫຼື້ອມໃນລະດັບຄ່ອຍຢູ່ເກືອບທົ່ວໄປ ແລະ ຕົກປານກາງ ພ້ອມມີລົມພັດແຮງ ເປັນບາງໂອກາດຢູ່ບາງທ້ອງຖິ່ນແຂວງ ວຽງຈັນ, ບໍລິຄຳໄຊ, ຄຳມ່ວນ ແລະ ສະຫວັນນະເຂດອຸນຫະພູມຕ່ຳສຸດ 25 – 27 ອົງສາ ແລະ ສູງສຸດ 37 – 39 ອົງສາ. ສະເພາະແຂວງໄຊສົມບູນ: ຈະມີຝົນຕົກຟ້າຮ້ອງຟ້າເຫຼື້ອມໃນລະດັບຄ່ອຍ ແລະ ຕົກປານກາງ ພ້ອມມີລົມພັດແຮງຢູ່ບາງບໍລິເວນ ອຸນຫະພູມຕໍ່າສຸດ 16 – 18 ອົງສາ ແລະ ສູງສຸດ 29 – 31 ອົງສາ.\nພາກໃຕ້: ອາກາດຮ້ອນ ຫາ ຮ້ອນເອົ້າ ແລະ ມີຝົນຕົກຟ້າຮ້ອງຟ້າເຫຼື້ອມໃນລະດັບຄ່ອຍຢູ່ເກືອບທົ່ວໄປ ແລະ ຕົກປານກາງ ຫາ ໜັກ ໃນໄລຍະຕົ້ນ ຫາ ກາງອາທິດ ພ້ອມມີລົມພັດແຮງເປັນບາງໂອກາດຢູ່ບາງທ້ອງຖິ່ນແຂວງ ສາລະວັນ, ຈຳປາສັກ, ອັດຕະປື ແລະ ເຊກອງ, ອຸນຫະພູມຕໍ່າສຸດ 24 – 26 ອົງສາ ແລະ ສູງສຸດ 38 -40 ອົງສາ. ສະເພາະເຂດພູພຽງບໍລະເວນ: ມີຝົນຕົກຄ່ອຍ ຫາ ປານກາງ ແລະ ຕົກໜັກ ພ້ອມຈະມີລົມພັດແຮງຢູ່ບາງບໍລິເວນອຸນຫະພູມຕໍ່າສຸດ 14 – 16 ອົງສາ ແລະ ສູງສຸດ 26 – 28 ອົງສາ.ນະຄອນຫຼວງວຽງຈັນ: ອາກາດຮ້ອນ ຫາ ຮ້ອນເອົ້າ ແລະ ມີຝົນຕົກຟ້າຮ້ອງຟ້າເຫຼື້ອມໃນລະດັບຄ່ອຍ ຫາ ປານກາງພ້ອມມີລົມພັດແຮງຢູ່ບາງບໍລິເວນ ອຸນຫະພູມຕໍ່າສຸດ 25 – 27 ອົງສາ ແລະ ສູງສຸດ 36 – 38 ອົງສາ.\nPrevious articleແຮງງານເກືອບ 50.000 ຄົນຖືກໂຈະວຽກຢູ່ລາວ ຍ້ອນການ ລ ະ ບ າ ດ ຂອງ ໂ ຄ ວ ິ ດ ຮອບທີ 2\nNext articleທາມລາຍໂຫດແທ້ ຫຼາຍສະຖານທີ່ ໃນ ນວ ເປັນຈຸດສ່ຽງ ເນື່ອງຈາກ ຜ ູ ້ ຕ ິ ດ ເ ຊ ື ້ ອ ໂ ຄ ວ ິ ດ ໄດ້ໄປ


ສສກມ ເລົ່າງາມ ໄຂສົກຮຽນໄໝ່ຢ່າງເປັນທາງການ\nສສກມ ເລົ່າງາມ ໄຂສົກຮຽນໄໝ່ຢ່າງເປັນທາງການ\nໃນຕອນເຊົ້າຂອງວັນທີ 13 ກັນຍາ ນີ້ ເມືອງ ເລົ່າງາມໄດ້ຈັດພິທີໄຂສົກຮຽນໄໝ່ສົກຮຽນ2017-2018 ຂຶ້ນຢ່າງເປັນທາງການ ທີ່ສະໂມສອນເມືອງເລົ່າງາມ, ໂດຍການເປັນປະທານຂອງທ່ານ ພິດສະໄໝ ແກ້ວວົງສັກ ຫົວໜ້າຫ້ອງການສຶກສາທິການ ແລະ ກິລາເມືອງ, ໂດຍໃຫ້ກຽດເຂົ້າຮ່ວມຂອງທ່ານ ວັດທະນາ ໜັ້ນວົໄລ ຮອງຫົວໜ້າພະແນກສຶກສາທິການ ແລະ ກິລາແຂວງ, ທ່ານ ຄຳໄຫຼ ພົມວິຈິດ ຮອງເຈົ້າເມືອງໆເລົ່າງາມ, ມີພະນັກງານບຳນານ, ບັນດາທ່ານຜູ້ບໍລິຫານການສຶກສາ, ຜູ້ອຳນວຍການໂຮງຮຽນ ອຳນາດການປົກຄອງ ຄູອາຈານ .\nໃນພິທີ ທ່ານ ພິດສະໄໜ ແກ້ວວົງສັກ ຫົວໜ້າຫ້ອງການສຶກສາທິການ ແລະ ກິລາເມືອງກໍ່ໄດ້ໃຫ້ກຽດຂຶ້ນຜ່ານບົດສະຫຼຸບການຈັດຕັ້ງປະຕິບັດວຽກງານການສຶກສາສົກ 2016-2017 ແລະ ທິດທາງແຜນການໃນຕໍ່ໜ້າ ພ້ອມທັງກ່າວເປີດໄຂສົກຮຽນໃໝ່ ສົກ 2017 – 2018 ຢ່າງເປັນທາງການເຊິ່ງທ່ານໄດ້ຍົກໃຫ້ເຫັນການຈັດຕັ້ງປະຕິບັດວຽກງານການພັດທະນາການສຶກສາທີ່ມີຜົນສຳເລັດຫຼາຍດ້ານເປັນຕົ້ນແມ່ນໄດ້ມີການຂະຫຍາຍຕົວເປັນກ້າວໆ ເຮັດໃຫ້ເຂດບໍລິການປົກຄຸມກວມຮອດເຂດຊົນນະບົດຫ່າງໄກສອກຫຼີກ ມາຮອດປະຈຸບັນມີໂຮງຮຽນມັດທະຍົມສົມບູນ5ແຫ່ງ ມັດທະຍົມຕອນຕົ້ນ 10 ແຫ່ງ, ໂຮງຮຽນອະນຸບານ 12 ແຫ່ງ ອັດຕາເຂົ້າຮຽນຂອງເດັກໃນເກນ5ປີ ແມ່ນເທົ່າກັບ 50,16%, ຍິງ 51,97%, ອັດຕາການເຂົ້າຮຽນຂອງເດັກໃນເກນອາຍຸ 3-5 ປີ ແມ່ນ30,89%, ຍິງ 31,33%, ອັດຕາການເຂົ້າຮຽນສຸດທິຊັ້ນປະຖົມ ປະຕິບັດໄດ້ 99,62%,ຍິງ 99,4%, ອັດຕາເຂົ້າຮຽນລວມ 128.7%, ຍິງ 129,2%, ອັດຕາເລື່ອນຂັ້ນ ແລະ ຈົບຊັ້ນປະຖົມປະຕິບັດໄດ້ 87,5%,ຍິງ 89,2%, ອັດຕາຈົບຊັ້ນ ປ5 ປະຕິບັດໄດ້ 99,7%, ຍິງ 99,89%, ອັດຕາປະລະ 5,6%, ອັດຕາຄ້າງຫ້ອງ 6,8%, ວຽກງານມັດທະຍົມ ອັດຕາເຂົ້າຮຽນລວມ ປະຕິບັດໄດ້ 61,28%, ຍິງ 64,35%, ອັດຕາຈົບຊັ້ນ ປະຕິບັດໄດ້ 99,47% ຍິງ 99,67%, ອັດຕາຄ້າງຫ້ອງ 0,9%, ຍິງ 0,2%, ອັດຕາປະລະ 16%, ຍິງ 14,4%, ມັດທະຍົມຕອນປາຍ ປະຕິບັດໄດ້ 25,46%, ຍິງ 26,22%, ອັດຕາຈົບຊັ້ນ ປະຕິບັດ 100%, ຍິງ 100%, ອັດຕາຄ້າງຫ້ອງ ປະຕິບັດໄດ້ 0,6%, ອັດຕາປະລະແມ່ນ 9,7% ຍິງ 8.7%. ວຽກງານການສຶກສາໂຮງຮຽນໄດ້ຈັດການຮຽນ - ການສອນ ບໍາລຸງເກັບເລັມຊັ້ນປະຖົມຈຳນວນ 22 ບ້ານ, ມີນັກຮຽນທັງໜົດ 104 ຄົນ, ຍິງ 36 ຄົນ, ແລະ ມັດທະຍົມຕົ້ນພາກເກັບເລັມຈຳນວນ 27 ບ້ານ ແລະໄດ້ເປີດການຮຽນ-ການສອນ ມັດທະຍົມຕົ້ນ ໃຫ້ແກ່ປະຊາຊົນ.\nທ່ານໄດ້ກ່າວຕື່ມອີກວ່າ: ບັນດາຜູ້ບໍລິຫານການສຶກສາຄູອາຈານ ຈົ່ງພ້ອມກັນປະຕິບັດບັນດານິຕິກຳທີ່ກ່ຽວຂ້ອງກັບການຮຽນ-ການສອນໃຫ້ເປັນຮູບປະທຳເອົາໃຈໃສ່ພິເສດຕໍ່ການຮຽນ - ການສອນຊັ້ນປະຖົມ ໂດຍສືບຕໍ່ການປະຕິບັດການເລື່ອນຂັ້ນແບບຕໍ່ເນື່ອງ, ຈະເອົາໃຈໃສ່ການສຶກສາກ່ອນໄວຮຽນໃຫ້ກວ້າງຂວາງໂດຍສະເພາະແມ່ນການຂະຫຍາຍໂຮງຮຽນອະນຸບານ ແລະ ຫ້ອງກຽມປະຖົມຢູ່ໃນໂຮງຮຽນປະຖົມສຶກສາ, ຮັບປະກັນໃຫ້ສະຖານການສຶກສາທຸກລະດັບ, ປັບປຸງກົງຈັກບໍລິຫານ, ການຄຸ້ມຄອງການສຶກສາ ແລະ ກິລາໃຫ້ມີຄຸນນະພາບທີ່ກະຊວງສຶກສາທິການ ແລະ ກິລາວາງອອກ, ປັບປຸງກົງຈັກບໍລິຫານ, ການຄຸ້ມຄອງການສຶກສາ ແລະ ກິລາ ໃຫ້ມີຄຸນນະພາບ ແລະ ປະສິດທິຜົນ, ເອົາໃຈໃສ່ຜັນຂະຫຍາຍຍຸດທະສາດການກິລາ-ກາຍະກຳໃຫ້ປະກົດຜົນເປັນຈິງເພື່ອກະກຽມຮອງຮັບໃສ່ງານແຂ່ງຂັນກິລາປະເພດຕ່າງໆທີ່ເມືອງ, ແຂວງ ແລະ ລະດັບຊາດຈັດຂຶ້ນ.\n ໃນໂອກາດດຽວກັນ ທ່ານ ວັດທະນາ ໜັ້ນວິໄລ ຮອງຫົວໜ້າພະແນກສຶກສາທິການ ແລະ ກິລາແຂວງ ສາລະວັນກໍ່ໄດ້ໃຫ້ກຽດໂອ້ລົມຕໍ່ຜູ້ບໍລິຫານການສຶກສາເຊິ່ງທ່ານໄດ້ກ່າວເນັ້ນໜັກບາງບັນຫາທີ່ ສຳຄັນເປັນຕົ້ນແມ່ນ: ເນັ້ນໃສ່ການສຶກສາທີ່ມີຄຸນນະພາບ ເຊິ່ງແມ່ນວິໄສທັດຂອງການສຶກສານັ້ນເອງ, ແຕ່ສິ່ງສຳຄັນທີ່ເປັນປັດໃຈໃນການຕັດສິນຄຸນນະພາບການສຶກສາກໍ່ແມ່ນຄູ: ເຊິ່ງຕ້ອງໄດ້ພັດທະນາຕົນເອງຢູ່ຕະຫຼອດເວລາ ໂດຍສະເພາະການຍົກລະດັບວິຊາອາຊີບ ຫາຄວາມຮູ້ ແລະ ປະສົບໃໝ່ໆ ເພື່ອມານຳໃຊ້ໃຫ້ເກີດປະໂຫຍດຕໍ່ສັງຄົມຕໍ່ນັກຮຽນ, ຈາກນັ້ນແລ້ວສິ່ງທີ່ເອື້ອ ອຳນວຍຄວາມສະດວກໃຫ້ແກ່ການຮຽນ -ການສອນກໍ່ສຳຄັນເຊັ່ນກັນ ເປັນຕົ້ນແມ່ນ ອາຄານສະຖານ ທີ່ຮຽນ, ວັດຖຸອຸປະກອນ ແລະ ສື່ການຮຽນ - ການສອນຕ່າງໆ. ທ່ານໄດ້ກ່າວຕື່ມອີກວ່າ: ໃນໂອກາດໄຂສົກຮຽນໃໝ່ ສົກຮຽນ 2017 – 2018 ນີ້ ບໍ່ສະເພາະແຕ່ເມືອງເລົ່າງາມເທົ່ານັ້ນ ໃນທົ່ວແຂວງສາລະວັນກໍ່ໄດ້ມີການໄຂສົກຮຽນພ້ອມໆເຊັ່ນດຽວກັນ ດັ່ງນັ້ນບັນດາຜູ້ບໍລິຫານການ ສຶກສາຕ້ອງໄດ້ປະຕິບັດ3ຂໍ້ແຂ່ງຂັນຂອງການສຶກສາເປັນຕົ້ນແມ່ນ ສອນດີ - ຮຽນເກັ່ງ, ຕ້ານ ແລະ ສະກັ້ນກັດບັນດາປະກົດການຫຍໍ້ທໍ້ໃນຂະແໜງການສຶກສາ ແລະສ້າງໂຮງຮຽນໃຫ້ເປັນສີຂຽວ, ພ້ອມນັ້ນກໍ່ຕ້ອງນຳໃຊ້5ຫຼັກມູນຂອງການສຶກສາເຂົ້າໃນການສິດສອນຄື: ຄຸນສົມບັດສຶກສາ, ປັນຍາສຶກສາ, ພະລະສຶກສາ, ສິນລະປະສຶກສາ ແລະ ແຮງງານສຶກສາ ເພື່ອຮັບປະກັນໃຫ້ໄດ້ທັງ ປະລິມານແລະ ຄຸນນະພາບຄຽງຄູ່ກັນໄປ.\nຂ່າວໂດຍ: ແຫຼັງຄຳ ບຸດນາໂຄກ


ກອງກຳລັງ ອັຟການິສຖານ ສັງຫານ ພວກຫົວຮຸນແຮງ 135 ຄົນທີ່ເຊື່ອມຕໍ່ ກັບພວກ IS\nພວກເຈົ້າໜ້າທີ່ທະຫານ ແຫ່ງຊາດ ອັຟການິສຖານ ເດີນຂະບວນ ໃນລຫວ່າງການຝຶກຊ້ອມ ທີ່ສູນຝຶກແອບທະຫານເມືອງ ກາບູລ ໃນປະເທດ ອັຟການິສຖານ.7ຕຸລາ, 2015.\nບັນດາເຈົ້າໜ້າທີ່ ຢູ່ທາງພາກຕາເວັນອອກ ຂອງອັຟການິສຖານ ກ່າວວ່າ ກອງ ກຳລັງຮັກສາຄວາມປອດໄພ ໄດ້ສັງຫານ ພວກຫົວຮຸນແຮງລັດອິສລາມ ຫຼື IS ຮວມທັງພວກຜູ້ບັນຊາການຂັ້ນສູງ ແລະ ໄດ້ເຮັດໃຫ້ຫຼາຍຄົນໄດ້ຮັບບາດເຈັບ ໃນການບຸກໂຈມຕີທາງພາກພື້ນດິນ ແລະ ທາງອາກາດ ເປັນເວລາຫຼາຍມື້ຢູ່ ໃກ້ໆກັບເຂດຊາຍແດນຕິດກັບປາກິສຖານ.\nການປະທະກັນ ໃນເມືອງ Kot ຂອງແຂວງ Nangarhar ໄດ້ຜ່ອນເບົາລົງໃນວັນ ອາທິດມື້ນີ້ ແຕ່ການ ຊອກຫາ ແລະ ສະສາງພື້ນທີ່ ແມ່ນຍັງດຳເນີນໄປຢູ່ ອີງ ຕາມຄຳເວົ້າຂອງພົນລະເຮືອນໃນຂົງເຂດ ແລະ ພວກຫົວໜ້າຮັກສາຄວາມ ປອດໄພ ທີ່ໄດ້ຢືນຢັນວ່າ ກຳລັງຮັກສາຄວາມປອດໄພ ອັຟການິສຖານ ຢ່າງ ນ້ອຍ 12 ຄົນ ກໍໄດ້ເສຍຊີວິດ ໃນຂະນະດຽວກັນ ອີກ 18 ຄົນ ໄດ້ຮັບບາດເຈັບ.\nແຜນທີ່ເມືອງ Kot, ແຂວງ Nangahar, ປະເທດ ອັຟການິສຖານ.\nເຈົ້າແຂວງ ທ່ານ Salim Kunduzi ໄດ້ກ່າວຕໍ່ບັນດານັກຂ່າວ ຢູ່ໃນ ເມືອງ Jalalabad ທີ່ເປັນເມືອງຫຼວງຂອງຂົງເຂດ ວ່າ ການປະທະກັນ ຢູ່ໃນເມືອງ Kot ໄດ້ລະເບີດຂຶ້ນ ເມື່ອຕອນແລງວັນພະຫັດ ໃນຂະນະທີ່ ພວກຜູ້ຊາຍຕິດອາວຸດ ປະມານ 600 ຄົນ ທີ່ກ່ຽວພັນກັບ ພວກ Daesh ອັກສອນຫຍໍ້ພາສາອາຣັບ ສຳລັບພວກລັດອິສລາມ ໄດ້ຈັດຕັ້ງການໂຈມຕີທີ່ປະສານງານກັນ ຕໍ່ກອງຮັກ ສາດ່ານຕ່າງໆຢູ່ໃນພື້ນທີ່ດັ່ງກ່າວ.\nການສູ້ລົບກັນ ໄດ້ກົດດັນໃຫ້ພົນລະເຮືອນຫລົບໜີໄປຢູ່ພື້ນທີ່ ທີ່ປອດໄພກວ່າ ແລະ ຫຼາຍໆ ຄອບຄົວ ກໍໄດ້ຍົກຍ້າຍອອກຈາກເຂດສູ້ລົບ ອີງຕາມການລາຍ ງານຂອງພວກທີ່ເຫັນເຫດການ.\nນີ້ແມ່ນເປັນການສູ້ຮົບຂອງພວກຫົວຮຸນແຮງລັດອິສລາມ ທີ່ໄດ້ສ້າງຄວາມ ເສຍຫາຍ ໃຫ້ແກ່ກອງກຳລັງຮັກສາຄວາມປອດໄພ ຂອງອັຟການິສຖານ ກາຍເມືອງ Achin ທີ່ໃກ້ຄຽງ ບ່ອນທີ່ເຊື່ອກັນວ່າ ພວກທີ່ຈົງຮັກພັກດີຕໍ່ ກຸ່ມກໍ່ການຮ້າຍ ທີ່ມີຫ້ອງການຕັ້ງຢູ່ໃນຊີເຣຍ ຕັ້ງຄ້າຍຂອງພວກເຂົາຢູ່ໃນ ຂົງເຂດນັ້ນ.\nໂຄສົກທະຫານສະຫະລັດ ຢູ່ໃນນະຄອນຫຼວງກາບູລ ພົນຈັດຕະວາ Charles Cleveland ກ່າວວ່າ ພາລະກິດຕໍ່ຕ້ານການກໍ່ການຮ້າຍຂອງຕົນແມ່ນຊ່ອຍ ເຫຼືອ ຄູ່ຮ່ວມງານອັຟການິສຖານ ສະກັດກັ້ນພວກ ລັດອິສລາມ ຈາກການ ເພີ່ມຂະຫຍາຍອິດທິພົນ ຢູ່ໃນປະເທດ.


ເຜີຍແຜ່ໂດຍ: ທ່ານ ສິດທິພອນ ຣາຊະພົນ ເວລາ: 27/11/2020 10:22:49 ຈຳນວນຜູ້ເຂົ້າຢ້ຽມຊົມ 1450 ຄັ້ງ\nພະນະທ່ານ ບຸນຍັງ ວໍລະຈິດ ປະທານປະເທດໄດ້ສົ່ງສານສະແດງຄວາມຊົມເຊີຍເຖິງ ພະນະທ່ານ ຈອນ ມາກູຟູລິ ປະທານາທິບໍດີ ແຫ່ງ ສາທາລະນະລັດ ສະຫະພັນ ຕັງຊານີ ທີ່ ໂດໂດມາ ຊຶ່ງມີເນື້ອໃນວ່າ:\nຂ້າພະເຈົ້າ ມີຄວາມປິຕິຍິນດີເປັນຢ່າງຍິ່ງ ສົ່ງຄຳຊົມເຊີຍອັນອົບອຸ່ນມາຍັງ ພະນະທ່ານ ເນື່ອງໃນໂອກາດທີ່ໄດ້ຮັບເລືອກຕັ້ງໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສາທາລະ ນະລັດ ສະຫະພັນ ຕັງຊານີ ອີກສະໄໝໜຶ່ງ.\nຂ້າພະເຈົ້າ ເຊື່ອໝັ້ນວ່າ ພາຍໃຕ້ການນຳພາ ອັນສະຫຼາດສ່ອງໃສຂອງພະນະທ່ານ, ຕັງຊານີ ຈະໄດ້ຮັບການພັດທະນາ ແລະ ຈະເລີນຮຸ່ງເຮືອງຍິ່ງໆຂຶ້ນ. ຂ້າພະເຈົ້າ ຫວັງເປັນຢ່າງຍິ່ງວ່າ ຈະໄດ້ຮ່ວມເຮັດວຽກກັບ ພະນະທ່ານ ຢ່າງໃກ້ຊິດ ເພື່ອຮັດແໜ້ນສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສອງປະເທດຂອງພວກເຮົາໃຫ້ຂະຫຍາຍຕົວຍິ່ງໆຂຶ້ນ ໃນຊຸມປີຕໍ່ໜ້າ ເພື່ອຜົນປະໂຫຍດຮ່ວມກັນຂອງປະຊາຊົນສອງຊາດ.\nຂ້າພະເຈົ້າ ຂໍຖືໂອກາດນີ້ ອວຍພອນໃຫ້ ພະນະທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສໍາເລັດ ໃນໜ້າທີ່ອັນມີກຽດສູງສົ່ງຂອງພະນະທ່ານ.


(ສພຊ) ໃນລະຫວ່າງວັນທີ 19-22 ມີນາຜ່ານມາ, ທ່ານ ສົມພູ ດວງສະຫວັນ ປະທານກໍາມາທິການວັດທະນະທຳ-ສັງຄົມ ທັງເປັນສະມາຊິກສະພາແຫ່ງຊາດ (ສສຊ) ປະຈຳເຂດເລືອກຕັ້ງທີ 10 ແຂວງວຽງຈັນ, ທ່ານ ປະເສີດ ວັນສີ ສະມາຊິກສະພາປະຊາຊົນແຂວງ\nຮອງປະທານກຳມາທິການວັດທະນະທຳ-ສັງຄົມ ພົບປະປະຊາຊົນ ແຂວງຫົວພັນ.\n(ສພຊ) ເພື່ອປະຕິບັດຕາມພາລະບົດບາດ, ສິດ ແລະ ໜ້າທີ່ຂອງສະມາຊິກສະພາແຫ່ງຊາດທີ່ໄດ້ກຳນົດໃນກົດໝາຍວ່າດ້ວຍສະພາແຫ່ງຊາດ, ໃນລະຫວ່າງວັນທີ 09-18 ມີນາ 2019 ທີ່ຜ່ານມານີ້, ທ່ານ ນ. ມະນີວັນ ເຢຽປາວເຮີ ຮອງປະທານກຳມາທິການວັດທະນະທຳ-ສັງຄົມ ສະພາແຫ່ງຊາດ, ສະມາຊິກສະພາແຫ່ງຊາດປະຈຳເຂດເລືອກຕັ້ງທີ 8 ແຂວງຫົວພັນ ພ້ອມດ້ວຍຄະນະ,\nຄະນະຜູ້ແທນ ສພຊ ສໍາເລັດການເຂົ້າຮ່ວມກອງປະຊຸມທີ່ ສສ.ຫວຽດນາມ\n(ສພຊ) ໃນລະຫວ່າງວັນທີ 26-28 ກຸມພາ 2019 ຄະນະຜູ້ແທນສະພາແຫ່ງຊາດ (ສພຊ) ນໍາໂດຍ ທ່ານ ນາງ ພອນເພັດ ບຸບຜາ ຮອງປະທານກຳມາທິການວັດທະນະທໍາ-ສັງຄົມ ທັງເປັນຮອງປະທານຄະນະສະມັດຊາລັດຖະສະພາຝຣັ່ງໂກໂຟນີ ຂອງ ສພຊ ລາວ ພ້ອມດ້ວຍຄະນະ ໄດ້ເຂົ້າຮ່ວມກອງປະຊຸມກຳມາທິການການສຶກສາ, ການສື່ສານ ແລະ ວັດທະນາທຳ ແລະ ກອງປະຊຸມເຄືອຂ່າຍສະມາຊິກລັດຖະສະພາເພດຍິງທີ່ໃຊ້ພາສາຝຣັ່ງ ຂອງສະມັດຊາລັດຖະສະພາຝຣັ່ງໂກໂຟນີ ທີ່ຮ່າໂນ່ຍ ສສ.ຫວຽດນາມ ເຂົ້າຮ່ວມກອງປະຊຸມ\nຂະບວນການແຂ່ງຂັນກິລາມິດຕະພາບ ລະຫວ່າງ ສາມອົງການຈັດຕັ້ງມະຫາຊົນ ຂອງກໍາມາທິການວັດທະນະທໍາ-ສັງຄົມ ສະພາແຫ່ງຊາດ ກັບ ສະຖາບັນການທະນາຄານ\n(ສພຊ)ໃນຕອນແລງຂອງວັນທີ 19 ກຸມພາ 2019 ທີ່ເດີນກິລາ ສະຖາບັນການທະນາຄານ ໄດ້ມີຂະບວນການແຂ່ງຂັນກິລາມິດຕະພາບ (ບານເຕະ ແລະ ເປຕັງ) ລະຫວ່າງ ສາມອົງການຈັດຕັ້ງມະຫາຊົນຂອງກໍາມາທິການວັດທະນະທໍາ-ສັງຄົມ ສະພາແຫ່ງຊາດ ກັບ ສາມອົງການຈັດຕັ້ງມະຫາຊົນຂອງສະຖາບັນການທະນາຄານ\n(ສພຊ) ໃນລະຫວ່າງວັນທີ 12-15 ກຸມພາ 2019 ຄະນະຜູ້ແທນສະພາແຫ່ງຊາດລາວ ນໍາໂດຍທ່ານ ນາງ ພອນເພັດ ບຸບຜາ ຮອງປະທານກຳມາທິການວັດທະນະທຳ-ສັງຄົມ ພ້ອມດ້ວຍຄະນະ ໄດ້ເຂົ້າຮ່ວມກອງປະຊຸມຄະນະກຳມະການວັດທະນະທຳ-ສັງຄົມ ຂອງສະມັດຊາລັດຖະສະພາອາຊີ (Asian Parliamentary Assembly-APA) ທີ່ບາງກອກ, ຣາຊະອານາຈັກໄທ\n(ສພຊ) ໃນລະຫວ່າງວັນທີ 30 ພະຈິກ –3ທັນວາ 2018, ຄະນະຜູ້ແທນສະພາແຫ່ງຊາດລາວ ນໍາໂດຍ ທ່ານ ສົມພູ ດວງສະຫວັນ, ຄະນະປະຈໍາ, ປະທານກໍາມາທິການວັດທະນະທໍາ-ສັງຄົມ ສະພາແຫ່ງຊາດ ໄດ້ສຳເລັດການເຂົ້າຮ່ວມກອງປະຊຸມສຸດຍອດອາຊີ-ປາຊີຟິກ ປະຈຳປີ 2018 (Asia Pacific Summit 2018) ກັດມັນດູ,\n(ສພຊ) ໃນວັນທີ 24 ຕຸລາ 2018 ທີ່ຫ້ອງປະຊຸມຂອງສະພາປະຊາຊົນແຂວງ (ສພຂ) ຊຽງຂວາງ, ກຳມາທິການວັດທະນະທຳ-ສັງຄົມ (ກວທສ) ສະພາແຫ່ງຊາດ (ສພຊ) ໄດ້ເປີດກອງປະຊຸມຕິດຕາມກວດກາ ໂດຍການເປັນປະທານຂອງທ່ານ ສົມພູ ດວງສະຫວັນ ປະທານ ກວທສ\nປະທານ ກວທສ ເຄື່ອນໄຫວຕິດຕາມ ກວດກາວຽກງານ ຢູ່ແຂວງຊຽງຂວາງ\n(ສພຊ) ລະຫວ່າງວັນທີ 22-26 ຕຸລາ 2018, ທ່ານ ສົມພູ ດວງສະຫວັນ ກໍາມະການຄະນະປະຈໍາ, ປະທານກໍາມາທິການວັດທະນະທໍາ-ສັງຄົມ (ກວທສ) ສະພາແຫ່ງຊາດ ພ້ອມດ້ວຍຄະນະ ໄດ້ລົງເຄື່ອນໄຫວຕິດຕາມກວດກາການຈັດຕັ້ງປະຕິບັດລັດຖະທໍາມະນູນ, ກົດໝາຍ, ແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ, ແຜນພັດທະນາຂອງບັນດາຂະແໜງການ ປະຈໍາປີ 2018


ຜູ້ຜະລິດແລະຜູ້ສະ ໜອງ ນໍ້າມັນຂອງຈີນ - Zhonggao\nຫນ້າທໍາອິດ > ຜະລິດຕະພັນ > ປະທັບຕານ້ ຳ ມັນ\nປະທັບຕານ້ ຳ ມັນ ຂອງພວກເຮົາທັງົດແມ່ນຜະລິດຢູ່ໃນປະເທດຈີນ, ທ່ານສາມາດrestັ້ນໃຈໄດ້ວ່າຈະຊື້ຜະລິດຕະພັນຈາກໂຮງງານຂອງພວກເຮົາ. Zhonggao ເປັນ ໜຶ່ງ ໃນມືອາຊີບ ປະທັບຕານ້ ຳ ມັນ ຜູ້ຜະລິດແລະຜູ້ສະ ໜອງ ສິນຄ້າໃນປະເທດຈີນ. ເຈົ້າສາມາດຊື້ພວກມັນດ້ວຍລາຄາຖືກຈາກໂຮງງານຂອງພວກເຮົາ. ຜະລິດຕະພັນຂອງພວກເຮົາສາມາດໄດ້ຮັບການປັບແຕ່ງ. ສໍາລັບຂໍ້ມູນເພີ່ມເຕີມ, ຕິດຕໍ່ຫາພວກເຮົາດຽວນີ້.


ນີ້ແມ່ນກິດຈະກຳດ້ານວັດທະນະທຳ, ການເມືອງໃຫຍ່, ມຸ່ງໄປສູ່ການສະເຫຼີມສະຫຼອງ 60 ປີແຫ່ງການສ້າງຕັ້ງສາຍພົວພັນການທູດ (5 ກັນຍາ 1962-5 ກັນຍາ 2022) ແລະ 45 ປີ ວັນເຊັນສົນທິສັນຍາມິດຕະພາບ ແລະ ການຮ່ວມມື ຫວຽດນາມ-ລາວ (18 ກໍລະກົດ 1977-18 ກໍລະກົດ 2022).\nຄະນະຈັດຕັ້ງ ແຈ້ງໃຫ້ຊາບວ່າ ຝ່າຍຫວຽດນາມ ຈະມີການເຂົ້າຮ່ວມຂອງ9ແຂວງ, ລວມມີ: ແຂວງ ດຽນບຽນ, ກວາງຈີ້, ກວາງບີ່ງ, ເຊີນລາ, ເທື່ອທຽນເຫວ້, ແທງຮ໋ວາ, ເງະອານ, ກວາງນາມ ແລະ ກອນຕຸມ.\nຝ່າຍ ລາວ ມີ 10 ແຂວງ ທີ່ມີຊາຍແດນຕິດກັບ ຫວຽດນາມ ເຂົ້າຮ່ວມ, ລວມມີ: ຫຼວງພະບາງ, ຫົວພັນ, ອັດຕະປື, ເຊກອງ, ຊຽງຂວາງ, ບໍລິຄຳໄຊ, ຄຳມ່ວນ, ສະຫວັນນະເຂດ, ສາລະວັນ ແລະ ຜົ້ງສາລີ.\nງານນີ້ ປະກອບສ່ວນເພີ່ມທະວີຄວາມສາມັກຄີ, ມິດຕະພາບທີ່ເປັນມູນເຊື້ອ, ການຮ່ວມມືຮອບດ້ານ ລະຫວ່າງສອງປະເທດ ຫວຽດນາມ - ລາວ; ຢືນຢັນເຖິງທັດສະນະ, ແນວທາງ, ແຜນນະໂຍບາຍທີ່ສະເໝີຕົ້ນສະເໝີປາຍຂອງພັກ, ລັດ ແລະ ປະຊາຊົນໃນການຮັກສາ, ປັບປຸງ, ເພີ່ມທະວີສາຍພົວພັນພິເສດລະຫວ່າງ ພັກ, ລັດ ແລະ ປະຊາຊົນສອງປະເທດ ຫວຽດນາມ - ລາວ.\nໃນຂອບເຂດວັນງານຈະມີຫຼາຍການເຄື່ອນໄຫວທີ່ມີຄວາມໝາຍ: ພິທີຖວາຍທູບທຽນລະນຶກເຖິງບັນດານັກຮົບທີ່ເສຍສະຫຼະຢູ່ສະໝໍລະພູມດ້ຽນບຽນຝູ; ພິທີເປີດວັນງານ ຄາດວ່າຈະໄດ້ຖ່າຍທອດສົດຢູ່ໂທລະພາບແຫ່ງຊາດຫວຽດນາມ, ສະຖານີວິທະຍຸກະຈາຍສຽງ ແລະ ໂທລະພາບ ແຂວງ ດ້ຽນບຽນ ແລະ ກະຈາຍສຽງໂດຍກົງໃນຄື້ນສະຖານີວິທະຍຸກະຈາຍສຽງແຫ່ງຊາດ ຫວຽດນາມ.\nບັນດາ ການເຄື່ອນໄຫວວັດທະນະທຳ, ກິລາ, ທ່ອງທ່ຽວ ລວມມີ: ການສະແດງ, ນຳສະເໜີງານບຸນ, ພິທີການດຳເນີນວັດທະນະທຳທີ່ເປັນມູນເຊື້ອຢ່າງມີສີສັນກັບການເຂົ້າຮ່ວມຂອງ9ທ້ອງຖິ່ນຂອງ ຫວຽດນາມ; ການສະແດງຊຸດອາພອນປະຈຳຊາດ; ຮ້ານວາງສະແດງ, ງານວາງສະແດງນຳສະເໜີ, ໂຄສະນາຜະລິດຕະພັນວັດທະນະທຳ ແລະ ການທ່ອງທ່ຽວ, ປະເທດຊາດ, ມະນຸດ ແລະ ບັນດາຜົນສຳເລັດດ້ານເສດຖະກິດ - ສັງຄົມຂອງທ້ອງຖິ່ນຕ່າງໆ, ການຮ່ວມມືຮອບດ້ານກັບປະເທດລາວ.\nງານແລກປ່ຽນສີລະປະມະຫາຊົນ “ນ້ຳໃຈສາມັກຄີອັນເລິກເຊີ່ງ, ມິດຕະພາບ ຫວຽດນາມ-ລາວ” ໂດຍມີການ ເຂົ້າຮ່ວມຂອງຄະນະວັດທະນະທຳສີລະປະມະຫາຊົນ9ແຂວງ ຫວຽດນາມ; ຄະນະສີລະປະມະຫາຊົນ 10 ແຂວງ ປະເທດລາວ. ລາຍການສະແດງຕ່າງໆເຂັມຂຸ້ນໄປດ້ວຍລັກສະນະວັດທະນະທຳທີ່ເປັນມູນເຊື້ອຊົນເຜົ່າ, ລວມມີ ເພງພື້ນເມືອງ, ຈັງຫວະຟ້ອນ, ເຄື່ອງດົນຕີມີລັກສະນະເປັນເອກະລັກ, ພິເສດຂອງຊົນເຜົ່າຢູ່ທ້ອງຖິ່ນ, ເຊິ່ງສ່ອງແສງໃຫ້ເຫັນຈິດໃຈມິດຕະພາບພິເສດ ຫວຽດນາມ-ລາວ…\nງານວາງສະແດງຊຸມຊົນບັນດາຊົນເຜົ່າສວ່ນໜ້ອຍ ເຂດຊາຍແດນ ໄດ້ວາງສະແດງ, ນຳສະເໜີ ວັດທະນະທຳ, ອາຊີບທີ່ເປັນມູນເຊື້ອ, ຊຸດອາພອນ, ເຄື່ອງມືກະສິກຳ, ເຄື່ອງໃຊ້ໃນການດຳລົງຊີວິດປະຈຳວັນ... ຂອງບັນດາ ຊົນເຜົ່າທີ່ດຳລົງຊີວິດລຽບຕາມຊາຍແດນ ຫວຽດນາມ - ລາວ.\nTags: ຫວຽດນາມ ລາວ


ແຂວງໄຊຍະບູລີ ສໍາເລັດກອງປະຊຸມທາງໄກອົງການປົກຄອງປະຈໍາ6ເດືອນຕົ້ນປີ\nເຜີຍແຜ່ໂດຍ: ທ່ານ ທອງດຳ ມິໂຍລາ ເວລາ: 16/07/2021 14:14:52 ຈຳນວນຢ້ຽມຊົມ 1514 ຄັ້ງ\nພາຍຫຼັງທີ່ໄດ້ດໍາເນີນກອງປະຊຸມອົງການປົກຄອງແຂວງໄຊຍະບູລີ ປະຈໍາ6ເດືອນຕົ້ນປີ ແລະ ທິດທາງແຜນການຈຸດສຸມທ້າຍປີ 2021 ມາເປັນເວລາ2ວັນ ຈຶ່ງໄດ້ສໍາເລັດລົງໃນວັນທີ 15 ກໍລະກົດຜ່ານມານີ້ ທີ່ຫ້ອງປະຊຸມຄະນະປະຈໍາພັກແຂວງ ຫ້ອງວ່າການແຂວງ ໂດຍຜ່ານລະບົບວິດີໂອທາງໄກ, ພາຍໃຕ້ການເປັນປະທານຂອງ ທ່ານ ພົງສະຫວັນ ສິດທະວົງ ເຈົ້າແຂວງໄຊຍະບູລີ, ມີບັນດາການນໍາຂອງແຂວງ, ຫົວໜ້າພະແນກການອ້ອມຂ້າງແຂວງ ແລະ ບັນດາເມືອງທົ່ວແຂວງເຂົ້າຮ່ວມ.\nກອງປະຊຸມຄັ້ງນີ້ໄດ້ພ້ອມກັນສະຫຼຸບຕີລາຄາວຽກງານພົ້ນເດັ່ນຂອງອົງການປົກຄອງແຂວງ ແລະ ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມຂອງແຂວງໄຊຍະບູລີໃນໄລຍະ6ເດືອນຕົ້ນປີ ແລະ ວາງແຜນວຽກຈຸດສຸມ6ເດືອນທ້າຍປີ 2021, ໃນໄລຍະ6ເດືອນຜ່ານມາ ເຫັນວ່າທົ່ວແຂວງໄຊຍະບູລີ ຍັງຮັກສາໄດ້ສະຖຽນລະພາບທາງດ້ານການເມືອງສັງຄົມມີຄວາມສະຫງົບ, ເປັນລະບຽບຮຽບຮ້ອຍ ແລະ ປອດໄພໂດຍພື້ນຖານ; ການພັດທະນາເສດຖະກິດ-ສັງຄົມແມ່ນມີຫຼາຍດ້ານທີ່ພົ້ນເດັ່ນເປັນຕົ້ນແມ່ນ ສາມາດເກັບລາຍຮັບເຂົ້າງົບປະມານໄດ້ທັງໝົດ 510,92 ຕື້ກີບ, ຄຸ້ມຄອງລາຍຈ່າຍໄດ້ທັງໝົດ 223,46 ຕື້ກີບ, ສາມາດດຶງດູດການລົງທຶນພາກເອກະຊົນພາຍໃນ ແລະ ຕ່າງປະເທດໃນກິດຈະການສໍາປະທານ ແລະ ກິດຈະການຄວບຄຸມມີ 8 ໂຄງການ ມູນຄ່າ 11,27 ລ້ານໂດລາ, ສາມາດລະດົມເງິນຝາກໄດ້ທັງໝົດ 1.934,08 ຕື້ກີບ ເພີ່ມຂຶ້ນ 33,81%, ປ່ອຍສິນເຊື່ອໃຫ້ປະຊາຊົນ ແລະ ຜູ້ປະກອບການທຸລະກິດ ໄດ້ທັງໝົດ 320,28 ຕື້ກີບ ຫຼຸດລົງ 4,37%, ສາມາດສົ່ງອອກສິນຄ້າໄດ້ທັງໝົດ 36,05 ລ້ານໂດລາ, ຄຸ້ມຄອງການນໍາເຂົ້າສິນຄ້າໃຫ້ຢູ່ໃນລະດັບ 10,58 ລ້ານໂດລາ, ໄດ້ເອົາໃຈໃສ່ຊຸກຍູ້ສົ່ງເສີມການຜະລິດກະສິກໍາຢ່າງຕັ້ງໜ້າ ໄປຄຽງຄູ່ກັບການເຝົ້າລະວັງການລະບາດຂອງພະຍາດສັດ, ສັດຕູທໍາລາຍພືດ ແລະ ໄພທຳມະຊາດ, ການປູກເຂົ້ານາແຊງໃນທົ່ວແຂວງ ສາມາດປະຕິບັດໄດ້ 2.128,78 ເຮັກຕາ, ໄດ້ຮັບຜົນຜະລິດ 9.497 ໂຕນ, ແຜນການປູກເຂົ້ານາປີ 34.287 ເຮັກຕາ, ປັດຈຸບັນປັກດຳໄດ້ 19.542 ເຮັກຕາ, ຜະລິດພືດເປັນສິນຄ້າສົ່ງອອກທັງໝົດ 383.128,98 ໂຕນ ໃນນີ້ສິນຄ້າທີ່ພົ້ນເດັ່ນແມ່ນ ຖົ່ວເຫຼືອງ, ຖົ່ວດິນ, ຖົ່ວແດງ, ໝາກເດືອຍ, ສາລີ ແລະ ໝາກໂມ, ອັດຕາການຂະຫຍາຍຕົວຂອງຝູງສັດສະເລ່ຍ 3,5%, ຂຶ້ນທະບຽນອອກໃບຕາດິນ ພ້ອມທັງບັນທຶກຂໍ້ມູນເຂົ້າລະບົບທີ່ທັນສະໄໝໄດ້ທັງໝົດ 2.212 ຕອນ, ໄດ້ປັບປຸງວຽກງານເຕັກໂນໂລຊີ ແລະ ການສື່ສານໂດຍການຫັນເປັນທັນສະໄໝຕິດພັນກັບການບໍລິຫານລັດດ້ວຍລະບົບເອເລັກໂຕຣນິກເທື່ອລະກ້າວ, ໄດ້ສຸມໃສ່ຕິດຕາມຊຸກຍູ້ການຈັດຕັ້ງປະຕິບັດໂຄງການກໍ່ສ້າງສ້ອມແປງ ແລະ ປົກປັກຮັກສາເສັ້ນທາງຢູ່ບັນດາເສັ້ນທາງຫຼວງຂອງແຂວງ, ທາງຊອຍເທດສະບານ ແລະ ເສັ້ນທາງແກ້ໄຂສຸກເສີນ ອັນພົ້ນເດັ່ນແມ່ນການສົມທົບທຶນກໍ່ສ້າງທາງຊອຍປູເບຕົງຢູ່ເທດສະບານ 11 ເມືອງໄດ້ 45 ເສັ້ນ, ຂົງເຂດວັດທະນະທຳ-ສັງຄົມ: ໄດ້ປັບປຸງຄຸນນະພາບການສຶກສາໃນທຸກລະດັບໃຫ້ສູງຂຶ້ນ ເພື່ອພັດທະນາຊັບພະຍາກອນມະນຸດ ໃຫ້ມີຄວາມຮູ້-ຄວາມສາມາດ, ໄດ້ສຸມໃສ່ຈັດຕັ້ງປະຕິບັດວຽກງານປ້ອງກັນ, ຄວບຄຸມ ແລະ ແກ້ໄຂການແຜ່ລະບາດຂອງພະຍາດໂຄວິດ-19 ແລະ ໄດ້ສຸມໃສ່ໃນການແກ້ໄຂ, ຊ່ວຍເຫຼືອບັນເທົາທຸກຜູ້ປະສົບໄພນໍ້າຖ້ວມ. (ຂ່າວ-ພາບ: ອຸ່ນເຮືອນ ໂພທິລັກ


ພວກເຮົາຮຽກຮ້ອງໃຫ້ລັດຖະບານ ສປປ ລາວ ຖອນ ຫຼືດັດແກ້ດຳລັດສະບັບນີ້ ເພື່ອໃຫ້ສອດຄ່ອງກັບກົດໝາຍ ແລະມາດຖານສິທິມະນຸດສາກົນ. ພວກເຮົາຍັງຮຽກຮ້ອງໃຫ້ລັດຖະບານປະຕິຮູບກອບກົດໝາຍສຳລັບນິຕິກຳ ດ້ານການສະມາຄົມໃນ ສປປ ລາວ ແລະປັບໃຫ້ສອດຄ່ອງກັບກົດໝາຍ ແລະມາດຖານສິທິມະນຸດສາກົນ. ການຖອນ ຫຼືດັດແກ້ດຳລັດສະບັບນີ້ ຕ້ອງຄຽງຄູ່ກັບການປະຕິຮູບກອບນິຕິກຳດ້ານການສະມາຄົມນີ້. Continue reading “ຈົດຫມາຍເປີດ ເລື່ອງ ການຖອນດຳລັດວ່າດ້ວຍສະມາຄົມ ເລກທີ 238”\nPosted on December 11, 2013 December 29, 2015\n…ຮີບດ່ວນຂຽນເປັນພາສາລາວ, ອັງກິດ ຫຼື ພາສາຂອງຕົນເອງເພື່ອຮຽກຮ້ອງໃຫ້ເຈົ້າໜ້າທີ່ລາວ:\nແຕ່ງຕັ້ງຄະນະກຳມະການອິດສະຫຼະຊຸດໃໝ່ຢ່າງຮີບດ່ວນເພື່ອດຳເນີນການສືບສວນສອບສວນຢ່າງຖີ່ຖ້ວນ ແລະ ເປັນທຳ ກ່ຽວກັບການບັງຄັບບຸກຄົນໃຫ້ຫາຍຕົວໄປ ກໍລະນີສົມບັດ ສົມພອນ ແລະ ສ້າງຄວາມໝັ້ນໃຈວ່າທຸກຂັ້ນຕອນປະຕິບັດແມ່ນເປັນໄປເພື່ອໃຫ້ຮູ້ສະຖານທີ່ ແລະ ນຳຕົວລາວກັບຄືນມາຫາຄອບຄົວຢ່າງປອດໄພໂດຍໄວທີ່ສຸດເທົ່າທີ່ຈະໄວໄດ້ ໂດຍສອດຄ່ອງກັບພັນທະສັນຍາຂອງປະເທດລາວພາຍໃຕ້ກົດໝາຍຂອງສາກົນ;\nກວດສອບໃຫ້ແນ່ໃຈວ່າຄະນະກຳມະການຊຸດໃໝ່ນີ້ ຈະຂໍຄວາມຊ່ວຍເຫຼືອທາງດ້ານເຕັກນິກທີ່ກ່ຽວຂ້ອງກັບຂະບວນການສືບສວນສອບສວນ ທີ່ລວມທັງການແຕ່ງຕັ້ງຜູ້ຊ່ຽວຊານເພື່ອດຳເນີນການວິເຄາະພາບເຫດການການຫາຍຕົວໄປຈາກກ້ອງຈອນປິດດ້ວຍໃນທາງນິຕິ;\nສະໜອງຂໍ້ມູນລາຍລະອຽດຄວາມຄືບໜ້າຂອງຂະບວນການສືບສວນສອບສວນໃຫ້ແກ່ຄອບຄົວຂອງສົມບັດ, ນັກກົດໝາຍ, ແລະ ຄົນອື່ນໆ ທີ່ສົນໃຈ ຢ່າງສະໝໍ່າສະເໝີ\nPosted on November 5, 2013 December 29, 2015\nຄວາມທະເຍີທະຍານຂອງລາວໃນ ສະພາສິດທິມະນຸດ ແຫ່ງສະຫະປະຊາຊາດ\nຈິນຕະນາການເບິ່ງວ່າ ຜູ້ຊາຍຄົນໜຶ່ງຄິດ ແລະ ສົນທະນາກ່ຽວກັບການພັດທະນາໃນປະເທດຂອງຕົນເອງ ຄົນຈຳນວນຫຼາຍຮູ້ຈັກລາວ, ຄົນທົ່ວໄປຢ່າງເຊັ່ນເຈົ້າ ແລະ ຂ້ອຍ.\nຈິນຕະນາການເບິ່ງວ່າລາວເປັນຜູ້ຈັດກອງປະຊຸມພາກປະຊາສັງຄົມຢ່າງໂປ່ງໃສ ແລະ ສັນຕິ ເປີດກວ້າງໃຫ້ທຸກຄົນ ທີ່ລວມທັງລັດຖະບານຂອງລາວເອງ.\nຈິນຕະນາການເບິ່ງວ່າ ພາບສຸດທ້າຍຂອງລາວຍ່າງລົງຈາກລົດຂອງລາວໄດ້ຖືກບັນທຶກໄວ້ໃນກ້ອງວົງຈອນປິດ ແລະ ຖືກສາຍໃຫ້ຄອບຄົວຂອງລາວເບິ່ງ ແຕ່ວ່າພາບຕົ້ນສະບັບບໍ່ເຄີຍຖືກນຳອອກມາວິເຄາະແຕ່ຢ່າງໃດເລີຍ.\nຈິນຕະນາການເບິ່ງວ່າ ສະມາຊິກສະພາເອີຣົບ ແລະ ຄົນອື່ນໆ ໃນເອີຣົບໄດ້ອອກມາຮຽກຮ້ອງແລ້ວຮຽກຮ້ອງອີກເພື່ອໃຫ້ມີການປ່ອຍຕົວລາວກັບຄືນມາ ແຕ່ກໍບໍ່ໄດ້ຮັບການຕອບຮັບ.\nແລະ ລອງຈິນຕະນາການເບິ່ງວ່າປະເທດດັ່ງກ່າວກໍາລັງສະໝັກຕຳແໜ່ງໃນສະພາສິດທິມະນຸດແຫ່ງສະຫະປະຊາຊາດ ໃນອີກບໍ່ດົນ.\nປະເທດທີ່ກ່າວມານັ້ນແມ່ນ ປະເທດລາວ, ແລະ ຜູ້ຊາຍຄົນນັ້ນກໍແມ່ນ ສົມບັດ ສົມພອນ.\nເຄທຣີນ ເດີດີຣຽນ (Katharine Derderian), ເຈົ້າໜ້າທີ່ອົງການນິລະໂທດກຳສາກົນ ດ້ານນະໂຍບາຍຕ່າງປະເທດຂອງສະຫະພາບເອີຣົບ. ສະບັບເຕັມທ່ານສາມາດອ່ານໄດ້ທີ່ນີ້.\nPosted on October 10, 2013 December 29, 2015\nContinue reading “ສົມບັດ ສົມພອນຢູ່ໃສ?”\nPosted on September 12, 2013 August 2, 2017\nລາວ: ຈັບຜິດຈາກກ້ອງ-Caught on Camera\nລາຍງານອົງການແອມແນສຕີອິນເຕີເນຊັນແນວ “ຈັບ ຜິດຈາກກ້ອງ ການບັງຄັບບຸກຄົນໃຫ້ສູນຫາຍ ກໍລະນີ ສມົບດັ ສມົພອນ“ ມີເປັນພາສາລາວ. ກະລຸນາຄລິກໃສ່ຮູບ.\nThe Amnesty International Report, “Caught on Camera: The Enforced Disappearance of Sombath Somphone” is now available in Lao Language. Please click the picture.